
DINAMIšKASAI ASMUO MŪSŲ VISUOMENĖJE 


PROF. K. PAKŠTO 60 M. SUKAKTIS 


JUOZAS BRAZAITIS 


Asmuo: Pakštas tarp šalkauskio ir Vaižganto. 

Idėjos: Pirmasis Pakšto visuomeninių idėjų spektras + 
Jų praplėtimas projektu tarpusavio taikai valstybės 
viduje * Jų praplėtimas okupacijos nelaimei sutikti 
* Jų išsipletojimas kovai už išlaisvinimą ir iš.ikimą. 

Visuomenėje: Dinamikos reiškėjo inertingame fone dalia. 


Prof. Kazys Pakštas yra vienas lietuvių tau- 
tos dvasinių vadų nepriklausomybę atgavusioje 
Lietuvoje — taip kaip ankstesniame tautinio su- 
sipratimo laikotarpyje buvo Basanavičius, Ku- 
dirka, Jakštas, Vaižgantas... ypačiai Vaižgan- 
tas. Pakšto šešiašdešimties metų sukakties pro- 
ga ima noras pažvelgti ne į jo gyvenimo eigą 
ir ne į jo mokslinius veikalus bei akademinį dar- 
bą, bet kaip tik į jo visuomeninį vaidmenį tau- 
toje — su kokiomis idėjomis jis atėjo į tautą ir 
kaip jos buvo tautoje prisiimtos. 

Visuomenės ir jos dvasinių vadų santykiuo- 
se pažįstami du kraštutiniai tipai. Vienas — sa- 
vo dvasinio augimo dėka pakyla augščiau visuo- 
menės vidutiniškumo, grįžta paskui į visuomenę 
ir ima jai vadovauti, o visuomenė juo seka. Ant- 
ras — savo dvasinio augimo metu visuomenės 
vidutiniškumą pralenkia toli, visa galva, ir grįž- 
ta su didžiais sumanymais bei idėjomis. Visuo- 
menė klauso jo, stebisi, didžiuojasi, kad ji išau- 
gino tokį žmogų, bet jo idėjų toli gražu nevyk- 
do savo darbais. Išklauso, bet nepaklauso. Antra- 
sis asmuo yra lyg stiprus magnetas, kuris stovi 
per augštai nuo visuomenės, kuris pajėgia pa- 
traukti jos žvilgsnį, bet nepajėgia patraukti jos 
visos masės į viršų. Ir tada liekasi tokioje vi- 
suomenėje dvasinis vadas šaukliu tyruose. 

"I katrą artėja Pakštas? 
. Pakštas vadina save Vaižganto “Pragiedru- 
lių" Napaliu, kuris išsiskiria iš kitų vaikų tuo, 


kad jieško ko nauja, išradinėja, pralenkdamas 
visą kitą jaunimą. Vaižgantas jį pavadino visuo- 
menės mechaniku. Pakstas kilęs nuo to paties 
Vaižganto “Pragiedrulių" gamtovaizdžio Alaušo 
ežero ir Šventosios. Jis gavo savo charakteriui 
tai, ką augštaitis turi augštaitiškiausio: sponta- 
nišką, intuityvinį pažinimą, nujautimą, kuris 
pralenkia protinį pažinimą; didelį sugebėjimą įsi- 
vaizduoti — ypatybę labai reikalingą mokslinei, 
meninei ir visuomeninei kūrybai. Jis paveldėjo 
jausminį ir dinaminį reagavimo būdą, kuris ne- 
leidžia pro dalykus abejingai praeiti, juos ramiai 
šaltai priimti ir vertinti kaip svetimus. Jis pa- 
veldėjo išraiškai matymą ir kalbėjimą vaizdais, 
šūkiais, sentencijomis. Norint Pakšto dvasios 
"metmenis" suprasti, tikrai praverstų skaityti 
“Pragiedrulius", arba ir lyginti jį su Vaižgantu. 


Pakšto studijos ir gyvenimo stambioji pa- 
tirtis, kuri davė charakteriui "ataudus"', praėjo 
Amerikoje, paskui Šveicarijoje ir vėl Amerikoje 
(1914-25). Amerika buvo ta šalis, kur akademi- 
nių studijų pobūdis negalėjo Pakšto charakterio 
metmenų nustelbti, iškreipti. Čia jo dvasinis pa- 
žinimas buvo gilinamas ne tiek loginio protavi- 
mo pratybomis kiek gyvenimo pavyzdžiais, jo 
stebėjimu, jo statistikom, žodžiu — empyrine 
medžiaga, studijuojant sociologiją Fordhamo uni- 
versitete (jį baigė 1918). Papildomosios ekonomi- 
kos bei geografijos studijos Friburge, Šveicari- 
joje, kurias baigė daktaro laipsniu (1923), ne- 
nubloškė jo į intelektualizmą. Prie empyrinio 
pažinimo Pakštas išsilaikė ir paskui visą gyveni- 
mą, stengdamasis pamatyti savo akim, surinkti 
statistines žinias pirmiau, nei apie tuos dalykus 
tars savo žodį. Iš čia jo gausios kelionės, kurios 
priklauso prie jo mokslinio pažinimo metodo. 
Šituo būdu studijos Pakšto išsineštas galias pa- 

gilino, paaštrino — metmenims davė ataudus, ku- 
rie labiau pirmuosius pagrindė, įprasmino, argu- 
mentavo pirmųjų sprendimus. 

Pakštas sykiu su St. Šalkauskiu studijavo 
Šveicarijoje, kurį laiką gyveno vienam kambary; 
ten juokais jis svajojęs, kad galėtų šŠalkauskiui 
atiduoti dalį savo fizinės sveikatos, o iš jo gauti 
mažutę dalelę šalkauskinio intelekto. Tai tik 
iliustruoja, kad du draugai buvo skirtingo dva- 
sinio pagrindo, skirtingo auklėjimo paveikti, nors 
abudu buvo to paties idealizmo, svajojo bendrai 
apie tuos pačius dalykus ir ugdė tas pačias idė- 
jas. Dėl to aname laikotarpyje tas pačias idėjas 
juodu skirtingai suvokė, skirtingai reiškė, skir- 
tingais argumentais tas pačias išvadas grindė. 

Savo idėjomis Pakštas arčiau prie Šalkaus- 
kio, bet savo dvasine struktūra arčiau Vaižganto. 


* 


Pakštas ir Šalkauskis, studentai, drauge sva- 
jojo — “Ir nupinsime iš brangios tėvynės gyvą 
dainelę ir padarysime iš jos pasigėrėjimą am- 
žiams", t. y. svajojo padaryti Lietuvą tokią, kuri 
savo gyvenimu ir kūryba virstų pasigrožėjimu 
kitoms tautoms. 

Kaip konkrečiai tą siekimą Pakštas supra- 
to, pirmusyk Lietuvos visuomenei jis išdėstė 
1922 “Romuvos? žurnalo 2 nr. straipsny “Bal- 
tijos pajūris — būsimasis civilizacijos centras". 
Kaip augštaičio Vaižganto pirmuose “Augštaičių 
vaizdeliuose" randam Vaižgantą su visomis jo 
idėjų ir beletristinių formų užuomazgomis, taip 
šiame augštaičio Pakšto straipsny randam pa- 
grindines jo visuomenines koncepcijas, kurias ki- 
tais savo veikalais gilins, plės, naujai argumen- 
tuos, bet jų iš esmės nekeis. Atsižvelgiant į tą 
ankstyvą Lietuvos valsybinio gyvenimo periodą, 
kada akademinio galvojimo židiniai dar tik tik 
pradėjo kurtis, šitas Pakšto ankstyvasis raštas 
yra net įdomiau pažinti nei jo paskesnieji. 

Aname straipsny randam tokias Pakšto kon- 
cepcijas ir praktines sugestijas tautai: 

Veidu į jūrą: 

“... didžiausi civilizacijos židiniai susikuria ne tiek 
sausumos gilumoje, kiek pajūriuose... Baltijos rytų pa- 
kraščiai jau nuo kelių šimtmečių priklauso daugiau Va- 
karų negu Rytų civilizacijai. Maža tenka abejoti, kad 
ir tolimesnis Baltijos hinterlandas, rusai ir gudai, laikui 
bėgant vis labiau pasiduos Vakarų įtakai ir įgys akty- 
vumo žymių. Tada Baltija, kaip dabar šiaurės jūrės, 
virs dideliu aukštos civilizacijos centru su milžiniška ir, 
gal būt, labai produktinga periferija rytuose" (59 p.). 


Iš tos prielaidos ir pramatymo išeidamas, 
autorius ir skelbė paskiau šūkį: veidu į jūrą. Šū- 
kis buvo skirtas perdirbti lietuvių tautos tradici- 
niam nusistatymui — į rytus, kur žudėsi didieji 
kunigaikščiai, o ir paskesnieji tautinio atgimi- 
mo romantikai svajojo apie ekspansiją rytuose 
už Lietuvos. Iš tos prielaidos išeidamas, Pakštas 
siūlys paskiau praktines išvadas — kurti Lietu- 
vos prekybinį laivyną, o gal net ir sostinę per- 
kelti prie jūros į Klaipėdą. 


338 


Kultūros laikrodį šimtą metų pirmyn: 

“Augščiau nurodėme, kad jau artinasi ir Baltijos 
rytų pajūrio eilė sukurti didelius augštesnės civilizaci- 
jos židinius, ir kad tie židiniai, mažų tautų sukurti, bus 
išstatyti į rimtą pavojų netekti savo individualybės di- 
džiųjų kaimynų naudai. Labai svarbu, kad mūsų tauta 
sąmoningai ir nuosaikiau pasirucštų sutikti savo didy- 
bės amžių, kad tasai netaptų jos puolimo ir moralinio 
skurdo amžiumi". 

“Ramioje civilizacijų kovoje išlieka gyva ir sveika 
ta tauta, kurios visuomeninė organizacija yra tampres- 
nė, kurios ūkis atsparesnis, kuri niekuomet nestinga 
augštų idealų ir gilaus sąmoningumo. Juo didesnė bus 
mūsų kultūrinė galybė, juo mažesnis bus pavojus iš sve- 
LULs 

“Vienas tų veiksnių, kuris labiausiai pakelia visuo- 
menės organizaciją ir darbo našumą, yra mokslas... 
Lietuva labai toli yra atsilikusi nuo savo Baltijos pajū- 
rio kaimynų... Ir Lietuvai privalu padaryti rimtas Žy- 
gis, kad pasigamintų lygią inteligentų proporciją“... 
“Mūsų mažas skaičius ir nesaugi geografinė padėtis spi- 
ria mus paremti savo nepriklausomybę didesniu mokslin- 
gumu ir pasigaminti inteligentinių pajėgų ne vien namų 

reikalams, bet šiek tiek ir — "eksportui". 
Taigi kultūrinį veikimą tinkamai suprasti, 
paruošti jam planą ir jį vykdyti sudinamintai, 
padidintu tempu — yra pagrindinė tų žodžių su- 
gestija. Jai supopuliarinti ir tautos jėgoms pro- 
pagandiškai pagauti žymiai vėliau (1935, kada 
buvo išrinktas Ateitininkų Federacijos vadu), 
Pakštas metė populiarųjį šūkį: Pasukime Lietu- 
vos kultūrinio gyvenimo laikrodį šimtą metų pir- 
myn! 
Prancuzų-anglų link. 
E “Privengiant didžiųjų kaimynų mums visai pakeliui 
įeiti į artimesnius kultūrinius santykius su mažaisiais, 
gyvenančiais abiejuose Baltijos krantuose. Iš didžiųjų 
tautų, Baltijos pajūry labiausiai pageičautina anzlų, 
prancūzų įtaka. Sudėję prancūzo ir anglo gerąsias ypa- 
tybes, gautume simpatingiausią žmogaus tipą. Prancū- 
zų atvirumas, grožio nujautimas, kalbos gražumas, ičė- 
jos aiškumas ir tikslumas sudėti su anglų darbštumu, 
geležine energija, nenuilstama ištverme ir galinga valia 
galėtų labai pakelti mūsų tautinės civilizacijos ypaty- 
bes, atsvertų artimų vokiečių ir slavų pavojingą įtaką 
ir tuo pagelbėtų sustiprėti tautinei mūsų civilizacijai ir 
valstybinei nepriklausomybei" (64 p.). 


Už planingą emigraciją: 

"Jeigu jau viena tautos dalis aplinkybės spiriama, 
turi emigruoti į svetimas šalis, tai tautai svarbu daboti, 
kad jos emigracija būtų maža, bet inteligentinga“ 
(65 p.). 

Prie šios problemos Pakštas vėl ir vėl grįž- 
davo, ją praplėsdamas naujais siūlymais: neduoti 
emigracinės žaliavos, bet duoti kvalifikuotus spe- 
cialistus; organizuoti planingą kolonizaciją, kur 
išsilaikytų lietuviškos kultūros židiniai kaip 
prancūzų Guebec'e; kolonizacijai jieškoti mažai 
civilizacijos paliestų vietų ir patiem jas sucivi- 
lizuoti ... ėjo konkretūs projektai... 


Moralinio budrumo šauksmas: 


“Moralinis tautos stiprėjimas tėra galima vien tada, 
kai tautos diduma, ypač jos vadai veikdo savo gyveni- 
mą religiniais principais ir praktika. Materializmas ir 


religinė apatija — Senatvės ir sudribimo žymės. Gyvas 
tautos tikėjimas — jos jaunatvės ir sveikatos ženklas. 
Budėkime, kad jo neprarastume"'. 


„ Tai buvo Pakšto pirmasis sistematingas pri- 
sistatymas Lietuvos visuomenei su savo idėjomis. 
Paskesniuose visuomeniniuose raštuose jis plėtė 
savo idėjas, parinkdamas aktualius visuomeninio 
gyvenimo momentus. Taip jis buvo aktyvus Lie- 
tuvos rytų sienų problemoje, ypačiai jieškodamas 
išeičių del Vilniaus valdymo, kurios įgalintų Lie- 
tuvos ir Lenkijos sugyvenimą. Paskiau jis su to- 
kiu pat atsidėjimu pasisuko Vakarų sienų link. 
Anksčiausiai ir giliausiai jis sustojo paties vi- 
daus gyvenimo klausimais, ties “visuomenės tai- 
ka". "Romuvos" straipsnyje tebuvo pastebėjęs: 
“Jeigu lietuvių šviesuomenė rimtai panorėtų įgy- 
ti daugiau tikro tautinio susipratimo, doro ir kul- 
tūringo patriotizmo, tai partiniai barniai virstų 
draugiškais pasikalbėjimais, nuomonių pasikeiti- 
mu; toks patriotizmas augintų išvidinę tautos ga- 
lybę ir visų politinių srovių tautinį solodarumą, 
taip pageidaujamą mažai valstybei" (64 p.). 


Pakštas čia pataikė į pačią šaknį, nes niekur 
tiek demagogijos neparodoma, kaip tarp vadina- 
mųjų pusinteligenčių. Tačiau kai tuos žodžius ra- 
še, Lietuvos visuomenę dar mažai tepažino. Tik 
1925 prof. P. Būčys pakvietė jį iš Amerikos į 
Kauno universitetą. Tada demokratijos aistrin- 
goje kovoje jis pamatė, kaip tie partinio žmogaus 
sanykiai su kitu partiniu išėję iš krantų ir gresia 
tiek žmogaus teisėms, tiek valstybės pažangai. 
Tebesvajodamas apie “dainelę — pasigėrėjimą 
amžiams," jis jieškojo būdų, kaip žmogaus lais- 
ves ir teises valstybėje geriausia realizuoti ir sy- 
kiu tautos tarpusavio taiką laimėti, 1926 m. “Židi- 
nyje" straipsny “Kultūrinės autonomijos proble- 
ma" tuos ano meto tarpgrupinius santykius taip 
apibūdino: 

“Rimtesnieji patriotai šiandien, rodos, jau pradeda 
suprasti, koks didelis pavojus gresia mūsų tautai dėl 
aštrių tarpusavio rietenų ir smulkaus susiskaldymo į fa- 
natiškas grupes. Aštriai kovojama dėl politinių ir eko- 
nominių interesų, bet daug aštriau grumiamasi, kai susi- 
duria atskirų grupių priešingos pasaulėžiūros. Pikčiau- 
sios rietenos Lietuvos seimuose kildavo ne žemės refor- 
mą svarstant, bet mokyklų reikalą palietus. Bažnyčios, 
mokyklos ir kitos pasaulėžiūrai artimos įstaigos labiau 
mus suskaldo nei muitų klausimas ar socialinės apsau- 
gos įstatymai. Vaizdžiau tariant: Lietuvos piliečiams sun- 
kiau susitarti dėl rožančiaus kaip dėl bulvių ar rauginto 
pieno. 

“Jau daugelis supranta, kad didžiausias lietuvių ne- 
santaikos šaltinis — tai pasaulėžiūra. Tačiau retai kas 
rimtai pagalvojo, kaip šį reikalą sutvarkius, išmintin- 
gais įstatymais sureguliavus, kad jis nebekliudytų tau- 
tai glaudžiau susitarti bent pačiais bendraisiais politi- 
niais bei ekonominiais klausimais. Inercija, stoka gerų 
pavyzdžių pas mūsų artimuosius kaimynus ir aklas pri- 
sirišimas prie nusistovėjusių tradicijų (“taip mūsų tėvai 
gyveno") dar ilgai trukdys mūsų valstybės vyrams su- 
sirasti praktišką išeitį iš dabartinių kivirčų dėl pasau- 
ležiūros"'. 


Prof. Kazys Pakštas 


Iš tokios padėties Pakštas siūlo receptą: 

“Tauta daugiausia išloštų, jei kiekviena pasaulėžiū- 
1r0s grupė autonomingai dirbtų kultūros darbą, viena ki- 
tai nepavydėdama ir nekenkdama. Tuomet visos tautos 
dalys turėtų lygių progų augti, kelti tautos kultūrą ir 
jos didybę, Plati visų grupių kultūrinė autonomija duo- 
tų galimybės įrodyti kiekvienos pasaulėžiūros auklėja- 
mąją ir dorovinę vertę, ir sykiu iš politinio gyvenimo iš- 
imtų begalinių nesusipratimų objektą" (pabraukimai 
Pakšto). 


Toliau autorius detalizuoja projektą ir ilius- 
truoja ji Guebec pavyzdžiu. 


Pakšto kultūrinės autonomijos mintis buvo 
atremta į prof. P. Būčio knygelę “Apie apšvie- 
tą", išleistą Amerikoje 1917, kuri Lietuvoj buvo 
maža kam pažįstama. Tik prof. Šalkauskis popu- 
liarino jos mintis savo studentų seminare. Pakš- 
tas, kitados sykiu su Šalkauskiu svajojęs, susi- 
laukė ir pastarojo stiprios paramos kultūrinės au- 
tonomijos idėjai. Šalkauskis parašė studijėlę 
“Racionali: mokyklų organizacijos sistema" 
(1927) ir švietimo įstatymo projektą. Stipriai tą 
idėją rėmė prof. P. Kuraitis per savo “Tiesos Ke- 
lią" ir kiti mažo būrelio vienminčiai. Tačiau pla- 
nas pasiliko augštojo elito steroje. Tarp tų, kurie 
vykdo valstybės politiką, nerado atgarsio. Poli- 


"tinės partijos jo neprisiėmė ir nepadarė pastangų 


paversti jį gyvenimu. Pakštas sakos, kad kr. dem. 
konferencija 1927 kultūrinės autonomijos prin- 

cipus priėmė, bet kovos už tą idėją nebuvo. Nau- 
jai akademinei kartai subrendus, kultūrinės au- 
tonomijos planas su kitomis valstybinėmis re- 
formomis buvo remiamas jau gausesnio sąjūdžio, 
kuris 1936 paskelbė savo deklaraciją "Į organiš- 
kos valstybės kūrybą". (Ten šalia paties Pakšto 
pavardės pasirašė dar J. Ambrazevičius, P. Die- 
lininkaitis, J. Grinius, Z. Ivinskis, J. Keliuotis, 
A. Maceina, Ig. Malinauskas, P. Mantvydas, Č. 
Pakuckas, J. Pankauskas, A. Salys, Ig. Skrups- 
kelis, A. Vaičiulaitis, B. Vitkus). 


e 


Ano kolektyvo žmonės, daugiausia susitel- 
kę apie “XX Amžių" ir “Židinį"', 1936-39 turėjo 
tradiciją kas sekmadienis susirinkti pas K. Pakš- 
tą ar Ig. Skrupskelį. Prie kavos ar arbatos stiklo 
jie aptardavo dienos aktualijas. Ten buvo išau- 
gusi ir minėtoji deklaracija. Vieną sekmadienį 
1938 žiemą prof. Pakštas, atsimenu, visam pasi- 
kalbėjime buvo labai tylus. Tik buvo jausti, kad 
jo mintyse yra kažkas kita. Prieš pašnekesį bai- 
giant, jis staiga prašneko apie dalykus, kurie vi- 
sus pribloškė. Jis kalbėjo apie Lietuvos geogra- 
finės padeties pavojingumą. Esą, tas pavojus ar- 
tinasi labai smarkiai, ir Lietuva vargiai išvengs 
okupacijos. Jis grindė savo išvedžiojimus sovie- 
tiniu ir naciniu dviejų bangų augimu, kurių su- 
sidūrimas artėja. Kalbėjo apie reikalą gelbėti 
kultūrines vertybes ir sudaryti sąlygas lietuviš- 
kai akcijai užsieniuose. Prisimenu, jis kalbėjo, 
kad Čiurlionio galerijos turtą ir senienas reiktų 
išvežti į Ameriką; pasiųsti rinktinių žmonių kad- 
rus, kurie galėtų pradėti veikti, kai tik nelaimė 
užgrius; išsiųsti Amerikon 60 gabiausių studen- 
tų, pervesti į užsienį piniginius fondus... Jo pa- 
reiškimas buvo nelauktas. Nelauktas, nes visi 
buvome perdaug nusiteikę žiūrėti į padėtį kaip 
į stabilią ir sienas pastovias. Terūpėjo tada tik 
tų sienų viduje permainos ir persitvarkymai. Kad 
tos sienos bus sumaigytos ir suardytos, buvo tuo 
metu staigi mintis. Pakštui, kuris jau aname 1922 
metų straipsny žiūrėjo į padėtį kaip į tekančią 
srovę, galėjo atrodyti, kad jau susitvenkė vande- 
nys, kurie grasina išeiti iš krantų ir mus užlieti... 
Buvo sutarta po to pasikalbėjimo daryti žygių 
švietimo ministerijoje. Pats Pakštas lankėsi daž- 
nai užsienio reikalų ministerijoje, finansų. Bet 
rezultatas tebuvo tas, kokio buvo galima laukti 
— Pakštas buvo įspėtas, kad jo siūlymai darys 
paniką, ir 1939 teišvyko į užsienius pats vienas, 
negaudamas net leidimo pasiimti tuos kelis tūks- 
tančius dolerių už savo parduodamą ūkelį. Taigi 
jis buvo pirmasis to meto DP, t. y. politinis emi- 
grantas unikumas. Mes palikom ir laukėm, nie- 
ko nesiimdami. Tik pergyvenę vieną ir antrą 
okupaciją, trečiosios nelaukėm ir virtom tada 


DP mase. 
* 


1946 teko atgaivinti su Pakštu ryšį laiškais. 
Juose Pakštas buvo didelis pesimistas dėl greito 
tremties galo. Jis matė mus tik mažą žaislą, pa- 

sipainiojusį po kojomis didžiųjų žaidime. Kritiš- 
kas tebėra jis ir šiandien. Nieko laukti iš didžių- 
jų negalima, jei patys nesam pakankamai pajė- 
gūs. Išsilaisvinimo bei išlikimo kelyje jam ir ro- 
dės pirmoji ir pagrindinė sąlyga — patiems virs- 
ti didesne pajėga. Kuo keliu? Tik mažiesiems ei- 
nant išvien. Jau 1922 straipsny jis kalbėjo apie 
bendradarbiavimą tautų prie Baltijos jūros. Pas- 
kiau jį išplėtojo to bendradarbiavimo konkrečiu 
projektu — Baltoskandijos konfederacija (1934). 
Baltijos tautos ir skandinavai jo projekte turėjo 
virsti Baltijos pajūrio moderniosios civilizaci- 
jos lopšiu ir politiniu pajėgiu vienetu. 

Bet jo projektas pirmiausia nerado dėmesio 
kitoje Baltijos jūros pusėje. Ten matė, kad susi- 
rišti su rytinio Baltijos kranto tautomis bus rizika 
priartinti pavojų sau. O skandinavai nori būti 
“neutralūs"'. 

Emigracijoje Pakštas prisidėjo prie tos pa- 
čios idėjos vykdymo kita linkme — rytinės vi- 
durio Europos valstybių federacijos. Šis tautų 
kompleksas apimtų nuo 100 iki 160 milijonų ma- 
sę. Taigi būtų užtenkamai pajėgus būti buferiu 
tarp Rusijos ir Vokietijos. Palaikydamas savo se- 
nąją Mintį, kad mums pavojingos yra didžiosios 
Vokietija ir Rusija, Pakštas stovi už telkimą ma- 
žesniųjų, kurie vienas kitam mažiau pavojingi. 

Šešiasdešimties metų sukaktis ir užklupo 
Pakštą šios koncepcijos propagandoje. 


* 


Pakštas turi visus davinius žmogaus, kuris 
ne tik idėjas gimdo, bet už jas moka kovoti ir 
vesti propagandą. Tai propagandai turi visas ge- 
rąsias kvalifikacijas: mokėjimą idėją pateikti 
pagaunamai, sugestyviai; turi sugebėjimą impo- 
nuoti idėja ir jos pagrindimu intelektualui savo 
plačia erudicija ir didele tolerancija svetimai idė- 
jai: būdamas ateitininkas ir ateitininkų Federa- 
cijos vadas, Pakštas mielai buvo priimamas ir 
kitokios ideologijos žmonių tarpe; jis mėgsta 
veikti individualiai, partizaniniu būdu, tačiau jis 
turi sugebėjimą įeiti į didesnius ar mažesnus ko- 
lektyvus ir juos padaryti savo idėjos nešėjais; 
(nors jis pats tuose kolektyvuose ir nesutelpa). 

Taigi yra viskas, kas Pakštą turėtų padaryti 
visuomenės vadu ir jo idėjas visuomenės idėjo- 
mis. O tačiau taip tėra tik iš dalies. Nors jis 
pats visur populiarus, bet ar jo idėjos buvo pri- 
imtos? Ar buvo pasinaudota idėjomis, kurios tu- 
rėjo sustiprinti tautos pažangą, kultūrinį, ūkinį 
tempą? Ar buvo priimtos sugestijos, kuriomis tu- 
rėjo būti realizuota visuomenėje tarpusavio tai- 
ka? Ar buvo priimtas įspėjimas pasiruošti Lietu- 
vos eventualiai okupacijai? Ar buvo jos bent 
svarstomos, diskutuojamos ir paskui jau daromas 
dėl jų sprendimas? Ar iššdiskutuota pagaliau 
Pakšto paskutinė idėja — Lietuvos ateities su- 
siejimas su Europos federacija? Užuot jas disku- 
tavus, Lietuvoje dažnai išgirsdavai sprendimą, 
nukreiptą daugiau į asmenį: Pakštas fantastas. 
Šiuo terminu jis nukvalifikuojamas kartais net ir 


čia, „tremtyje. Kai reikėjo laisvinimo darbą stip- 
rinti Europoje naujais žmonėmis, teko kalbinti 
Pakštą, ar jis sutiktų tam reikalui vykti į Euro- 
pą. Po ilgesnio išsiaiškinimo dėl veikimo pobū- 
džio iš Pakšto buvo gautas principinis sutikimas. 
Kai buvo suinteresuotiems asmenims pranešta ži- 
nia apie laimėtą pozityvią pajėgą Lietuvos rei- 
kalui, buvo išgirstas tas pats atsakymas: negali- 
ma, jis — fantastas... 

Toksai atsakymas, man dabar ima rodytis, 
buvo ne vieno asmens atsakymas, bet tragiško 
mūsų tautos likimo atsakymas. Amžius engiama 
tauta išugdė savyje puikias svetimiesiems pasi- 
priešinimo galias, išmoko užsidaryti savyje ir sa- 
vim tenkintis. Bet ji atprato veržtis pirmyn, pri- 
imti pasaulį kaip medžiagą savo dvasiniam mais- 
tui, kritiškai atmesti, kas bloga, prisiimti, kas ge- 
ra. Žemdirbio nelaki vaizduotė negalčio pr'imti 
lakių drąsių minčių, be kurių neįmanoma gyve- 
nimo pažanga. O ne vienam iš mūsų iš to socia- 
linio lygmens kilusiam intelektualui, kurio psi- 
chologijoj glūdi noras apsidrausti įstaigoj vieta 
ir rūpintis joje išsilaikyti toliau, tokis dinamiz- 
mas bei jo reikalavimas iš kitų gali atrodyti biu- 
rokratinės rimties drumstimu ir dėl to iš prin- 
cipo nepageidaujamas. 

Kas be ydų ir be trūkumų. Kiekvienam jų 
į valias. Bet fantazijos galybė nėra trūkumas. Tai 
didele dorybė, kurios mums taip trūksta. Ten, 
kur yra fantazijos, ten yra planų. Jau realistinio 
proto uždavinys tuos planus kritiškai vertinti ir 
atrinkti tai, kas šiomis sąlygomis reikštų tautai 
pareigą. Lietuvių visuomenėje nėra dar pusiau- 
svyros tarp lakaus, kuriančiojo proto, fantazijos 
ir kritiškojo biurokratinio proto. Pastarasis per- 
sveria ir net per aitria savo kritika pakanda svei- 
kuosius fantazijos diegus. 

Jei Pakštas kovojo su inercija, su konserva- 
tyvumu ir reikalavo sukti kultūrinio gyvenimo 
laikrodį pirmyn, tai anoji inertinė dvasia ir pa- 
stojo jo planams kelią savo smogiančiuoju: fan- 
tastas. 


| Kaip smulkmena inercijos ir pažangos kovo- 
Je aname praeities letuviškame gyvenime išky- 
la atmintyje mažutis epizodas. Kai tautininkų 
valdymo metu buvo paskelbti prezidento rinki- 
mai, teleidziant statyti vieną kandidatą, kurį re- 
žimas skiria, per “XX Amzių“ kolektyvo žmo- 
nės norėjo pareikšti simboliškai nesolidarizavi- 
mą su prezidento rinkimų antidemokratiška dva- 
sia, stumiančia tautą į inerciją, ir iškėlė laikraš- 
tyje kaip antrą galimą kandidatą į prezidentus 
— prof. Kazį Pakštą, dinamikos, pažangos ir de- 
mokratijos simbolį. Žinoma, cenzoriaus plunks- 
na tam ir buvo, kad šitas simboliškas gestas vi- 
suomenės nepasiektų ir toliau liktume neplanin- 
goje inercijoje, iniciatyvos ir minties užgniauži- 
me — ligi pat katastrofos... 

Kai turėjau progos būti viename pobūvyje 
Pakštui pagerbti, gausios ir nuoširdžios kalbos 
bei linkėjimai jubiliatui mano pergyvenimuose 
pažadino jam užuojautą — kad vietoj jo svajo- 
tosios "gyvosios dainelės“, kuria grožėtųsi pa- 
saulis, Lietuva virto kryžių keliais pasauliui 
siaubu pripildyti; kad Maironio žodžiu tariant, 
patsai ramumo nepažinęs ir kitiem išganymą 
nešdamas, gyvenime buvo sutiktas apatiškom 
širdim. Man rodės, linkėjimo yra nusipelniusi 
kaip tik visuomenė, kad ji nesusilauktų ateities 
stebėtojo šalto įvertinimo; į lietuvių visuomenę 
atėjo ir per ją, kaip per tyrus, perėjo vienas iš 
jos dvasinių žadintojų, kuris purtė, audrino sa- 
vo visuomenę, kaip tas šventųjų knygų angelas, 
sykį per metus nusileisdamas į kūdrą ir sukel- 
damas bangas, kuriose pirmieji ligonys atgauda- 
vo sveikatą; tik kai lietuvių visuomenės dvasios 
neramintojas suaudrindavo tautinio bei kultūri- 
nio gyvenimo vandenis — maža buvo norinčių 
į juos šokti, nes maža buvo norinčių iš inercijos 
pasveikti. 


Prof. K. Pakšto raštai 

TEMPO ALLA MARCIA 


1. Taip aš pabandysiu, klausyk, Aina, 
tai — tau: 
“Svetimas ir galingas kraštas 

mane nusėjo blizgančiom sagom. 

Tai — kitiems: aš nepamiršau 

varganos žvaigždės, nuo kurios nukritęs, 
kuždančios mano sapnus žvaigždės““. 
Užmirštu 

ją užmiršt. 

(“Užmiku-u-už- 

mik-užmi-i-ik'?. .. 

Už miškų 

tu kuždi? 

Motin, tai tavo lopšinė? ) 


2. Tiedu tylūs, neštuvų galuos — 

jie nebe iš čia, šaukliai baltieji. 

Peroną, vedantį į Hadesą, užkimšo minia. 
Išmintingas, taurus šuo 

stovėjo pavėsy dviejų pagoniškų kolonų, 
apmautų storom, baltom kojinėm. 


Iš viršaus tingiai sklido gerklės skalavimas. 


—“Bičiuli! Anubi! Eikš!? 

Šuns žvilgsnis sutirpo, sužvilgo, 
laižančiai geras, ir uodega 
atsaliutavo man amžiną ištikimybę 
gyvent ir mirt! 

(Vilnonių kojinių gurgėjimą užpūtė 
nelaukta iš mano sagų 

actekų, ar keltų, ar pūnų kalba): 
—“Marinamas, vadinas, 

vadinamas Marinas"? 

Suprask, 

aš turėjau ką nors pasakyti, 

kad atvirutinės rožės 

manęs liudnumu neužgožtų. 

Aina. 


3. “Ir dar aš nepamiršau savo linksmųjų, 
per trumpą amžių daug apkabinusių, 
daug nuskynusių 

rankų. 

Jas mokė kadaise knygelė aukso kraštais: 
—Ora et labora. 

Tik nemokė prakaite veido savo 

besti durtuvo į žviegiantį kūną. 

Tik nepasotino alkio 

vel ir vėl lipdyti tave, 

neišbaigiamąją. 

Jaunos ir tikinčios, 

tegul jos ilsisi ramybėje. 

Nežinomoms Rankoms nestato antkapių". 


4. Kas atspėtų, kad šitaip praplauksiu 
po jūsų arkom, o rožiniai vartai! 

Saulės strėlėm nusmaigstytos gyvatvorės, 
jūs atplukdot iš begalinių tolių 

odinius mano senelės albumus — 
atvirukų namus, kur ant rožių 

aukso dulkelių priseilėta: saulė! 


“Aukso augalas, be melo, 
Rožė augs ir augs be galo — 
Kaip į rojų, kopk į ją! .. 7? 


(Toliau — užtėkštas lašas, paverstas peteliške, 


ir vėl — didelės, kreivos raidės): 
“Kai neliks originalo, 
Prisimink bent kopiją“. 


O rože, trapus ir mistinis žiede, 
mano žvilgsnis apvaisino tave 
pragaro dulkelėm. 

(Greit aš viską atminsiu: ką žinojau 
ir ko dar niekad nesupratau). 


5. “Aina, jei ir galėčiau — 
nevertėtų, Aina. 

Nuo tada, kai tavo vėsūs pirštai 
nebeatsigula ant mano akių, 
jieškojau, jieškojau, jieškojau 

jų — šimtuose rankų. 

Ir atėjo: 

siaubas, 

lygus siaubas gyventi ir mirti 
gniaužo mane savo tvankiais delnais. 
Greit nereikės bijoti 

geltonos senatvės, vargo, žmogaus, 
nuodėmės nei beprotybės*. 


Greit ateis išmintingas, taurus ruduo 

ir skambančią naktį išlaisvins, kaip dainą, 
ir įskaitys žvaigždynų varduos 

vėsųjį — Aina. 

Vasaros duknos nudulks nuo dangaus, 


atsiskleis ir išplauks krištolinė valtis, 
o širdis, kaip varpas, giedos ir gaus 
ir lieps prisikelti. 


—(Grana. 


6. Aš niekad nekaliau karštos geležies, 
klusnus nepalenkiamajam likimui. 
Kreipia liudnųjų sūnų pėdas 

mane užauginęs niūrus Uranas. 


Mano peizažo medžiai — veidai, 

kaip mįslės, išdėstyti žemės toliuos. 

Ėjau užsimerkęs, klausydamas jų, 

lyjant akims, kaip žvaigždėms rudeninėms. 


Lyg piktas vaisius, metų našta 

sprogdino sunkėdama mano krūtinę. 
Atnešiau. Imk: griuvėsiai, sapnų 

skeveldros, nuviltos viltys. Įvykdžiau: 

už mano ir mano visų nuskriaustųjų kančias 
šiandien man, Viešpatie, kuo atsiteisi? 


7. Aina, taip aš bandysiu, 

tai — tau, klausyk: 

“Ar ne keista, kaip snaigėmis žemėn krinta 
mane išdabinusio krašto auksinės sagos, 
melai, ir medaliai, ir nereikalinga šneka? 
Ir visi, visi svetimi veidai — 

kaip jie plaukia į vieną — tavo? 

Aina. Aina. 

Troškuliui nebepaduosi vandens. 
Užsimerksiu į tavo žėrintį žvilgsnį — 
jis vienas gyvas many 

ir, žinau, jis mirs paskutinis. 

Aina. Aina. Aina. 

Plėšri ir graži mūsų žemė — 

kaip tigrė, kaip mirtis. 

Kažkur jos tamsiuos takuos 

iškrito iš mano širdies 

tikėjimas ir drąsa. 

Bet tu, spindinti, nenugalima, 

užtvenk savo stipriais sunumis 
kiekvieną gresiančią naktį. 

Gyvenk. Aina. Gyvenk“. 


A. Vesčiūnas — klasiškas škicas 

PETRO REGEJIMAS ra 


ANTANAS MACEINA 


“Ar Dievas yra tiktai žydų 

Dievas? Ar ne taip pat ir pa- 

gonių? Taip, ir pagonių“'. 
(Rom. 3, 29). 


Bažnyčios ir moderniojo pasaulio santykiai 
darosi vis aštresni: ne tik todėl, kad pasaulis vis 
labiau tariasi prieš bažnyčią, telkdamas žemės 
karalius sąmokslui “prieš Viešpatį ir prieš 
Jo Kristų" (Ps 2, 2), bet ir todėl, kad pačios 
Bažnyčios nariai pradeda netekti krikščioniškojo 
visuotinumo sąmonės. Šalia antikristinių užma- 
čių iš šalies, paverčiančių pasaulį Bažnyčios prie- 
šu, išnyra ir užkampio dvasia viduje, gresianti 
padaryti Bažnyčią krikščioniškojo ghetto įstaiga. 
Šiandien vis labiau susitaikoma su mintimi, kad 
naujosios kultūros pavidalai esą “užrašyti vel- 
niui', todėl neverti apaštalinių pastangų. Pakan- 
ka esą tikinčiuosius nuo jų atgrėsus, atbaidžius, 
įspėjus, užuot į juos ėjus ir jiems nešus Links- 
mąją Naujieną. Ne be pagrindo tad šiandien 
krikščionims, pirmoje eilėje katalikams, daroma 
priekaištų, esą, šie netekę kovos dvasios, pasi- 
davę neo-manichejizmui, palinkę į abstrakcijas, 
biją rizikos, nesugebą pergyventi Bažnyčios kaip 
visa apimančio Kristaus Kūno, kuriame jie pa- 
tys yra narveliai ir kurio įvykiai turį atsiliepti 
kiekviename iš jų.! Štai kodėl mums reikia stab- 
telti ties šia skaudžia problema ir mėginti suvokti, 
koks gi iš tikrųjų yra santykis tarp Bažnyčios ir 
moderninio gyvenimo. 


1: 


Šv. Dvasios stiprinama pirminė krikščionių 
bendruomenė Palestinoje buvo tiesiog nuostabi 
Viešpaties malonių gausa. “Visi tikintieji laikėsi 
drauge ir turėjo visa bendra. Lobį ir turtus jie 
parduodavo ir iš to dalino visiems, kaip kiekvie- 
nam privalu. Taip pat kasdien pasilikdavo vien- 
širdžiai šventykloje, laužydavo duoną tai vienuo- 
se, tai kituose namuose, imdavo valgio su džiaugs- 
mu ir neklastinga širdimi. Jie garb'no Dievą ir 
turėjo malonės pas visus žmones" (ApD 2, 44-47). 
“Per apaštalus buvo daroma daug ženklų ir ste- 


1. Plg. straipsnį “Mokinių. miegas“ austrų katalikų 
mėnraštyje “Wort und Wahrheit' (Jahrg. 7, Heft 
4), kuriame pati redakcija į keliolika teiginių sui- 
ma dabarties katalikų negalias. Straipsnis sukėlė 
Vakarų Europoje didelio susidomėjimo ir diskusijų 
(plg. Herder—Korrespondenz Jhg. 6, H. 3) 

buklų" (5, 12). “Tikinčiųjų į Viešpatį vyrų ir 
moterų skaičius ėjo vis didyn ir didyn“ (5, 14).. 
Visi jie “buvo vienos širdies ir vienos sielos“ (4, 
32). Kristaus Bažnyčia Judėjoje, Galilėjoje ir Sa- 
marijoje “buvo pilna šv. Dvasios paguodos“ (9, 
L 

Ir vis dėlto ji būtų pasilikusi tiktai žydiškoji 
sinagoga, jeigu ji būtų apsirėžusi Palestinos sie- 
nomis ir Izraelio tauta. Nėra abejonės, kad žy- 
dai buvo Viešpaties išrinkti sukurti Išganytojui 
žemiškąsias jo gimimo sąlygas, duoti jam žmo- 
giškąją prigimtį ir tuo būdu tapti išganymo lai- 
dininku. “Jiems visų pirma buvo pavesti Dievo 
pažadai" (Rom. 3, 2). Net ir jų netikėjimas ne- 
panaikino šio Viešpaties išrinkimo, nes Dievas 
yra ištikimas savam žodžiui (plg. Rom 3, 3). To- 
dėl Izraelis turėjo pats pirmutinis patirti atpir- 
kimo šviesos ir pats pirmutinis virsti Dievo Ka- 
ralystės nariu: dar daugiau, jos skelbėju pago- 
nims, jos vykdytoju visoje žemėje. Tačiau pats 
Kristaus išganymas buvo visuotinis. Kristus ken- 
tėjo ir mirė ne tik už žydų tautą, bet ir už visą 
žmoniją su visomis jos buvusiomis ir būsimomis 
kartomis, tautomis, kalbomis, kultūromis ir dva- 
siomis. Jeigu tad Jo įsteigtoji Bažnyčia būtų už- 
sidariusi tiktai Palestinoje, ji būtų neišvengia- 
mai susikirtusi su išganymo visuotinumu ir bū- 
tų neišreiškusi paties jos Steigėjo valios eiti į vi- 
są pasaulį ir mokyti bei krikštyti “visas tautas" 
(Mat 28, 19). Geografinis Bažnyčios užsisklendi- 
mas butų iškreipęs pačią jos esmę. 

Kas tačiau atidžiai skaito Apaštalų Darbus, 
šią tikrai Šv. Dvasios stebuklų knygą, gali leng- 
vai pastebėti, kad Kristaus mokiniai patys savo 
noru nesirengė peržengti Palestinos sienų ir ne- 
siryžo nešti Evangelijos ligi žemės pakraščių. 
Tiesa, atsivertęs Saulius “kalbėjo taip pat pago- 
nims ir ginčijosi su elenistais? (ApD 9, 29). Pi- 
lypas pakrikštijo Etijopijos iždo viršininką (plg. 
8, 28). Tarp tų trijų tūkstančių sielų, kurias šv. 
Petras pakrikštijo pirmųjų Sekminių dieną, ga- 
limas daiktas, buvo ir vienas kitas nežydas ne 
tik savo tautybe, bet ir savo tikėjimu. Vis dėlto 
tai buvo tik atskiri atvejai, vykę ir pasilikę Pa- 
lestinos erdvėje. Nukankinus šv. Steponą, Jeru- 
zalėje “prasidėjo didelis Bažnyčios persekioji- 
mas“ (ApD 8, 1). Visi, “išskyrus apaštalus, išsi- 
skirstė Judėjos ir Samarijos šalyje" (8, 1). Kai 
kurie “nuvyko iki Fenikijos, Kipro ir Antiochi- 
jos“ (11, 19). Tačiau Šv. Raštas čia pat pastebi, 
kad “jie niekam daugiau neskelbė mokslo, kaip 


tiktai žydams" (11, 19). Vadinasi, net ir atsidūrę 
už Palestinos slenų, pirmieji krikščionys mėgino 
saugoti žydiškąjį Bažnyčios pobūdį ir teikti Kris- 
taus Evangeliją tiktai Izraelio sūnums. “Tikin- 
tieji 1š apipjaustytųjų" laikė atpirkimą žydišką- 
ja privilegija, todėl stebėjosi, kad Cezarėjoje, šv. 
Petrui sakant pamokslą, “šv. Dvasios malonė bu- 
vo išlieta ir ant pagonių“ (10,45). O kai Petras 
po šio pamokslo, pakrikštijęs stabmeldį Korneli- 
Jų su jo giminėmis bei pažįstamais, grįžo Jeru- 
zalėn, tai jo tautos broliai pasitiko jį priekaištu: 
“Kam įėjai pas žmones neapipjaustytus ir su jais 
valgei?" (11, 3). 

Tai buvo pavojingas dalykas, kilęs ne iš Ap- 
reiškimo, bet iš vis dar žyduose tebesilaikančio 
slapto tikėjimo, jog Izraelis, priėmęs Evangeli- 
ją, iškilsiąs viršum visų kitų tautų žemiškąja sa- 
vo galia ir tuo būdu atgausiąs tai, ko jis neteko, 
nužudęs “gyvenimo Davėją“ (ApD 3, 15). Me- 
sijas, kaip žinome, buvo žydų laukiamas žemiš- 
kojo karaliaus pavidalu. Jis turėjęs atnešti Izrae- 
liui politinę laisvę ir ekonominę gerovę. O kai 
Kristus pasirodė tarno pavidalu, jie prikalė jį 
prie kryžiaus, kad jis nedrumstų tautos sąmo- 
nės ir neardytų jos žemiškųjų sapnų. Krikščio- 
nys, nors ir žinojo, kad Kristus atėjo kūrti ne 
žemiškosios, bet dangiškosios Karalystės, ne iš 
sykio išsilaisvino iš šių senųjų svajonių. Jiems 
vis dar atrodė, kad Evangelijos įvykdymas tu- 
rėtų jas patenkinti ir Izraeliui grąžinti senovinę 
galią. Štai kodėl jie laikė Evangeliją žydų rei- 
kalu ir tiktai žydams duota dieviškąja malone. 

Tačiau pats Viešpats atitiesė šias klaidingas 
pirmųjų Palestinos krikščionių pastangas ir pa- 
rodė Bažnyčiai tikrąjį jos kelią. Šv. Petro regė- 
jimas kaip tik ir buvo šis atitiesimas. Buvoda- 
mas sykį Jofėje, “Petras užkopė ant stogo mels- 
tis apie šeštą valandą. Jis jautėsi alkanas ir no- 
rėjo valgyti. Betaisant jam valgio, užėjo jam 
dvasios pagavimas. Jis matė atvirą dansų ir nu- 
sileidžiantį kažkokį indą, lyg didelę paklodę, už 
keturių kampų nuleidžiamą iš dangaus žemėn. 
Tenai buvo visokių keturkojų, žemės šliužų ir 
dangaus paukščių. Jam taip pat pasigirdo bal- 
sas: Kelkis, Petrai, pjauk ir valgyk. Bet Petras 
atsakė: Nieku būdu, Viešpatie, nes aš niekados 
nevalgau nieko paprasto ir sutepto. Balsas jam 
antrą kartą sakė: Ką Dievas apkuopė, tu neva- 
dink paprastu. Tai pasikartojo tris kartus, ir in- 
das tuojau vėl buvo paimtas į dangų" (ApD 10, 
9-16). Iš). Iš sykio Petras nesuvokė, ką šis regė- 
jimas turįs reikšti. Bet jam bemąstant, atėjo dų 
vyrai ir klausė, “ar čia vieši Simonas, vadina- 
mas Petru' (10, 18). Jie esą pasiųsti šimtininko 
Kornelijaus surasti Petrą ir parkviesti į šiojo 
namus, kad išgirstų Kristaus Evangeliją it pli 
imtų krikštą. Tada Petrui pasidarė aiški regėji- 
mo prasmė: pats Viešpats siuntė Jį pas stabmel- 
džius. Nusileidęs iš dangaus indas buvo ne kas 
kita, kaip Kristaus įsteigtoji Bažnyčia, kurioje 
yra visokių keturkojų, žemės šliužų ir sa 
paukščių. Žydams tai atrodo esą sutepta, todė 


jie nedrista prie jų artintis. Tačiau Dievas visa 
tai yra apkuopęs Kristaus krauju. Todėl Jo iš- 
ganymo nešėjai turį nuo šių pradų nebėgti, jų 
neatstumti, bet jais sotintis ir tuo būdu juos pa- 
čius įjungti į atpirktąjį kosmą. Nieko nelaukda- 
mas, šv. Petras iškeliavo su pasiuntiniais į Ce- 
zarėją pas šimtininką Kornelijų, kuris jo laukė, 
"susišaukęs savo gimines ir artimuosius priete- 
lius" (10, 24); skelbė jiems Viešpaties žodį; nu- 
žengdino ant jų Šv. Dvasią ir pakrikštijo juos 
vandenimi (plg. 10, 44-48). Tai buvo nuostabus 
įvykis, turėjęs lemiančios reikšmės visai tolimes- 
nei krikščionybės istorijai. Juo buvo sulaužytas 
Bažnyčios užsisklendimas žydų tautoje ir atida- 
rytas Evangelijai kelias į visą pasaulį. 

Šiame šv. Petro regėjime mes randame du 
dalyku, vertu gilesnio mūsų susimąstymo, bū- 
tent: 1. Dievo norą Jo Sūnaus išganymą plėsti 
visoje kūrinijoje ir 2. žmogaus pastangas šį iš- 
ganymą aprėžti jam artima aplinka — geogra- 
fine ir dvasine. 


Rašydamas laišką romėnams ir lygindamas 
juos su žydais, šv. Povilas klausia, “ar Dievas 
yra tiktai žydų Dievas? Ar ne taip pat ir pago- 
nių“, ir čia pat atsako: “taip, ir pagonių" (Rom 
3, 29), nes “yra juk tik vienas Dievas“ (3, 30), 
kuris išgano tiek apipjaustytuosius, tiek neapi- 
pjaustytuosius, tačiau ne formaliniais įstatymo 
darbais, o — tikėjimu. Tuo tarpu į tikėjimą yra 
atviras kelias kiekvienam. “Apipjaustymas netu- 
ri vertės, taip pat ir neapipjaustymas, tik Dievo 
įsakymų laikymas“ (1 Kor 7, 19). Todėl Bažny- 
čioje “nebėra nei žydo, nei graiko; nebėra nei 
vergo nei laisvojo; nebėra vyriškio nei moteriš- 
kės", bet visa yra viena Jėzuje Kristuje (Gal 3, 
28). Kitaip sakant, Bažnyčia jungia savyje žmo- 
nes ne pagal jų tautines, socialines ar lytines žy- 
mes, bet pagal tai, kiek ir kaip jie yra apsispren- 
dę už Kristų. Tuo šv. Povilas ir nurodo dieviško- 
sios išganymo malonės visuotinumą. Viešpaties 
Dvasia dalina savo dovanas “kaip ji nori"? (1 Kor 
12, 11). Ji neapsirėžia vienu kuriuo luomu, vie- 
na kuria tauta ar viena kuria istorine epocha. Ji 
yra atsiųsta atnaujinti visos žemės veidą, todėl 
dvelkia visur ir visados. Stabmeldžiai jai yra 
toks pat mielas jos veiklos objektas, kaip ir žy- 
dai. Ji pripildė savimi ne tik Elzbietą, dar nema- 
čiusią Kristaus, tik Jį jautusią savo giminai- 
tės Marijos įsčiuje, bet ir stabmeldžius Cezarė- 
joje, besiklausančius Petro pamokslo; pripildė 
dar prieš Krikštą vandenimi ir tuo būdu parodė, 
kad iš Dievo Karalystės negalima nieko išjungti, 
ką Viešpats yra pažymėjęs savo atpirkimo ženk- 
lu (plg. ApD 10, 47). 

Tačiau žmogus nesykį purtosi prieš šį pa- 
ties Dievo duotą visuotinį ženklą: “Nieku būdu, 
Viešpatie, aš nevalgau ko nors sutepto". Šalia 
krikščionybės esantis gyvenimas nevienam atro- 
do suteptas, todėl nevertas Dievo Karalystės. Ne- 

vienam atrodo, kad krikščionybė vis dėlto esanti 
išrinktųjų religija, išrinktųjų ne tik asmenų bei 
tautų, bet ir kultūrų bei epochų prasme. Vidur- 


amžiai esą buvę krikščioniški, naujieji lai- 
kai esą stabmeldiški, taigi sutepti. Europos kul- 
tūra esanti krikščioniška, Azijos — stabmeldiš- 
ka, vadinasi, sutepta, todėl nenaudotina. Italų 
tauta esanti krikščioniška, indų — stabmeldiška, 


vadinasi, sutepta ir tuo pačiu pastumtina į šalį. 
Šitokios kvalifikacijos ir diskvalifikacijos apsu- 
pa visą gyvenimą, pradedant istoriniais tarps- 
niais ir baigiant politinėmis partijomis. Atgimęs 
iš vandens ir Šv. Dvasios, žmogus linksta užsi- 
sklęsti savyje ir savotišku pavydu saugoti Vieš- 
paties dovanas, tarsi jos jam vienam tepriklau- 
sytų. Visa, kas yra nepaliesta vandens lašo, at- 
rodo jam sutepta, paprasta, neteisinga, nedora, 
negražu, todėl nedėtina ant agapės stalo. Krikš- 
čionis dažnai net pasipiktina, jeigu jam kas pa- 
siūlo šiuos stabmeldiškuosius elementus, kaip pa- 
sipiktino šv. Petras, pamatęs visokių žemės šlių- 
žų pilną indą ir išgirdęs balsą “pjauk ir valgyk". 
Bet prieš šitą žmogiškąjį nusigrįžimą ir net 
purtymąsi visados stovi Viešpaties įspėjimas: 
“Ką Dievas apkuopė, tu nevadink paprastu“ 
(ApD 10, 15). šv. Petro regėjime matyti šliužai, 
keturkojai ir dangaus paukščiai buvo pagal Mo- 
zės įstatymą nešvarūs, todėl nenaudotini: negy- 
vo jų kūno prisilietimas sutepdavo žmogų ligi 
saulėlydžio (plg. 3 Moz. 11 sk.). Todėl apaštalas 
ir nusipurtė išgirdęs balsą, esą, jam reikią šių 
bjaurybių pjautis ir valgyti. Bet Viešpats aiškiai 
pastebi, kad Jis pats yra visa tai apkuopęs, to- 
dėl žmogui nevalia visu tuo bjaurėtis ir nuo viso 
to nusigrįžti. Be abejo, regėjimo šliužai, ketur- 
kojai ir paukščiai yra tiktai simboliai. Jie reiškia 
ne gamtoje esančią gyvūniją, bet istorijoje vei- 
kiančią daugialypę žmoniją. Pasiūlymas jų pjau- 
tis ir valgyti taip pat reiškia ne kūninį pasisoti- 
nimą, bet Evangelijos atvėrimą šalia Mozės įsta- 
tymo stovinčioms tautoms bei kultūroms, o iš 
kitos pusės — šių tautų bei kultūrų įėmimą į 
Dievo Karalystę. Evangelija turinti padaryti že- 
mės gyventojus, šiuos šliužus ir keturkojus, šva- 
riais, o žemės gyventojai turį praturtinti Dievo 
Karalystę savos kūrybos laimėjimais. Žmogaus 
17 Dievo sutartinė išganymo vyksme yra tai, ką 
Viešpats norėjo šv. Petrui regėjimu apreikšti. 
Vis dėlto Dievo Karalystėn negali įeiti nie- 
kas, kas yra suteptas. Žmogus negali čion atsi- 
nešti savo klaidų, savo nedorybių, savo negro- 
žio. Dievo Karalystė yra tiesos, gėrio ir grožio 
sritis. Todėl kas iškreipia ar subjauroja šiuos 
pagrindinius būties pradus, tas tuo pačiu kėsina- 
si prieš išganymą ir negali dalyvauti jo vaisiuo- 
se. Šv. Petras teisingai pasipurtė, regėdamas 
prieš savo akis indą, pilną nešvarių būtybių. Tie- 
sa, jis klydo, laikydamas jas nešvariomis, nes 
Dievas jas buvo apkopęs, todėl ir siūlė jam kaip 
priemonę pasistiprinti. Vis dėlto šis šv. Petro pa- 
sipurtymas rodo, kad tam tikras pasaulio apkuo- 
pimas yra būtinas, jog jis galėtų būti įimtas į 

Bažnyčią. Dar prieš Krikštą ir Šv. Dvasios atė- 
jimą pasaulis turi būti apvalytas prigimtu būdu. 
Kas yra šis prigimtasis apvalymas? Kuo bū- 
du Viešpats apkuopia anuos šliužus ir keturko- 
jus, kurių žmogus nebegali vadinti suteptais? 

Į tai atsako mums pats Šv. Raštas, nurody- 
damas, kodėl Cezarėjos Kornelijus buvo Viešpa- 
ties paskatintas pasijieškodinti Petro ir pasi- 
krikštydinti. Apaštalų Darbai šitaip apibūdina 
aną itališkosios kuopos šimtininką: “Jis buvo pa- 
maldus ir dievobaimingas su visais savo namais, 
duodavo žmonėms daug išmaldų ir nuolat mels- 
davosi Viešpačiui" (10, 2). Todėl jam pasirodęs 
angelas ir tarė: “Tavo maldos ir išmaldos stojo 
atmintin Viešpaties akivaizdoje. Dabar siųsk 
žmonių į Jofę ir parsikviesk tą Simoną, kuris 
vadinasi Petras"? (10, 4-5). Kitaip sakant, Kor- 
nelijaus prigimtasis apkuopimas įvyko jo gyve- 
nimu pagal sąžinę. Jis stovėjo šalia Mozės įsta- 
tymo. Tačiau savo širdyje jis nešiojo Viešpaties 
dėsnius, pagal juos elgėsi, todėl ir buvo Dievo 
išklausytas (plg. 10, 31). Sąžinė juk yra ne kas 
kita, kaip mumyse esančio imanentinio Dievo 
balsas. Kas tad jos klauso, tuo pačiu klauso Vieš- 
paties ir yra apkuoptas, nepaisant, ar jis būtų 
žydas, stovįs po įstatymu, ar stabmeldis, stovis 
šalia įstatymo. Žmonės, gyveną ir veikią pagal 
sąžinę, “yra patys sau įstatymas“, įrašytas į jų 
širdis (Rom 2, 14-15). Todėl ir šv. Petras, regė- 
jimui pasibaigus ir Kornelijaus vyrams jį šau- 
kiant, suprato, “kad Dievas nežiūri asmens, kad 
kiekvienoje tautoje jam patinka tas, kas Jo bijo 
ir teisingai elgiasi" (ApD 10, 34-35). Asmeninis 
apkuopimas, kuris vyko ir tebevyksta stabmeldi- 
joje, yra sąžinės kaip imanentinio Dievo išsi- 
skleidimas žmogaus buvime. 

Prigimtuoju būdu apkuopto žmogaus kuria- 
mas gyvenimas taip pat darosi apkuoptas. Ob- 
jektyviniai jo pavidalai, išreiškią savimi prigim- 
tąsias tiesas, prigimtąją dorovę ir prigimtąjį gro- 
žį, taip pat randa malonės Viešpaties akivaizdoje 
ir yra tinkami Dievo Karalystės statybai. Štai 
kodėl Bažnyčia, peržengusi Palestinos sienas, 
krikštijo ne tik stabmeldiškuosius asmenis, bet 
apsivilko senovine filosofija savo moksle, seno- 
vinėmis normomis savo organizacijoje ir seno- 
vinemis apeigomis savo kulte. Žmogiškoji kūry- 
ba, kilusi iš tiesios bei nuoširdžios dvasios, sa- 
vaime yra švari, todėl neniekintina ir neatstum- 
tina, nors ji būtų ir stabmeldžio darbas. Viešpa- 
ties paliepimas Petrui “pjauk ir valgyk“, tinka 
ne tik asmens, bet ir objektyvinio gyvenimo for- 
mų atžvilgiu. Gyvenimo apkuopimas, kuris taip 
pat stabmeldijoje yra aiškus, glūdi jo atitikime 
sąžinės normas. 

Per sąžinę ir per jos išreiškimą viršiniame 
gyvenime Viešpats apkuopia tiek žmogų, tiek jo 
darbus, padarydamas juos vertus įeiti į dangaus 
Karalystę ne tik amžinojo buvimo, bet ir isto- 
rinės Bažnyčios prasme. Visa tad, kas yra sąži- 
ninga, teisinga, padoru, gražu — vistiek ar tai 
būtų moksle, ar mene, ar filosofijoje, ar net ga- 

lop religijoje, — visa tai telpa L aną Sv. Petro 
regėtą iš dangaus nuleidžiamą indą; visa tai turi 
būti Kristaus apaštalų imama, pjaunama ir val- 
goma. Tai yra pačios Šv. Dvasios parodytas ke- 
lias Bažnyčiai istoriniame jos skleidimesi. 

Šv. Petro regėjime apreikšti dėsniai valdė 
ne tik Palestinos Bažnyčios santykius su stab- 
meldiškuoju pasauliu, bet jie valdo Bažnyčios 
nusistatymą kiekvienos naujos kultūros ar naujo 
istorinio tarpsnio atžvilgiu. Bažnyčia yra amži- 
na, paties Kristaus ligi pasaulio pabaigos išlai- 
koma institucija. Savo esmėje yra antlaikinė ir 


anterdvinė. Tačiau skleisdama šią amžinąją savo 
esmę istorijoje, ji susiduria su įvairiomis tauto- 
mis, su įvairiomis kultūromis ir su įvairiomis 
epochomis. Todėl Bažnyčiai kiekvienas jos kelyje 
sutiktas kultūros tipas ir kiekviena išnyran- 
ti istorinė epocha yra “modernusis pasau- 
lis“. Ne Bažnyčia kinta istorijoje, bet pasaulis. 
Bažnyčia visados yra ta pati. Užtat ne tas pats 
yra žmogus ir jo sukurtas gyvenimas. Jis visą 
laiką kinta, visą laiką svyruoja, visą laiką jieško. 
Todėl Bažnyčia kaip tik ir turi reikalo su nuola- 
iinšmis nedorybėmis. Ji visados gyvena tai vie- 
no, tai kito moderninio pasaulio akivaizdoje. Pa- 
lestinoje ji stojo prieš modernųjį pasaulį graikiš- 

kai romėnišku jo pavidalu. Isitvirtinus Viduržemio 
jūros pakrantėmis, ji atsidūrė prieš modernųjį 
pasaulį į Vakarus besiveržiančios germaniškųjų 
tautų kultūros forma. Viduramžių metu prieš 
Bažnyčią išniro modernusis pasaulis renesansiš- 
kuoju savo pobūdžiu. Šiandien toks pat moder- 
nusis pasaulis kyla Bažnyčios pašonėje komunis- 
tiniu pavidalu. Visi šie 'modernieji pasauliai' yra 
buvę stabmeldiški. Visi jie reikalavo atperkami 
ir pakrikštijami. Tačiau visuose juose yra buvę 
prigimtu būdu apkuoptų asmenų ir gyvenimo 
formų. Visuose juose yra buvę prigimtųjų tie- 
sų, prigimtosios dorovės, prigimtojo grožio ir pri- 
gimtojo maldingumo. Todėl nors iš sykio visi jie 
Bažnyčiai atrodė esą sutepti, todėl nenaudotini, 
tačiau į visus juos Bažnyčia buvo galop Šv. Dva- 
sios nuvesta. Visiems jiems ji paskelbė Evange- 
liją, juos pakrikštijo, o pati praturtėjo jų kul- 
tūriniais laimėjimais. Išbraukime iš Bažnyčios 
žmogiškąjį elementą, jos gautą iš graikų, romė- 
nų, germanų, renesanso, baroko, ir gausime skur- 
džią pirmykštę Jeruzalės bendruomenę. Kristus 
juk neapreiškė ir neįsteigė dabartinio puikaus— 
kaikur net ir per puikaus — Bažnyčios apvalka- 
lo: jį sukūrė ir Bažnyčiai padovanojo žmogus. 
Graikas atnešė jai savo sąvokų, romėnas — tei- 
sinių normų, germanas veiklos būdų, rene- 
sansininkas su barokininku — meno. Pirminis 
garstyčios grūdelis, mažiausias iš visų sėklų, iš- 
augo į pasaulinį medį Šv. Dvasios ir žmogiškojo 
genijaus sutartine. 


Ar kitaip turėtų būti ir mūsų dienomis? Kad 
dabartinis 'modernusis pasaulis' yra stabmeldiš- 
kas, nereikia nė aiškinti: tai rodo kiekvienas 
žvilgterėjimas į žmogų ir į gyvenimą. Tačiau jis 
nėra blogesnis už visus kitus buvusius stabmel- 
diškuosius “moderninius pasaulius'? senovėje, vi- 
duramžiais ar renesanso metu. Jeigu vis dėlto kas 
nors suabejotų šiuo teigimu ir manytų, kad, sa- 
kysime, senovinis stabmeldis esąs buvęs švares- 
nis, negu dabartinis, tas tegu paskaito apibūdini- 
mą, kurį mums yra palikęs pats šv. Povilas, ge- 
riausiai iš visų apaštalų stabmeldžius pažinęs: 
“Jų moterys pakeitė įgimtąjį lyčių santykiavimą 
prigimčiai priešingų santykiavimu. Taip pat ir 
vyrai, metę įgimtą santykiavimą su moterimi, 
užsidegė savo geiduliais vienas kito... Jie pilni 
visokios neteisybės, piktenybės, paleistuvystės, 
godulystės, nedorumo; pilni pavydo, žmogžudys- 
tės, barnių, vyliaus, nelabumo; slapti apkalbinė- 
tojai, garbės plėšikai, Dievo nekenčiami, įžei- 
dėjai, puikūs, pasipūtę, pikto išradėjai, gimdyto- 
jams neklusnūs, bepročiai, neištikimi, be meilės, 
nesandoringi, be gailestingumo" (Rom 1, 26-31). 
Tai yra vaizdas Žmogaus ir gyvenimo prieš du 
tūkstančių metų. Jis nera šviesesnis, negu dabar- 
tinis. O vis dėlto šv. Povilas ėjo pas šitokius 
stabmeldžius ir jiems nešė Evangelijos šviesą. 
Vis dėlto jis ginčijosi Atėnuose su epikurinin- 
kais ir stoikais (plg. ApD 17, 18), o areopage ci- 
tavo graikų poetus Aratą ir Kleantą (plg. ApD 
17, 28). Šalia šių jo paties isšskaičiuotų ydų, ne- 

dorybių ir nuodėmių jis regėjo stabmeldijoje ir 
daug tikrų vertybių. Pamatęs Atėnų areopage 
aukurą “'nežinomam Dievui', jis neišgriovė jo, bet 
pasakė graikams: “Ką jūs nežinodami garbina- 
te, tai aš jums skelbiu" (ApD 17, 23). Jis paliko 
jį, tik pakeitė jo užrašą. 

Jeigu tad šv. Povilas šitaip santykiavo — lei- 
dosi į diskusijas, prisiėmė poezijos mintis ir reli- 
gines apraiškas — su senovės “'moderniuoju pa- 
sauliu", kodėl kitaip turėtų santykiuoti dabarti- 
niai krikščionys su savu “moderniuoju pasau- 
liu''? Kristaus Evangelija niekad nėra paskelbta, 
bet visados skelbiama kiekvieną sykį vis iš nau- 
jo ne tik atskiram asmeniui, bet ir kiekvienai 
tautai, kiekvienai kultūrai, kiekvienai istorinei 
epochai. Kaip asmuo yra reikalingas vandens 
krikšto, kad būtų įjungtas į išvaduotąją žmoniją, 
taip lygiai kiekvienas gyvenimo tarpsnis yra rei- 
kalingas ugnies ir net kraujo krikšto, kad galė- 
tų būti įimtas į Dievo Karalystę. Prieš kiekvie- 
ną tad “modernųjį? kultūros ar istorijos pavi- 
dalą Bažnyčia stovi kaip kunigas prieš jam atneš- 
tąjį naujagimį. Nepaliaujamai  krikštijamoji 
Bažnyčios pareiga sudaro istorinį jos pašaukimą. 
Ar tad šio pašaukimo šiandien krikščionys turė- 
tų atsisakyti? Ar modernusis mūsų dienų pa- 
saulis nesiunčia savo pasiuntinių ir ar šie ne- 
klabina Bažnyčios durų, klausdami: “Ar čia vieši 
Eugenijus Pacelli, vadinamas Pijumi??? 


Šiuo atžvilgiu yra labai būdingi tėvo Lom- 
bardi, garsaus dabarties pamokslininko, žodžiai, 
kuriais jis kaip tik ir nori atkreipti dabartinių 
krikščionių dėmesį į reikalą pralaužti ankštas 
dabartinio užsisklendimo sienas. Kaip Palesti- 
noje pirminė Bažnyčia nedrįso peržengti Izraelio 
erdvės, taip šių dienų Bažnyčia nedrįsta perženg- 
ti išgyvento laiko ribos. Kaip kiekvienas naujas 
kultūros pavidalas Bažnyčiai buvo ir tebėra “mo- 
dernusis pasaulis“, taip lygiai kiekvieną syki ji 
atsiduria besipurtančiojo Petro rolėje. “Nieku 
būdu, Viešpatie!" yra kasdieninis krikščionių at- 
sakymas į paties Dievo paliepimą pjauti ir val- 
Byti. Šis atsakymas girdėti ir šiandien ir gal net 
garsiau, negu kitados. 

Todėl tėvas Lombardi kaip tik ir mano, kad 
šiendien Bažnyčiai yra reikalingas šv. Petro re- 
gėjimas ir įsakmus Viešpaties pabrėžimas, jog 
ką Jis apkuopė, to nevalia vadinti suteptu. Iš jo 
žodžių aiškėja, kad tokio regėjimo jau esama ir 
kad iš jo Bažnyčia rengiasi daryti reikalingų iš- 
vadų. “Esama sumanymo, — sako jis, — pradėti 
sistematingai modernizuoti visą katalikiškąją sto- 
vyklą ryšium su šiandieniniu pasauliu ir orga- 
niškai siekti pakeisti mūsų metodus tiek in- 
telektualinėje, tiek dorovę liečiančioje tiek prak- 
tinėje ir organizacinėje srityje"'.2 Tėvas Lombardi 
skelbia, kad šis sumanymas, mažai kam težino- 
mas, yra vykdomas su žinia ir palaiminimu 
"augščiausiojo bažnytinio autoriteto". Jo pažiū- 


2 Plg. jo str. “Bažnyčios reforma", vokiečių katalikų sa- 
vaitraštyje "Michael" (15. Marz 1953). ; 


ra, tai yra tokios didelės reikšmės dalykas, jog 
Jis “iš tikro atveria kelią į naujus laikus tiek 
Bažnyčiai, tiek žmonijai". Ligi šiol katalikai yra 
buvę “paprasti žiūrovai" arba kaikur net tiktai 
“moderninės visuomenės aukos“. Dabar Bažny- 
čia norinti, kad jie virstų “šios visuomenės sie- 
la" ir tuo būdu jos išgelbėjimu. Kornelijaus siun- 
timas jieškoti Simono, kurs vadinasi Petras, kar- 
tojasi visais amžiais, taigi ir mūsų laikais. “Mū- 
soji karta, — tėvo Lombardi teigimu, — išreiš- 
kė save filosofiškai baimės ir nesškmės mokslu 
ir tuo būdu pasidarė nepaprastai palanki priimti 
Evangelijos žodžiams, kaip nelauktam jos nely- 
gybių ir nedarnybių išsprendimui“. 

Be abejo, tėvas Lombardi neslepia, kad mo- 
derninis žmogus dažnai nežino, jog jo jieškoji- 
mai krypsta Kristaus linkui. Tačiau dėl šito ne- 
žinojimo mes patys esame kalti. “Jeigu žmonija 
netiki, tai todėl, kad ji (apie Dievą, Mc.) negir- 
di, o ji negirdi labai dažnai todėl, kad mes, Baž- 
nyčios vyrai, nežinome, kaip reikia jai kalbėti“. 
Nuosekliai tad tėvas Lombardi ir teigia, kad mo- 
derniajam pasauliui reikia prab'lti jo kalba; kad 
reikia pradėti jo rūpesčiais ir ligomis; kad reikia 
įsijungti į jo sąvokas ir vaizdus; kad reikia atsi- 
stoti prie jo altorių, kaip šv. Povilas Atėnų areo- 
page. “Mes turime keisti daugelį tikėjimo skel- 
bimo metodų''. Mes turime “kokiu nors būdu su- 
mažinti bedugnę tarp žemės ir dangaus, tarp 
žmogiškumo ir dieviškumo. Mes turime nušvies- 
ti savo dvasią gyvesniu tikėjimu ir jį sušildyti 
meile brolių, kurie yra daugiau nelaimingi, ne- 
gu blogi". Tai ir yra tai, ką tėvas Lombardi va- 
dina “šiandieninės Bažnyčios reforma“. Lūžties 
metą Bažnyčios santykis su “moderniuoju pa- 
sauliu" yra visados vaisingas — tiek vienai, tiek 


antrai pusei. Bažnyčią išgelbsti jis iš prasidėju- 
sio užsisklendimo įprastoje erdvėje ar įprastame 
laike, o “modernųjį pasaulį iš paklydimo ir ke- 
lio į nebūtį. “Sudužus žmonių statytam miestui, 
— gražiai baigia tėvas Lombardi, — gal'ma išsi- 
gelbėti, tik statant žemėje Dievo vaikų miestą". 

Nėra jokios abejonės, kad šisai tėvo Lom- 
bardi paskelbtas katalikiškosios stovyklos sumo- 
derninimas yra iš tikro pakartotas šv. Petro re- 
gėjimas Jofėje. Tai yra pačios Šv. Dvasios vei- 
kalas. Todėl jis pasiseks. Bažnyčia nueis į mūsų 
modernųjį pasaulį ir apšvies jį Evangelijos švie- 
sa, pati prisiimdama iš jo tai, kas yra Viešpa- 
ties apkuopta žmogiškosios sąžinės balsu. Moder- 
nusis pasaulis dabar, kaip ir senovėje ar vidur- 
amžiais, turi taip pat didelių tiesų, didelių šir- 
džių ir didelio genijaus kūryboje. Visa tai nega- 
li pasilikti šalia Bažnyčios, jeigų nenorime iš- 
kreipti visuotinojo pašaukimo skelbti Evangeliją 
"visam sutvėrimui". Žinoma, besipurtančių Pet- 
rų yra ir šiandien, kaip jų yra buvę visais lai- 
kais. Anasai Jofės “nieku būdu“ skamba New 
Yorke, Paryžiuje, Romoje ir Miunchene. Vis dėlto 
jis nieko negali įstengti prieš paties Dievo nuro- 
dymą “pjauk ir valgyk". Besipurtantis Petras ga- 
lop supranta regėjimo prasmę, nulipa nuo stogo 
ir eina paskui stabmeldijos pasiuntinius, kad pa- 
krikštytų šimtininką Kornelijų su visais jo na- 
mais, nes Dievas nežiūri asmens; jis nežiūri nei 
kultūros tipo, nei istorinės epochos. Šv. Dvasia 
gyvena ne tik lotyniškajame žodyje “spirare". Ji 
gyvena visur, kur tik žmogus apreiškia save kaip 
Viešpaties-Kūrėjo paveikslą. Modernusis pasaulis 
taip pat daugeliu atžvilgių yra tokis Dievo pa- 
veikslas. Kaip tad jis galėtų nekyboti Jo šven- 
tykloje? 

SALAMIESČIO ŠUNES / ANTANAS VAIČIULAITIS 


Iš pat mažens girdėjau senus žmones juo- 
kiantis: “Tai jau smarkus jis — kaip tie Sala- 
miesčio šunes". Ilgai kamantinėjau, ar čia būta 
kokių ypatingų skalikų, ar iš svetimos žemės iš- 
rašytų bernardinų, ar vilkinių, kuriais ponai 
anuomet pjudydavo baudžiauninkus, — ir vis 
niekaip negalėjau sunarplioti siūlo galų, sumegzti 
jų į tikrą, apvalią istoriją. 

Kartą visai nelauktai užėjau dėdę Jokūbą. 
Sėdėjo žmogus ant upės kranto, pūtė dūmą ir 
žiūrėjo, kaip traška ir bildėdamas verčiasi jo ma- 
lūno ratas. 

Apačioje, bėgdamas per akmenis, gurgulia- 
vo vanduo, o dar toliau — nardė ešeriai. 

— Nežinai vargų, tai kvaršiniesi su Sala- 
miesčio šunimis, — nusispjovęs į srovę, beveik 
piktas kalbėjo man jisai. — Palauk, kai vesi, 
vaikais  aplipsi — nerūpės tau toki nie- 
kai... Jeigu jau taip smelkiesi, galiu tau išaiš- 
kinti, kaip ten buvo — istoriją girdėjau iš savo 
senelio, ir ji tikra. 

Aš pasirengiau klausytis, o Jokūbas pasakoti. 

— Taigi, — prabilo jisai, — kunigaikščiui 
Juozapui Arnulpui valdant Varnių vyskupiją, 
Salamiestin buvo atkeltas naujas klebonas. Žmo- 
nės šnekėjo, kad jisai čia atsirado iš didelių pa- 
rapijų, kur viešnagėn ir vyskupas užsuka, ir 
didžponiai užvažiuoja. Ėjo tokios kalbos, kad jis 
buvo varinėjamas vis mažesnėn ir mažesnėn vie- 
ton, kol atsidūrė šiame užkampyje. Pikti liežu- 
viai malė, esą, kancleriai jį stumdę todėl, kad jis 
buvo labiau linkęs prie midaus šulelės ir prie kor- 
tos, negu prie karaliaus Dovydo ir ilgų mišparų. 

Betgi iš pažiūros nieko nedoro nebūtum ta- 
ręs apie jį: bažnyčioje giedojo dailiai, pamokslus 
sakė graudžius ir, kaip pridera, grasino pragaro 
ugnim, šiaipgi — buvo meilus, skaistaveidis, ge- 
bėdavo pašnekinti vyrus, moteris ir vaikus. O 
jeigu jame buvo rasta kliaudų, tai tam ir yra 
dvasiška valdžia, kad imtų nagan. 

Vienas dalykas buvo tikras, ir tai aikštėn 
išnešė jo tarnas Valerijonas: slaptai, užsidaręs 
savo kambariuose, klebonas rūkė ilgą pypkę, sie- 
kiančią pusiau pilvo, ir vis skaitė tokią didelę 
knygą, surašytą eilėmis kažkuria svetima kalba. 
Jau vien iš to galėjai numanyti, kad jis buvo 
regėjęs šviesesnių dienų ir gudresnių žmonių, ne- 
gu vargonius Zabalda, kuris viškose leisdavo dū- 
doms rėkti, kaip tinkamos, arba kaip užvaizdas 
Fabijonas, kuris, uždusęs, atbildėdavo tartis, ką 
daryti, sakysime, su karvėmis, kai jos, sparvų 
užpultos, ėmė zylioti ir subėgo į dvaro avižas. 

Kad nebūtų taip nyku, ėmė klebonas ir įsi- 
gijo du šunis — mažiukus, iš nykštukų veislės, 
kurie niekad neužauga. 

Ir štai, kai tik dvasiškas tėvelis kada eida- 
vo pagūrinėti po laukus, jį lydėdavo jo skalikai. 
Pupcikas su Perkūnu, — taip vadinosi jo skalikai. 
Jie zujo aplink jo sutaną, vaikėsi pempes ir 
kiauksėjo, keteras pašiaušę, jei užklupdavo ežį. 
Kai, besiausdami, juodu įsibrisdavo į vešlesnį 
atolą — taip ir nugrimsdavo jame. Tik matei, kad 
pieva tenai liula — tai bėgo Salamiesčio šunes. 

Taip vieną rudens dieną visi trys jie kelia- 
vo per laukus — klebonas, Pupcikas ir Perkū- 
nas. Buvo pati bobų vasara, mėlyna ir liūdna. 
Didelėse mūsų laukų lygumose skambėjo lauki- 
nių žąsų girksėjimas. Jos lėkė į pietų kraštus, ir 
žmonės, nuo darbų pakėlę galvas, su gailesčiu 
žiūrėjo į jas, išskrendančias kažkur toli, labai 
toli. 

— Leėkė ir nulėkė, — galvojo klebonas, — 
o mus paliko vargelio vargti... 

Bežengdamas taku, bulvėse jis pamatė mo- 
teriškę. 

— Tegul bus pagarbintas, Joniene, — pa- 
sveikino jis. — Ar gerai užderėjo? 

— Ačiū, dvasiškas tėveli, negali Dievuliui 
skųstis: didelės kaip katės; — atsiliepė anoji 
apie savo derlių. 

— Sakyk, Martynai, ar jau pardavei žalmar- 
gi jautį? — toliau jis kalbino vyrą, apžėlusį barz- 
da, kaip varpučiu. 

Pamatęs mergužėlę, raujančią linus, klebo- 
nas juokavo, grumodamas pirštu ir primerkęs de- 
šinę akį: 

— Na, na, Marceliuke, girdėjau, kad apsu- 
kai galvą Širmulių Petrui. 

Mergina nukaits, kaip aguona, tik prilinko 
prie linų — ir buvo tokia skaisti, kad nė žodžiais 
neapsakysi. 

Išvydęs Petrą, jisai nei tai barėsi, nei tai pa- 
tarinėjo: 

— Mergaitė kaip medaus ir pieno upėj mau- 
dyta — gražesnės per devynias parapijas nerasi, 
o tu vis smilksti ir neateini su ųžsakais. 

Matai, klebonas kiekvienam turėjo žodį. 

Taip bedūlindamas, jisai pateko į pievas. Jos 
buvo tuščios ir avių nugraužtos. Tik ežia buvo 
apžėlusi tirštesniais kuokštais, ir po vienu jų 
snūduriavo kiškis, šiltoj gūžtoj, sapnuodamas do- 
bilus ir kopūstus. 

Ir dvasiškas tėvelis skendėjo sapnuose apie 
rudenį, apie bulviakasį ir apie prabėgusias die- 
nas, kurios nulekia, lyg tos gervės į nežinomus 
kraštus. 

Ir štai jis vos neaiktelėjo, kai tiesiog iš po 
jo sutanos, iš savo šilto migio, stryktelėjo kiškis. 

Pupcikas ir Perkūnas buvo tikri šunes, ku- 
rie gerai žinojo savo amatą: skalydami ir cyp- 


dami, versdamiesi 
lėsi zuikio vytis. 

„Ir ką tu gražesnio gyvenime galėtum regėti! 
Didelis ir nusipenėjęs, kiškis ilgais šuoliais 
liuoksėjo per laukus, o pridurmui, lalėdami, 
ritosi šunes, į kurių riksmą sužiuro žmonės — ir 
piemenukai prie kaimenių, ir artojai prie žag- 
rės, ir bobulės bulbienojuose. 

Lenktynės nebuvo lygios, ir po valandėlės 
kiškis pajuto, kad jo vijikai vis labiau ir labiau 
tyla. Užbėgęs ant kalnelio, jisai, kaip geram zui- 
kiui tinka, nutarė apsižvalgyti. 

Ir aure, pačioje viršūnėje, lyg kokiai paro- 
dai, jisai atstatė savo pilkšvą papilvę — ir atsi- 
gręžė į šunis, kurie kuduliavo už gerų varsnų, 
liežuvius iškorę ir šonais dumdami. Tačiau jie 
buvo pilni narsumo ir dargi dėjosi lyg kokiais 
šunų karžygiais, kurie drįso šokti paskui tokį 
stambų kiškį! 

Dabar atsitiko kažkas negirdėta. Ne, tokio 
dyvo ligšiol nežinojo nei šunų, nei kiškių, nei 
žmonių giminė ir nebuvo to įtraukusi į savo is- 
torijas bei pasakas. 

Vos tik Pupcikas su Perkūnu pamatė, kad 
kiškis atsisuko, broleli tu mano: tik sukliko abu, 
ir ar nepasileis atgal, uodegas pabrukę, cypdami 
ir rekdami, ant grumstų griūdami, kol pagaliau 
pripuolė prie klebono kojų, pašiurpę ir iš išgąs- 
čio drebėdami, lyg ant pačios meškos būtų už- 
bėgę. 


per kurmiarausnis, jie puo- 


0 OL-ZrALS MI KU CKIS 


DIENŲ VERPĖJA 


Sulinkusios dienų verpėjos 
Vienodai sukasi ratelis. 
Įverpti siūlan visą spėjus, 
Mūs amžiaus baigia ji kuodelį. 


Per kokį prašmatnų audimą 
Raizgysis siūlės mūsų kelio, 
Ir mūs kovų ir pabudimo 

Ar ten žėrės ryžkiau vietelė? 


Tad sekdams amžinybės raštą, 
Sustok pas mūsų siūlo vingį, 
Įžvelk spalvas mylėto krašto 
Ir ilgesį, kai laisvė dingo. 


[ 
' 


Nūn tai suklego žmonės — per visą Varnių 
vyskupiją pynė jie istorijas apie Salamies:io šu- 
nis. Esą, nuotykis pasiekęs net patį kunigaikštį 
Giedraitį — ir kiek gardaus juoko jis turėjęs! 

Vis dėlto šis atsitikimas greičiausia būtų 
nunykęs: žmonių atmintis silpna, o šunes bene 
skleis gandą apie tokią savo nešlovę! Bet Pup- 
ciką su Perkūnu regėjo ir kiškių giminė — visi 
tie, kurie gyvena bulvėse, žiemkenčiuose ir pie- 
vose. Jie karta iš kartos pasakoja apie Salamies- 
čio zuikį, kuris išgąsdino net du šunis. Regėkite 
— to jokis kitas kiškis nėra padaręs! Seniai, 
regzdami šią istoriją, išgražina ją ir prideda nau- 
jų narsumo bruožų — ir nūn jų veislėje Sala- 
miesčio kiškis yra išaugęs į tikrą milžiną. Lygia 
dalia jie išaugštino ir Pupciką su Perkūnu: kiš- 
kių knygose šiandien ir vienas ir antras jau 
bus stambesni už didžiausią liūtą, nesgi maža 
garbė būtų nugąsdinti kokį žiogą! 


Čia Jokūbas baigė savo pasakojimą. 

— Tai ir viskas, — dar pridėjo jisai, į ak- 
menį iškratydamas pypkės pelenus. 

— Ačiū, — tariau aš. 

Pastebėjęs, kad atvažiavo žmogus su mai- 
šais, Jokūbas atsistojo ir nuėjo į malūną. 

Likausi vienas klausydamasis, kaip bilda 
malūno ratas ir kaip per akmenis gurguliuoja 
upės vanduo. 


VYTURIUOJA VIEVERSĖLIAI 


Či-vir-viT, pavasarį, 
Vyturiuoja vieversėliai, 
Žemę — vargo seserį 
Laisto pilki debesėliai. 


Laisto žemę debesėliai — 
Mano siela ilgis, trokšta: 
Kur tos upės, kur tie sieliai, 
Kur tie mano laimės bokštai? 


Nenuslinks ruduo nuo veido, 
Nenušvis man puokštės gražios, — 
Tiktai sapnas meilės aido, 

Tik vaidenas gimtos ežios. 


Grįš pavasaris ir uosiui, 
Grįš ir liepai plačiašakei,— 
Tiktai sau neišdainuosiu, 
Neišverksiu, jo netekęs. 

ADOMAS GALDIKAS 


IR JO KŪRYBA 


V. K. JONYNAS 


I. 


Adomui Galdikui, mūsų žymiajam kūrėjui, 
šiais metais sukanka 60 metų amžiaus ir apie 35 
jo kūrybos metai. 

Adomas Galdikas gimė 1893 m. spalio mėn. 
18 d. Giršinų vienkiemyje, Mosėdžio valsč., Kre- 
tingos apskr. Jaunystės dienas praleido ano meto 
Lietuvoje, kur 12 metų berniuką pasitiko spau- 
dos atgavimas. Kiek vėliau jis, kaip ir daugelis 
to meto jaunimo, jieško šviesos ir specialius 
grafikos mokslus tęsia Petrapilyje, Barono Stig- 
lico meno mokykloje, kurią baigia 1917 m. 

Gimtasis kampelis, Žemaitija, į jauną Gzl- 
diko sielą įspaudė laiko ir audrų neišdildomą 
prisirišimą. Šie prisiminimai vėlyvesnį Galdiko 
kūrybinį kelią nudažo gimtojo krašto varsomis. 

Atbundanti Lietuva, jau daugelio regimas 
laisvės rytas, tikriausiai Adomėlio širdyje buvo 
kaip dulksnūs vulkano dundėjimai. Išaugęs ir 
bendravęs dievdirbių, medžio raižytojų, liaudies 
keramikų, pasakų kūrėjų ir karžygių krašte, jis 
savo jautria siela negalėjo likti visam tam abejin- 
gas. Jis traukė į savo kūrybinį tautos gyvybės 
plakimą. Reaguoti į aplinką, aiškinti jos priežas- 
tingumus bei norėti ją suprasti paliko jame pa- 
tys būdingiausi, bet kartu ir patys brangiausi 
bruožai. Šių savumų dėka Galdikas išaugo i da- 
bartinę turtingą asmenybę, iš kurios verčiasi ku- 
riamoji galia, vėl ir vėl papildoma neišsemiamais 
dvasiniais tėvų žemės lobiais. 


LT: 


Atūžė ir praėjo pirmojo didžiojo karo aud- 
ra. Šis metas Galdikui buvo pirmoji tremtis, kuų- 
rią jis išnaudojo meno studijoms Petrapilyje. 
Šiam mieste būta intensyvaus meno gyvenimo su 
gerais teatrais, muziejais, meno parodomis ir kon- 
certais. 

Maža saujelė lietuvių dailininkų su Galdi- 
ku priekyje, gimtųjų laukų vėjo šaukiami, po 
karo grįžta Lietuvon. Kupini energijos jie įsijun- 
gia į krašto atstatymo darbą. Jau 1920 m. mes 
matome Galdiką jaunos Lietuvos valstybės dele- 
guojamą į Švediją, Lietuvos pinigų spausdinimo 
reikalu. Didžioji tų pinigų dalis yra jo kūriniai. 

Nepasitenkinęs įgytomis žiniomis, (Galdikas 
1922-1923 m. vėl ryžtasi važiuoti studijoms į Ber- 
lyną. Jo studijinės kelionės ne tik papildo ir pra- 
plečia įgytas meno žinias, bet kartu atskleidžia 
naujus kitų tautų meno aspektus naujoje švieso- 
je. Galdikas susidomi Artimųjų ir Tolimųjų Ry- 
tų Menu, gėrisi persų miniatūromis, jų stilisti- 
nėmis ir dekoratyvinėmis savybėmis, koloritu ir 
ornamentalumų. Kinija su Japonija papildomai 
atskleidžia suprastinto piešinio galybę. Berlyne 
Galdikas, be grafikos meno studijų, susižavi spal- 
va. Platus Galdiko būdas leidžia jam sukurti 1a- 
bai vertingų akvarelių, kurias papildo nepamirš- 
tamomis akvarelėmis iš Kauno, kaip “Aleksoto 
Tiltas prieš lietų", “Šv. Jurgio bažnyčios tvora" 
ir kit. Gaila, kad šios akvarelės žuvo. 


III. 


Atgimstanti Lietuva griebėsi atstatyti savo 
ekonominį gyvenimą, neretai skriausdama kul- 
tūrinio gyvenimo sritį. Nelygioje kovoje tarp 
praktiškumo ir idealo, tarp ekonomiškų būtinu- 
mų ir “nebūtinų menų" Galdikas, padedamas sa- 
vo žmonos Magdalenos Galdikienės ir Justino 
Vienožinskio, vedė herojišką, bet nelygią kovą 
dėl dvasinio Lietuvos atstatymo. Jų pastangų dė- 
ka pirmieji Lietuvos valstybės lėšomis pastatyti 
rūmai buvo Lietuvos Meno Mokykla Ąžuolų kal- 
ne Kaune. 

Darbo barai platėjo. Metai po metų kilo nau- 
ji būtinumai. Nejučiomis Galdiko pečiai buvo ap- 
krauti administraciniu, organizaciniu ir pedago- 


ginių darbu. Dėl dviejų pirmųjų darbo rūšių Gal- 
dikas buvo abejingas, į tai žiūrėdamas, kaip į 
tikrą laiko praradimą. Pedagoginiam darbui (dės- 
te L. Meno Mokykloje su viršum 20 metų) Galdi- 
kas rodė nepaprastą atsidavimą ir pasišventimą. 
J is žinojo, kad maža senosios kartos lietuvių dai- 
lininkų saujelė nepajėgs nuplušti vis didėjančios 
plastinio meno vagos. Į šį darbą reikėjo skubo- 
tai įjungti jaunąsias meno pajėgas, išaugusias 
Nepriklausomybės pavėsyje. Kad šis Galdiko 
nujautimas nebuvo vien idealisto svajonė, paro- 
do faktas, jog Galdikas eilę metų dėsto Lietuvos 
Meno Mokykloje vakarines pamokas, skubėda- 
mas parengti naujus dailininkųs. 


„ Suformuoti jauną lietuvį kūrėją tuometinėse 
mūsų sąlygose nebuvo lengva, nes mes vienu 
mostu nušlavėme nuo lietuviško kultūros vieš- 
kelio visą mūsų bajorijos kultūrinį palikimą, 
kaip lenkiškumo dokumentus. šiuo neapgalvotu 
žingsniu leidome išvežti iš Lietuvos užsienin mi- 
lijonines ir nebeatperkamas, lietuvių tautos am- 
žiais kurtas meno vertybes, patys palikdami sto- 
vėti gimtojo sodžiaus medinėse klumpėse. Netu- 
rėdama muziejų, praeities meno rinkinių, mūsų 
jaunoji dailininkų karta augo ant mažos mokyk- 
linės bibliotekėlės (didžiąją jos dalį Galdikas su- 
pirko Berlyne) ir mokytojų rengiamų meno pa- 
rodų. Patekę į Lietuvą Rytprūsių leidiniai mums 
parodė, kad senoji prūsų kultūra su savo liaudies 
menu, kuris niekuo nesiskyrė nuo visos Lietuvos 
liaudies meno, buvo ne tik branginama, bet ir 
savinamasi. Lenkijos šios rūšies leidiniai nuėjo 
dar toliau, nes jie Lietuvoje surinktus ir į Lenki- 
ją atvežtus medžio raižinius, liaudies skulptūrą 
ir audinius prisiskyrė savo tautos nuopelnams, 
tuo pasaulio akyse kultūriškai apiplėšdami lietu- 
vių tautą, o politiškai tvirtindami, kad Lietuvos 
nėra, o yra tik lietuviškai kalbanti Lenkijos pro- 
vincija. E 

Šių faktų akivaizdoje Galdikas su prof. Pau- 
liumi Galaunė ėmėsi organizuoti ir rinkti lietuvių 
liaudies meno turtus į muziejų, kad juos apsau- 
gojus nuo sunykimo, kad juos parodžius pasau- 
liui ir kad iš jų jaunoji Lietuva semtųsi sau 
kūrybinių galių. Surinkti lietuvių liaudies die- 
vukai, Sopulingosios Dievo Motinos, Rūpintojė- 
liai, Šventi Juozapai, Antanai, Nepamukai, liau- 
dies audiniai, keramika, verpstės, kryžiai in kiti 
dirbiniai sudarė savos žemės pagrindą jaunie- 
siems lietuviškumo daigams skleistis. Šios su- 
rinktos vertybės buvo kartu atsakymas tiems, 
kurie ryžosi jas savintis. Šiandien iš lietuvių ma- 
ža kas beabejoja didelėmis meno vertybėmis esant 
visą lietuvių tautos liaudies palikimą. Kitaip at- 
rodė ano meto lietuviui. Daugelis net senosios 
kartos dailininkų ėmėsi įrodinėti, kad visame 
liaudies mene yra tik primityvus nesugebėjimas. 
Tačiau Galdiko, Galaunės ir Adomo Varno ryž- 
tingas darbas pagrindė kelią į dvasinę Lietuvos 
nepriklausomybę. ; r 

Negalėdamas dėl vietos stokos plačiau pa- 
liesti Galdiko organizacinių ir pedagoginių nuo- 


pelnų, čia suminėjau tik keletą, kad skaitytojas 
nors kiek pajustų sąlygas ir aplinką, kurioje mū- 
sų jubiliatas dirbo. Iš griuvėsių kylanti Lietuva 
šaukėsi darbininkų, ir Galdikas nesvyruodamas 
nuėjo tuo keliu, prarasdamas daug kūrybinio lai- 
ko. Šiandien stovėdami ilgokame nuotolyje nuo 
šios brangios praeities, negalime nepasigėrėti ir 
nepasidžiaugti tuo didžiu Galdiko idealizmu, ku- 
rio vedamas, jis sudėjo didelę darbo duoklę į at- 
sikuriančios Lietuvos pamatus. 

Kita Adomo Galdiko darbo sritis — ir gal 
pati didžioji dovana savo gimtajai žemei — yra 
jo kūrybiniai laimėjimai. 


LV: 


Šiame straipsnyje neminėsiu daugelio augš- 
čiausių tarptautinių pripažinimų, kurių už savą- 
ją kūrybą susilaukė jubiliatas, nes daugumas jų 
mūsų spaudos jau buvo atžymėti. 

Šį šartą noriu paliesti priežastis, privedu- 
sias Galdiką prie didelių plastinio meno nuopel- 
nų. Tam tikslui grįšime į kūrybinę jo praeitį. 

Adomo Galdiko ankstyvojo laikotarpio kū- 
riniai pasižymi stilizacinėmis formomis, kurios, 
paimtos iš realybės, buvo savaip dailininko su- 
prastos ir perteiktos. Šiame laikotarpyje randa- 
me daug figūrinių jaunystės dienų prisiminimų 
bei liaudies pasakų. Prisimintina “Grybautojos", 
kur dailininkas Žemaitijos miškų slėpiningumą 
prikaišo baravykais ir įveda ten gretimų kaimų 
moteris. Šį siužetą skirtingais savo kūrybos lai- 
kotarpiais Galdikas įvairiai stilistiškai kartojo. 
Iš šio laikotarpio pažymėtini “Vėjas", “Tėvynė 
pavojuje", “Miškinis", “Beržoras" ir kiti jo dar- 
bai. Iš paveikslų vardų aiškėja, kad Galdikas, 
gyvendamas Kaune, savo kūrybine siela vis 
vaikštinėjo Giršinų vienkiemio apylinkėse, sem- 
damasis ten sau įkvėpimo. Vėliau, kai Galdikas 
savo pasaulį išplėtė į visą Lietuvą, mes jį ran- 
dame kiekviename Lietuvos kampelyje — ati- 
džiai studijuojantį jos gamtovaizdį ir vis dau- 
giau besvyrantį peisažo pasaulin. Tiesa, tarp pir- 
mojo Galdiko laikotarpio, kurį gal reikėtų laiky- 
ti 1920-1927 metais, buvo jo pereinamasis laiko- 
tarpis, kada jisai, susižavėjęs kubizmo prin- 
cipais, padarė eilę darbų šioje dvasioje. Vienas | 
iš šio laikotarpio paveikslų, “Grėbėja", yra (bent 
buvo) įsigytas M. K. Čiurlionio Galerijos Kau- 
ne, o antrasis — P. Galaunės rinkinyje. Idomu, 
kad Galdikas, pasukęs į nature-morte, paliko 
lietuviškosios aplinkos adoruotojas. Kubistų var- 
tojamas bonkas, vazas, žuvis ir stiklus jis mielai 
pakeičia liaudies dievukais, senomis kantičko- 
mis, medinėmis žvakidėmis, moliniais puodais ir 
kitais etnografiniais, būdingais lietuvio apyvo- 
kai daiktais. Kubizmo studijos (1927-1929 m.) 
greičiausiai praplėtė Galdiko plastinį pasaulį ir 
jį sustiprino, kaip pedagogą. Vėlyvesnei kūrybai 
kubizmas nepaliko įtakos. Atsipalaidavęs nuo ra- 
cionalaus kubizmo pasaulio, kuris jo prigimčiai 
ir temperamentui buvo svetimas, Galdikas dide- 

liais šuoliais žengė į save, į lietuvišką peisažą, į 
lietuvišką tematiką, į lietuvių tautos kūrybinių 
galių versmes. Atsipalaiduoti nuo gerai pažįsta- 
mo pasaulinio meno Galdikui nebuvo sunku, nes 
jis ten užklysdavo tik viešnagei, tą meną geriau 
pažinti ir atsinaujinti kūrybiniams impulsams. 
Su laiku daugiau ir daugiau Adomo Galdiko kū- 
ryba suleidžia šaknis į lietuvių liaudies meno 
turtus. Gerai suprasdamas savos aplinkos įtaką 
ir reikšmę, jisai visas savo gyvenamas patalpas 
ir studiją pasipuošė liaudies dievukais, audi- 
niais ir keramika. Bendraudamas su liaudies me- 
nu, jame išskaitė tą betarpiškumą, nuoširdumą 
ir paprastumą, taip būtiną kiekvienam kūrėjui. 
Jis išskaitė tą didžiųjų masių suskirstymą, kur 
mūsų dievukai, nežiūrint jų mažo formato, tam- 
pa monumentaliais skulptūros kūriniais. Liaudies 
menininkai į didžias formas įvedė ritmines deta- 
les, kurios Galdiko kūryboje vėliau suskamba 
Auksinių gijų garsais, suskamba taip Galdiko kū- 
rybai būdinga ritmika. 


2 


 Pradėdami liesti Galdiko kūrinių savumus, 
turime aptarti pačią kūrybą. Nelaikome kūryba 

daikto ar paveikslo padarymo mokslų pagal kitų 
modelius, nes pastarasis remiasi patirtimi ir ne- 
turi savyje išradingumo. Neretai toki mokslai nu- 
žudo individualumo savybes, nuvesdami kūrybi- 
nes asmenybes amatininko keliu. Tikras kūrėjas 
žino ir sugeba turimomis priemonėmis išreikšti 
vidujinį, nors ir sudėtingiausią pasaulį, nežiūrint 
jausmo, proto, ar šių dviejų pasaulių bendro vei- 
kimo. Be savo dvasinio pasaulio, kūrėjas privalo 
nuolat kultyvuoti individualų prie kuriamųjų pa- 
saulių priėjimą arba regėjimą. Šis “žvelgimas"' 
gali reikštis matomo pasaulio vizualine forma — 
peisažu, portretu, kompozicija — ar fantastinė- 
mis, Mistinėmis bei ritminėmis formomis, arba 
tik jų ženkliniu atitrauktu panašumu — abstrak- 
cija. Sudarius individualų savo pasaulio žvilgs- 
nį (priėjimą), atsiranda galimumas atidengti ir 
savitą kūrybinį pasauli. Savitas priėjimo — 
žvilgsnio — atidengimas yra kartu ir individua- 
laus stiliaus atradimas. Šios rūšies “išradimai"' 
yra veiksnys, kurį mes vadiname kūryba, ir tai 
sudaro kiekvienam individui plačiausių galimu- 
mų išsiskleisti savų galių ir pasaulių apimtyje. 
Kūrybinis atsiskleidimas įvairiuose asmenyse 
vyksta įvairiais tarpsniais, įvairių aplinkybių 


įvairiai veikiamas. Aišku, kad kūrybiniai kiek- 
vieno individo rezultatai turi būti saviti ir skir- 
tingi. Kūrybiniam originalumui išugdyti yra su- 
telktos kūrėjo pastangos. Šios pastangos reiškia- 
si dviem kryptimi. Pirmoje kryptyje studijuoja- 
me mūsų mėgiamą pasaulį iki jo vispusiško es- 
minio pažinimo. Šiose studijose tačiau mūsų in- 
dividualumo savumai nevaidina pagrindinio vaid- 
mens. Daugelis dailininkų šiomis pusiaukelinėmis 
studijomis pilnai pasitenkina, likdami meno ama- 
to specialistais. 

Antroji kryptis yra diametraliai priešinga 
pirmajai. Antroje kryptyje laisvai interpretuo- 
jame mūsų pirmosios krypties studijose pažintą 
pasaulį, jį apvilkdami į tokį rūbą, kokį to meto 
mūsų nuotaikos, jausmai, protas ar intuicija pa- 
diktuoja. Šis “perrengimas" mus atpalaiduoja 
nuo mūsų “išmokto matyti pasaulio" ir įprastinių 
jo formų. Tai įgalina atidengti naujus, gal tik 
pojūčių viršūnėmis tepaliestus pasaulius, formas 
ir stilius. Kitaip tariant, padeda suformuoti 1n- 
dividualybę. A 

Adomo Galdiko paskutinio meto kūryba yra 
visuotinė. Joje kūrėjas išsemia abi kryptis — 

daiktų, arba fragmentalinį pasaulio vispusišką 
pažinimą ir to pasaulio atkūrimą. Antruoju etapu 
nutolstama nuo daiktų konkretumo arba vizua- 
linės žmogaus fikcijos, laimint neišsemtų, naujų 
pasaulių atidengimo galimumus. Dailininkai ar- 
ba žiūrovai, neapsiginklavę meno kryžkelių pa- 
žinimu, neretai atsitrenkia į antrosios krypties 
pradmenyje rastą naujų meno problemų sieną, 
pro kurią nieko negali įžvelgti. Šiems dabartinis 
Galdiko kūrybos pasaulis yra svetimas ir nesu- 
prantamas. Kūrybiniu laimėjimu, meno atžvilgiu, 
o taip pat išsamiu savęs išsakymu laikome Gal- 
diko didžiaisiais meno kūriniais tuos darbus, ku- 
riuose dailininkas nesustojo pirmosios krypties 
studijose, bet, jomis pasiremdamas, atpasakojo 
savo patirtus įspūdžius per antrosios krypties iš- 
gyvenimą. 

Reikia pasakyti, kad Galdikas, kaip ir M. K. 
Čiurlionis, turėdamas savitus kūrybinius veidus, 
kartu yra ir šių epochų liudininkai. Išaugę savo 
laiko dvasioje, jie turi su ja glaudžius ryšius. 
Būdami didelės asmenybės, jie besąlygiškai ne- 
priklauso jokiai grupei ar mokyklai, tuo laimė- 
dami didžiuosius kūrėjų laurus. Tokiais savo kū- 

riniais jie papildo dabartinę epochą, o jų origi- 
nalume gali kaltis ateities meno daigai. 

Kūrybinis Galdiko įnašas į lietuvių meno 
pasaulį yra nepaprastai didelis. Čia mėginsiu ap- 
siriboti dviejų jo esminių šakų — piešinio ir ta- 
pybos — trumpu paanalizavimu, nepaliesda- 
mas jo grafikos, taikomosios dailės (pinigų, paš- 
to ženklų ir plakatų) ir teatro (dekoracijų bei 
kostiumų) vertinimo. 

Galdikas yra labai geras piešėjas. Jo pieši- 
nys yra savitas ir sudaro viso jo kūrybinio kom- 
plekso dalį. Tapyboje (peisaže) jo piešinys vai- 
dina pagrindinio objektų sukonkretinimo paskir- 
tį. Apskritai Galdiko piešinys retai turi tapy- 
biškumo aspektus, bet daugiau artimas grafikos 
pasauliui. Jis bus pasimokęs iš kinų ir japonų 
piešinių. Paskutiniuose jubiliato piešiniuose jau- 
ti vidujinį tikrumą, gilų paišomo objekto kon- 
struktyvinį išanalizavimą ir didžiųjų grupių iš- 
skyrimą nuo detalių. Jo medžiai taip išstudijuo- 
ti, kad jų formos virsta, nelyginant, ištisais su- 
prastintais raidynais. Toks peisažo bei jo formų 
pažinimas įgalina Galdiką pateikti stipriai kon- 
densuotų peisažo piešinių. Tikrąjį peisažo grožį 
gali išskaityti, tik pamatęs, kaip Galdikas jį yra 
išmokęs įžvelgti ir su kokiu tikrumu, p3prastu- 
mu bei faktūriniu turtingumu jį perduoda, ne 
prarasdamas savęs arba, tiksliau pasakius, visuo- 
met palikdamas Galdikų. 

Galdiko tapyba pasižymi stiprių kontrastų 
ir skaidrių spalvinių plokščių pažarstymu dro- 
bėje. Susižavėjęs spalvų grožiu, jis neretai nuei- 
na į ekstazę, tuo kiek artėdamas prie impresio- 
nistų. Iš kitos pusės, impresionistų istarpinti 
saulės šviesoje konkretūs vaizdai Galdiko nevi- 
lioja. Jis, tarsi protesto ženklan, įveda tamsių 
spalvų kontrastus ten, kur impresionistai jų nie- 
kuomet nevartojo. Oro ir erdvės perspektyva 
saulės šviesoje, kuo iki nualpimo žavėjosi impre- 
sionistai, Galdikui yra patys nereikšmingiausi 
efektai peisaže. 

Grafiškasis elementas, kuris neretai apjun- 
gia ir išbaigia Galdiko peisažus, jį padaro dra- 
matišku, arba suteikia jo kūriniams veikimo jė- 
gą. Iš pirmo žvilgsnio tapybiniai jo kūriniai mus 
paskandina savo nelauktumu, naujumu ir kartu 
stiprumu. Paveikslo pajėgumą Galdikas išgauna, 
dažnai vartodamas spalvinius ir toninius kon- 
trastus. Prie citrininės geltonos, prie oranžinės 
arba skaisčiai raudonos jis įjungia stipriai mėly- 
nas spalvas, jas tarp savęs išskirdamas juodai 
rudomis, tamsiai raudonomis arba juodomis. To- 
kiam kolorite Galdiko rudenys, taip artimi sau- 
lės nušvietimams margaspalviuose rudenio lapuo- 
se, nuliepsnoja gaisro spalvomis. Be tamsių sp:1- 
vų, kurių jis apsčiai vartoja savo peisažuose, 
randame ir neįprastinę baltą spalvą. Jei tamsūs 
plėmai, kurie nueina ligi juodos spalvos primi- 
nimo, Galdiko peisažuose daugiausia atstoja gi- 
lius šešėlius ir daiktų formos išryškinimą, tai 
šviesios iki baltumo spalvos jo vartojamos švie- 
sos įspūdžiui sustiprinti. Įvairių spalvų daiktai, 

savo apšvietimo dalyje, turi įvairias spalvas, kaip 
ir jų šešėliai. Galdikas šių įprastų taisyklių pil- 
numoje nesilaiko. Jis šviesoje tas pačias balzga- 
nas spalvas “pataško" ant įvairaus spalvinio dug- 
no, suteikdamas savo kūriniams neįprastumo ir 
nuo realybės atitrauktinumo aspektą. Tiesa, Gal- 
dikas medžių lapų neskaito, tačiau jei jūs pama- 
tysite jo beržą, uosį ar ąžuolą, tai jums šių me- 
džių charakteriai ir siluetai tikriau prakalbės už 
bet kurio gero matematiko suskaitytus medžių 
lapus. 

Galdikas yra pilna žodžio prasme, peisažis- 
tas. Jo peisažai yra jo išgyventų nuotaikų išda- 
va. Jis myli žydinčius pavasarius ir nuraudusius 
rudenius. Myli: gal dėl to, kad šie metų laikai turi 
savyje tą nuolatinį kitimą, tą neretai dramatiš- 
ką kovos, nuotaiką, kuri su rytojaus diena kei- 
čia vakarykštės veidą. Jo peisažuose dažnai su- 
tiksite kelią ar vieškelį, medžių grupę, kuri tarsi 
nuo milžinkapio naujai persodinta; sutiksite pla- 
čias lankas ir sodrius tolumos miškus. Šie keli 
skirtingi spalviniai plėmai Galdiko taip “su- 
striūnuojami", kad jo peisažas pradeda kalbėti 
kūrėjo lūpomis, jis pradeda kentėti jo kančio- 
mis, jis esti iš naujo prikeltas gyvenimui, kuria- 
me pats Galdikas gyvena. Šios peisažų nuotaikos 
Galdiką kiek priartina prie ekspresionistų, bet 
kartu jis yra nuo jų nepaprastai skirtingas savo 
ritminiu, stilistiniu ir estetiniu pasauliu. 

Adomas Galdikas aliejinius peisažus dažnai 
ilgai dirba ir perdirbinėja. Kiekvienas jo drobės 
kvadratinis centimetras yra taip teptuko išgla- 
monėtas, kad tik įgudusi akis įžvelgia, kokio 
spalvinio ir faktūrinio turtingumo juose besama. 
Toks paveikslų išbaigtumas reikalauja nepa- 
prastai daug laiko ir energijos. Tačiau Galdikas 
sąmoningai tą išbaigtumą nuslepia, siekdamas 
įspūdžio, kad jo darbai sukurti saulės šypsnyje, 
vienu vėjo padvelkimu. Padvelkimu, kuris turi 
pradžiuginti žiūrovą ir kartu slėpti savyje tą ne- 
paprastą gamtos didybę ir turtingumą, tą spal- 
vinę simfoniją, kurios neišsemiami deriniai daro 
kūrinius didžius ir nemirtingus. 

Galdiko kūrinių kompozicija daugiausia yra 
bazuota ant uždaros klasikinės kompozicijos. Jo 
paišomas objektas daugiausia yra drobės centre, 
be skirtumo, ar jis yra šviesiame fone ir veikia 
mus siluetiškai ar priešingai. Pagrindinės kom- 
pozicijos masės yra įspraustos į užmaskuotas 
geometrijos formas, iš kurių Galdikas daugiau- 
sia yra pamėgęs įvairių kampų trikampius. Ne- 
retai šias geometrinės formas Galdiko kūriniuo- 
se lengva įskaityti. Nesunku jo peisaže rasti du 
kelius, kurie, eidami iš kairinio ir dešininio pa- 
veikslo šono, susibėga užukalnėn, ant kurios au- 
ga medžiai ir krūmai. Paveikslo dalis, esanti šia- 
pus vieškelių, sudaro trikampinę formą. Medžiai 
su kalneliu sugrupuoti kito laipsnio trikampyje, 
ir pagaliau ši stipri trikampinė kompozicija už- 
daroma horizontalia juosta, vaizduojančia miš- 
kų siluetus. Viršum toluminės juostos matomas 
audringas, stipraus kolorito dangus. Be trikam- 


pinių formų, galime rasti Galdiko peisažuose 
rombus, kvadratus, apskritimus arba jų dalis, sų- 
mManiai tarp savęs sujungtas. Tai duoda Galdiko 
kūriniams jų konstruktyvinį stabiliškumą ir nau- 
jumą. Jis mėgsta daugiau linijinę arba forminę 
nei spalvinę perspektyvą. Neretai šias tolumai 
pavaizduoti priemones jis sustato prieštaringai, 
nes tolumą pavaizduoja labai stipriomis tamsio- 
mis spalvomis. Šios Galdiko tolumos iš paveiks- 
lo visumos neiššoka priekin tik jo kompozicinio 
virtuoziškumo dėka. Tolumai išlaikyti savo pa- 
skirtyje dailininkas į pirmąjį paveikslo planą 
įkomponuoja linijinę perspektyvą pajėgiose ge0- 
metrinėse formose. Toks komponavimo būdas sų- 
teikia Galdikui nepaprastai daug laisvės ir gali- 
mybių kurti peisažus stipriame kolorite bei nau- 
jame aspekte. 


VI. 


Nelengva atsakyti, kame glūdi Galdiko kū- 
rybos lietuviškumas, kaip nelengva išaiškinti, ka- 
me glūdėjo ir M. K. Čiurlionio lietuviškumas. 
Šiuos du lietuvius dailininkus gretinu dėl tam 
tikro jų panašumo. Panašumas neplaukia iš jų 
kūrinių tematikos, iš gyvento laikotarpio, nė iš 
stilistinių savumų. Dažnai mūsuose, norėdami su- 
lietuvinti vieną ar kitą daiktą, ant jo pridėdavo 
kokį nors juostos ar kitą žinomą liaudies orna- 
mentą. Galdikas to savo peisažuose nedaro, o la- 
bai maža ornamentų pavartojo ir pats Čiurlionis. 
Aiškėja, kad lietuviškumo aspektų reikia jieškoti 
ne detalėse ar ornamente, bet visoje globalinėje 
kūrinio esmėje. 

Kaip šitą lietuviškumo esmę kūryboje įsigy- 
ti? 

Paanalizavus Čiurlionio ir Galdiko lietuviš- 
kumo kelius, randame, kad abu šie didieji lietu- 
viai dailininkai braidė tėvynės pievose tais pa- 
čiais takais. Čiurlionis mylėjo, o Galdikas tebe- 
myli lietuvių liaudies meną. To negana. Jie dėjo 
pastangas jį arčiau pažinti ir suprasti. Tam tiks- 
lui jie išsamiai studijų tikslais paišė medines Lie- 
tuvos bažnyčias, pakelės kryžius, rūpintojėlius, 
audinius, klausės dainų ir pasakų. Paišė Lietu- 
vos miškus ir ežerus, paišė jos dangų ir žemę, 
paiše tą slėpiningąjį gamtos siluetą, kuris vis 
daugiau ir daugiau nedalomai įsirašė į jų širdis, 
kartu su jomis suaugdamas. Per šias studijas 
jiems atsiverė didžiųjų lietuvių tautos turtų pa- 
slaptys, kurių nesurašysi ir nesudėsi į ornamen- 


tą. Čia jie galėjo išskaityti, kokių galių šildoma, 
net pavergta, lietuvių tauta kūrė ir savo Khietuviš- 
kumo gyvybę perdavė į mūsų rankas. Pažinę 
tautos nuotaikines paslaptis, jie galėjo jas nau- 
jai atpasakoti, tuo tęsdami, paryškindami ir pra- 
turtindami mūsų tautos kūrybinį veidą. Ar ne- 
nuostabu, kad tarp Čiurlionio ir Galdiko yra taip 
daug giminingų nuotaikų, plastinio ritmo arba 
muzikalumo, kuris taip ryškus visose mūsų liau- 
dies meno šakose? 


Neapsiriksiu tvirtindamas, kad lietuviškojo 
meno kūrėju, kokios specialybės bebūtų, neišski- 
riant ir architektūros, pajėgs tapti tik tas, kuris 
su didele meile ir pasišventimu stengsis pažinti 
ir suprasti pagrindinę tų paprastų liaudies meno 
vertybių esmę. Tik šis išsamus pažinimas padės 
suformuoti savą, lietuvišką dvasinį pasaulį. Deja, 
mes turime pavyzdžių, kad baigęs meno ar ar- 
chitektūros mokslus užsienyje lietuvis pradėjo 
garbinti, savintis ir kopijuoti (dažnai klasiškumo 
vardu prisidengę) svetimų kultūrų apraiškas, 
savos iš esmės nepažinęs ir tuo pačiu su lietuviš- 
kumu nutraukęs bet kokius ryšius. 


VII. 


Galdiko įnašas į pasaulinį meną, be abejo- 
nės, yra labai reikšmingas. Jo dydį šiandien sun- 
ku įžvelgti. Tai teigiame pasiremdami praeities 
faktais. Visais laikais ir amžiais meno istorijos 
lapuose išliko tik savitos, originalios ir kūrybin- 
gos asmenybės. Jos įneša į meną naujumo, ati- 
dengia naujus kelius ir pasaulius, pasižymi išra- 
dingumu. Kadangi visus šiuos savumus į savo 
kūrinius Galdikas su kaupu yra įjungęs, tai ne- 
lieka abejonių jo įnašo didumu. Aš neabejoju, 
kad jei Galdikas būtų kurios nors didelės valsty- 
bės sūnus, šiandien jo turimas kūrybinis 
“kraitis? į meno istoriją jau būtų įrašytas su di- 
deliu triukšmu. Ar pajėgs tą padaryti vargšė 
kenčianti Lietuva? 

Vienu dalyku esu tikras: Galdikas, su tokia 
meile savo teptuku apdainavęs Lietuvos gamtą 
ir padovanojęs lietuviui savo meno laimėjimus, 
lietuvio niekuomet nebus pamirštas. 

Būtume laimingi, kad vienas iš daugelio 
Adomo Galdiko nupieštų Lietuvos vieškelių pa- 
gelbėtų mums su jubiliatu nueiti į gimtąsias tė- 
viškes — prie neišsemiamų mūsų tautos kūry- 
binių versmių. 

KTEA ES S A. ND: -B1U2R S 


CARL SANDBURG gimė 1878 metais Galesburge, Illinois. 1915 metais jam 
suteikta Levinsono premija už poemą '“'čikaga"', o 1940 — Pulitzer premija. Po 
pirmojo pasaulinio karo Sandburgo aštriažodė ir pusiau prozaiška lyrika buvo 
atšiauriai puolama ir kritikuojama. šiandien jis yra vienas ryškiausių ir popu- 
liariausių JAV poetų. Savo eilėraščius Sandburgas pats skaitydavo, pritardamas 


LABAS RYTAS, AMERIKA 


Dabar prie pasaulio vairo sėdi dėdė Samas. 

Neseniai dar sėdėjo John Bull; o prieš tai— 
Napoleonas ir Prancūzijos erelis nurodinėjo 
pasauliui kryptį. 


Ispanai, romėnai, graikai, persai su savo 
titnaginiais šautuvais, jietim, katapultais, 
laivais, —visi iš eilės jie kūrė pasaulio 
civilizaciją — 


Vienas po kito jie buvo nustumti, pralenkti, 
kancpų sutrupinti, ir jie mirė 
arba jų aistra išblėso. 
Deja, deja. 


Visi jie ne taip ilgai sėdėjo prie vairo — 
o dabar štai jaunas svetimšalis, Dėdė Samas, 
Amerika, ir jos daina: “Mūsų žvaigždėta vėliava 
plevens per amžius!", nors “ amžiai" 
toks ilgas laikas. 


Nors ir senovės karalių juokdariai 
ir dainiai šaukė jiems: “O, karaliau, tu gyvensi 
per amžius.'' 

gitara, ir Keliavo taip iš miesto į miestą. Be originalių eilių poetas yra parašęs 
šešis tomus impozantiškos Lincolno biografijos. Iš Carl Sandburg'o rinkinių pa- 


minėtini: “In Reckless Ecstasy'' (1904), “(Chicago Poems'' (1916), ““Smoke and 
Steel'' (1920), “Selected Poems'' (1926), ““Good Morning, America'' (1928), ''The 
People, (1937) etc. 


čIKAGA 


Kiaulių skerdikas, pasauliui 

Įrankių kalvis, grūdų supirkinėtojas, 
žaidėjas su geležinkeliais ir valstybės pirklys; 

Audringas, grubus, triukšmingas, 

Miestas plačių pečių; 


Jie sako—tu klastinga; ir tai tiesa, nes aš mačiau tavo 
išsidažiusias moteris, po gatvių žibintais, viliojančias 
kaimo bernus. 


Ir jie man sako, tu bloga, ir aš jiems atsakau: Taip, 
tiesa; 
aš mačiau, kaip gangsteriai žudo ir vaikšto laisvi, kad 
galėtų vėliai žudyti. 
Ir jie sako, tu esi grubi, ir aš atsakau: Moterų ir vaikų 
veiduose aš mačiau gašlaus alkio 
ženklus. 


Ir taip atsakęs, aš dar kartą kreipiuos į tuos, kurie 
šaiposi iš mano miesto, ir trenkiu jų pašaipą jiems 


atgal, 
ir sakau: 


Ateikit ir parodykit man kitą tokį miestą, kuris iškėlęs 
galvą dainuotų, 
gyvendamas taip išdidžiai, taip tuščiai ir gaivalingai, 

ir taip gudriai, 


Svaidydamasis griausmingais keiksmais ir versdamas 
Re darbą po darbo, 
štai jis, drąsus ir didžiulis kumštininkas, kuriam 


i maži, švelnūs 
miestukai kelių tesiekia; 


Įnirtęs, tarytum šuo atvertais nasrais, kaip laukinis 


ž : ) Žž OS CE 
klastingai kovoja su džiunglėmis, — 
Vienplaukis, 
Rausdamas žemę, 
Trupindamas iaka Kaupkit lavonų kalnus ties Austerlitz ir Waterloo. 
Planuodamas, ž Užverskit žeme juos ir leiskit man darbuotis — 


Statydamas, griaudamas, vėi statydamas, 


Aš esu žolė; aš pridengsiu visa. 
Paskendęs dūmuose, dulkių pilna burna, kvatodamas 


baltais dantim, Kaupkite kalnus ties Gettysburą, 
Kvatodamas po baisia likimo našta, Kaip jaunas Kaupkite kalnus ties Ypres ir Verdun. 

žmogus kvatoja, Užkaskite juos ir leiskite man darbuotis. 
Kaip nepatyręs kovotojas kvatoja, nei vieno mūšio Du metus, dešimt metų. Ir pravažiuojantys klaus: 

dar nepralaimėjęs, — 
Čikaga užlaužusi galvą kvatoja; jos gyslomis srūva Kokia čia vieta? 

gyvybė, po Kur mės dabar? 
jos šcnkauliais — minios širdis. 
Aš esu žolė. 
Ji kvatoja! Man leiskit darbuotis. 


Audringu, grubiu, triukšmingu jaunatvės juoku, 
pusnuogė ir prakaituota, ir išdidi, kad jinai kiaulių 
skerdikas, įrankių kalvis, grūdų supirkinčtojas, žai- 

dėjas geležinkeliais 
ir prekių tiekėjas tautai. 


si L U2K-AE MI G LTA 
Paskutinio žiogo čirpimas Ateina migla 
Pirmojoj šalnoj Kačių Ietenėlėm. 
Tai — graudus sudiev. 

Plonutėlytė šukė dainos. Sėdi ir žiūri 


Į uostą, į miestą, 
Sėdi ir tyliai 
Nusėlina vėl. 


Iš anglų kalbos išvertė 
Henrikas Nagys 

LIE TU V LU KEAIEB A 


VIEŠAJAME LIETUVOS 16—17 AMZ. GYVENIME 


ŽIUPSNELIS MEDŽIAGOS Iš ROMOS ARCHYVŲ 


ZENONAS IV1NSKIS 


1. Liūdni viešojo gyvenimo faktai 


Visų 19-tojo amžiaus tautinių sąjūdžių pa- 
grinduose glūdėjo susidomėjimas vietine gyven- 
tojų kalba ir tos liaudies kalbos augštinimas. Taip 
pat ir kiekvieno tautiškai susipratusio lietuvio 
sąmonę pirmiausia apsprendė pastangos bran- 
ginti savo kalbą. Rusiška įstaiga, lietuviško vei- 
do netekę miestai, sulenkėjęs bei lenkų kultūrą 
pamėgęs dvaras, pagaliau lenkiškai kalbančioji 
klebonija buvo lietuvių kalbai viešajame gyve- 
nime beveik visai nebepalikę teisių. Iš baudžiau- 
ninko lūšnelės tačiau paniekintai kalbai buvo 
skirta vėl grįžti į gyvenimą per lietuvių tautinį 
judėjimą, per savas knygas ir laikraščius. Paga- 
liau ji atgavo savo pilnas teises tautinėje lietu- 
vių valstybėje, gimusioje Vasario 16-tosios akto 
pasėkoje. Tada ypač susidomėta savo kalba, jos 
kultūriniais rašto paminklais. 


Kai beveik visuotinai iki tol liaudies kalba 
buvo niekinta, dabar džiaugtasi kiekvienu nau- 
jai surastu nežinomu raštu, ar kokiu lietuviškų 
tekstu bei įtarpa svetimųjų dokumentų jūroje. 
Šitoje srityje daug buvo pasiekta. Mūsų biblio- 
grafas prof. Vcl. Biržiška per keliasdešimt metų 
iškėlė aikštėn daug užmirštų knygų, surado ne- 
bežinomų rašytojų ir paskelbė dingusių lietuviš- 
kų tekstų. Taip pat imta labiau atsidėjus aiškin- 
tis lietuvių kalbos vieta pirmojoje Lietuvos val- 
stybėje. Kaip gerai žinoma, toji valstybė — Di- 
džioji Kunigaikštystė, kalbiniu, socialiniu, gy- 
ventojų sudėties, teritoriniu ir eile kitų atžvil- 
gių skyrėsi nuo 1918-tais metais gimusios, t. y. 
nuo antrosios valstybės. Tačiau Lietuvoje iš anų 
laikų vis pasisekdavo aptikti naujų duomenų, lie- 
tuviškų rašto paminklų, ar jų nuotrupų. Pasiro- 
do, pats praktinis gyvenimas kartais būtinai pa- 
reikalaudavo pagerbti vietinės tautos ar liaudies 
kalbos teises. Tokių YVetuviškų tekstų (jų tarpe 
yra iki 1697 m. gudiškai, o nuo tada lenkiškai 
vedamuose teismų aktuose — lietuviškos teismi- 
nės priesaikos) paskelbė prof. K. Jablonskis. 


Nors akylus jieškotojas gali sulasinėti vie- 
ną kitą lietuvišką tekstelį, turintį labiau priva- 
tinio pobūdžio, tačiau pats viešasis gyvenimas 
labiau ėjo lietuvių kalbos nepaisymo kelių. Ne- 
bekartojant to, kas jau žinoma ir paskelbta, ga- 
lime priminti porą faktų. 

Lietuva buvo pasidariusi daugiakalbė valsty- 
bė. Gedimino laiškuose kviečiami Lietuvon vie- 
nuoliai, moką lenkų, žiemgalių ir gudų kalbas. 
Tarp tų trijų kalbų nėra lietuviškos. Gal krikš- 
čioniškame Vakarų pasaulyje nesitikėta surasti 
lietuviškai kalbančių. Bet ir pačioje Lietuvoje 
pagoniškos gyventojų dalies kalba apsiribojo tik 
etnografiniu lietuvių plotu ir neprasiveržė į val- 
dovo kanceliariją. Lietuvai oficialiai priėmus 10- 
tynišką krikštą, gudų kalba ir toliau paliko val- 
stybės rašto kalba. Kai 1588 m. Lietuvos kanc- 
leris Leonas Sapiega išleido tretįjį Lietuvos Sta- 
tutą, džiaugėsi jis įvade, kad tas Statutas rašy- 
tas “ne kokių svetimu V ežuviu, bet sava kalba". 
O Statutas buvo išspausdintas gudiškai. Vadina- 
si, Sapiegai, žymiam ano meto Magni Ducatus 
Lithuaniae patriotui, turėjusiam labai aiškią 
valstybinę Magni Ducatus Lithuaniae sąmonę, 
gudų kalba skaitėsi sava. . 

Kai Steponas Batoras 1579 m. su Jonu IV 
Žiauriuoju pradėjo karą ir žygiavo Polocko atsi- 
imti, buvo išleistas karo tikslus aiškinantis at- 
sišaukimas kariuomenėn. Šalia gudiško, vokiško, 
lenkiško teksto buvo jis ir vengrų kalba. Veng- 
riškai buvo rašoma todėl, kad Batoras iš savo 
vengriškų tėvynės žemių buvo prisisamdęs veng- 
rų karių. Žygio dalyviams Lietuvos kariams lai- 
kyta kitos minimos kalbos pakankamomis. Tad 
ir rašė ne kartą nuo 16-tojo amžiaus pusės sve- 
timieji keliautojai ir nuncijai, kad Lietuvoje 1a- 
biausiai viešai vartojama gudų kalba!) Rašė 
apie tai ir savieji, pvz., Mykolas Lietuvis (Mem. 
otnos. k istor. Južn. Rusi, I, 1890). 

O kaip buvo šituo atžvilgiu bažnytiniame 
gyvenime? Oficialioji kanceliarinė gudų kalba 
padrasino ateivius kunigus iš Lenkijos nepai- 
syti vietinės gyventojų kalbos teisių. Faktai 
rodo liūdnu reiškinių. 1521 m. Vilniaus vysku- 
pijos sinodas, pvz., nutaria per krikštą reika- 
linsas formules tarti ne lietuviškai, nes lietuvių 
kalba “kunigo dažniausiai nemokama“.2) Daug 
žinoma apie Lietuvoje iki 16-tojo amž. galo 
plačiai išlikusias pagonybės liekanas. Apie jas 
kalba jau spausdinti šaltiniai. Plačiai tą pago- 
nybę sumini daug kartų įvairios jėzuitų reliaci- 
Jos ir jų metinės apyskaitos. Vienas nežinomas 
autorius paaiškina ir to priežastis: “Taip yra, 
kad (lietuviai) labiausiai nepramokyti ir neišla- 
vinti yra religijoje, nes neturi kunigų ir klebonų, 
jų kalbą mokančių"?) Lenkų Bažnyčios istori- 


kas J. Fijalekas savo gausiais šaltiniais parem- 
toje studijoje*) stengėsi įrodyti, kaip lenkai daug 
žygių darė Lietuvos Bažnyčioje palaikyti lietu- 
vių kalbos teises. I 16-17-tojo amž. naujai stato- 
mų bažnyčių donacinius aktus vis reikėdavo įra- 
šyti sąlygą, kad prie tos bažnyčios gyvenąs kle- 
bonas ar vikaras mokėtų lietuviškai. Tokios įra- 
šomos sąlygos tačiau kaip tik parodė, kad atei- 
viai kunigai, tapę “nebyliais apaštalais", buvo 
emę nepaisyti lietuvių kalbos tose srityse, kur 
tik ji tebuvo suprantama. Vadinasi, Fijaleko pa- 
teikiami faktai patvirtina, kad reikalas buvo net 
tvarkomas 1š viršaus ir todėl įrašoma į aktus, jog 
beneticija besinaudojantis kunigas mokėtų lietu- 
viškai. O Tarkvinijaus Pekulo vizitacijos duo- 
mens Medininkų vyskupijoje (iš 1579 m.) paro- 
do, kad buvo Žemaičiuose lenkų klebonų, kurie, 
Ir praėjus keliolikai metų, vis dar nemokėčdavo 
vietinės kalbos“) Jėzuitas Mankauskas (Moni- 
kovskis, Monicovius) susirūpinęs 1503 m. rašė 
iš Vilniaus savo generolui Romon: “Iš tikrųjų 
labai retai tepasitaiko klebonų, kurie moka lie- 
tuviškai"'.*) Jis tuo laiku kaip tik sakė Vilniuje 
lietuviškus pamokslus. Labai liūdną tos rūšies 
dokumentą yra paskelbęs 1595 m. vizitatorius A. 
Kumulėjus, kuris lankė Vilniaus vyskupijoje lie- 
tuviškas Neries krantų parapijas: “Radę prie kai 
kurių bažnyčių kunigus, pastebėjome, kad jie, 
nemokėdami gimtosios lietuvių kalbos, bažny- 
čioms ir žmonėms buvo visai nenaudingi. Dėl ku- 
nigų stokos ir dėl jų nemokėjimo kalbos žmonės 
Lieka ne tik be jokio išganymui reikalingo pamo- 
kymo ir be šv. Sakramentų, bet net nepažista tų 
Sakramentų ir paties Dievo ..."7) Tos rūšies reiš- 
kinius atvejų atvejais nuo 1570 metų paliudijo 
Lietuvon atvykę jėzuitai, kai pamatė, iki kokio 
laipsnio vietinės kalbos nepaisoma.*) 

Lenkų įėzuitų istorikas St. Bednarskis išci- 
tuoja iš Romos jėzuitų archyvo ištrauką apie tai, 
kaip Lietuvoje “Klebonai, kurie buvo kaimuose 
ir miestuose skiriami, buvo lenkai, nemoką kraš- 
to kalbos. Ir todėl nei išpažinčių nebuvo klauso- 
ma. nei Dievo žodis nebuvo aiškinamas žmonių 
kalba ...*?) Neabeiodamas tos žinios autentišku- 
mu, Bednarskis tačiau daro priekaištą pačios Lie- 
tuvos dvasiškijai. kad ji, nežiūrint valdovų ir vys- 
kupų pastangų, labiau laikiusis “gudiškumo ir iš 
dalies lenkų kalbos“. 

Tačiau toji dvasiškija paprastai buvo ne vie- 
tinės kilmės ir ji atvykdavo iš Lenkijos žemių. 
Bednarskis nori pateisinti ir suprasti tuos lenkų 
kilmės kunigus, kurie labiau griebdavosi lenkų 
ar gudų kalbos. Paskutinioji buvo valstybinė 
Kunigaikštystės kalba, o lietuvių kalba buvusi ir 
pačių lietuvių nepaisoma. Žinoma, tuos ano meto 
santykius reikia matuoti savo laiko mastu, kai 
19-tojo amž. tautinių problemų nė iš tolo dar 
neegzistavo. Tačiau jau tada (16-17 amž.) ne vie- 
nas rašytojas pagrindinę priežasti liaudies tam- 
sumo, jos skendėj'mo senuose prietaruose Ir ti- 
kėjimuose nurodė kaip tik toie aplinkybėie, kad 
kunigai nekalbėjo vietine kalba. Juk kiekviena 
pastoracija turi prie atskiro žmogaus prieiti ir 


J! suprasti. O pati Lietuvos valstybė etnografiniu 
atžvilgiu buvo nevienalytė, ir apskritai tada daug 
kur valstybinių įstaigų kalba neatsižvelgdavo į 
vletines tautas. Tad ir Lietuvos valstybėje lietu- 
vių kalbos nebuvo nei seime, nei teisme. Ji buvo 
labiau reikalinga pastoracijai. Kai valstybėje ji 
— galima sakyti — jokių teisių neigavo nė to- 
liau, Bažnyčioje ji vistik įkėlė koją, ir čia buvo 
naudojama sielovadai, ypač 17 amžiuje. 

Ką duoda tuo klausimu Romos archyvų vers- 
mės? Būtų tuščia jieškoti čia lietuviškų rašto pa- 
minklų apie lietuvių kalbos vartojimą valstybi- 
nio gyvenimo praktikoje. Tai reikėtų atlikti Lie- 
tuvos Metrikos ir pačios Lietuvos archyvuose. 
Tačiau dažniausiai lotyniškai ar itališkai rašytie- 
Ji Romos archyvų šaltiniai pateikia duomenų, iš 
kurių matyti lietuvių kalbos vartojimas bažny- 
tmame gyvenime. Jis reiškėsi keleriopu atžvil- 
giu: per lietuviškus pamokslus, lietuviškas gies- 
mes, skatinant vietinių kunigų paruošimą, išlei- 
džiant lietuviškas knygas. 

Parankiodami iš senųjų dokumentų nuotru- 
pų apie lietuvių kalbą ir jos teises, neturėjome 
jokio tikslo visa tai dėstyti pasitaikančiuose mū- 
sų laikų tautinių santykių resentimentuose. Visa 
tai, kas vyko prieš 3-4 šimtus metų Lietuvoje, 
reikia imti tik savo laiko rėmuose, nes tada ir 
gyvenimo stilius ir visa dvasia daug skyrėsi nuo 
šiandieninės. Tad reikia labai vengti šiandieninį 
mastą nukelti į anuos laikus. 

Kad čia minimus dalykus būtų galima pa- 
tikrinti prie progos archyvuose, nevengėme nu- 
rodyti pačių šaltinių. 


II. Lietuvių kalba vienuolių pamoksluose 


Kai valstybiniame gyvenime lietuvių kalbos 
reikalas nė kiek nesitaise, o asmeniškuose bajo- 
rų ir didikų santykiuose pamažu lenkų kalba ėmė 
įgauti daugiau teisių, bažnytinėje srityje 16-tojo 
amž. antroje pusėje buvo pasukta kitu keliu. Pro- 
testantai pirmieji buvo viešai prabilę lietuviškai. 
Reikėjo ir katalikams tą patį daryti. Norint at- 
griebti liaudį katalikybei, būtina buvo kalbėti į 
ją tik ta kalba, kurią ji tesuprato. Čia kelią my- 
ne jėzuitai. Atvykę nuo Pirenėjų, Apeninų, Al- 
pių kalnų į tolimą Pabaltijį, ispanai, italai, vo- 
kiečiai, pagaliau ir dalis pirmųjų lenkų jėzuitų 
ėmė mokytis vietinių kalbų. Nebeminėsime čia 
įdomių dviejų žymiausių lenkų jėzuitų, būtent 
Skargos ir Varševickio, pasisakymų apaštalavi- 
mo reikalu Lietuvoje, nors jiedu ir nemokėjo lie- 
tuviškai.!?) Jėzuitai uoliai mokėsi latviškai. Kun. 
Dr. Livo Rygoje, pvz., jiems 1584 m. suorgani- 
zavo latvių kalbos kursus, kasdien juos vietinės 
kalbos mokydamas.!!) Greitai latviškai buvo im- 
ta sakyti pamokslus, ir buvo išverstas 1585 m. 
Kanizijaus katekizmas/?) Lietuviškai jėzuitai 
mokėsi jau keliolika metų anksčiau, ir pirmieji 
iš svetimųjų buvo ispanai, kurie pramoko lietu- 
viškai pamokslauti ir išpažinčių klausyti. Vie- 
nur kitur jie vyko į aplinkinius kaimus, pačiame 
Vilniuje pamokslus jie organizuodavo kartais 

gatvėse. Pagaliau greitai įvedė jie pastoviai lie- 
tuviškų pamokslų sakymą Vilniuje, ir daug vie- 
tos užimtų duoti ištisai tų lietuviškai pamokslus 
sakiusių sąrašus iki pat 18-tojo amž., nes su kai 
kuriomis nežymiomis spragomis Lietuvos jėzui- 
tų provincijos sąrašų daugelis yra išlikę. Ne iš 
pirmos dienos prasidėjo pamokslai lietuviškai, ir 
pradžioje (1570) Vilniuje jėzuitai sakė pamoks- 
lus itališkai, vokiškai ir lenkiškai.!3) 

Būtų atskira įdomi tema ištyrinėti, kada at- 
sirado pirmieji lietuviai jėzuitai. Iš pradžių jė- 
zuitai apgailestaudavo, jog tarp pačių lietuvių 
per maža tesą pašaukimų. Apie 1580 m. tačiau 
ėmė atsirasti jėzuitų lietuvių.!“*) Jų turėjo būti 
ir anksčiau, tik kai kurių metų vienuolių sąrašų 
nėra. Įsakmiai paminima 1584 m., kad Vilniuje 
sakomi lietuviški pamokslai,5) jie jau buvo ta- 
čiau anksčiau atsiradę. O lietuvių jėzuitų vis 
gausėja. 1587 m. pačiame Vilniuje buvo aštuoni 
vietiniai jėzuitai (vilniečiai, lietuviai). Jų tarpe 
vienas žemaitis (Nicolaus Labanowski).!6) 

Nuo 1594 iki 1600 m., pavyzdžiui, galima 
ištisai pateikti Vilniuje lietuviškai pamokslus 
sakančių lietuvių pavardes. Pavardes rašysime 
taip, kaip jos šaltiniuose užtinkamos. Lietuvišką 
lytį visada nesunku atstatyti, o turint originalią 
pavardės formą, kartais lengviau apie tą patį 
žmogų susivokti žinių ir kitose versmėse. 

Vilniuje per tuos 6 metus pasitaikė kartą 
penki lietuviškų pamokslų sakytojai, o 1600 m. 
lietuviškai išpažinčių klausė ir pamokslus sakė 
net 7. 

1594 m. prie Vilniaus kolegijos yra prira- 
šyti du “pamokslininkai ir nuodėmklausiai lie- 
tuviškai" (“Concionatores atgue confessores Li- 
thuanici''): Jacobus Lawinski ir Joannes Walen- 
tinowicz. Jiedu drauge pažymėti ir kaip misinin- 
kai (kaimuose). Iš kitų šaltinių jau žinome, kad 
J. Lavinskis (visi šaltiniai iki šiol jį klaidingai 
Laninskiu vadino!) buvo 1583 m. rudenį misijo- 
se Žemaitkiemio (“Žmodęcensis"') rajone. Iš čia 
jo labai įdomų aprašymą per klaidą vis nukel- 
davo į Žemaičius.!?) Lavinskis vėliau lietuviškai 
pamokslavo Vilniuje trejus metus, o J. Valen- 
tinavičius dar ir po 1600 m. 1596 metais, be 
juodviejų, yra dar “concionatores et confessarii 
Lithuanici" du kiti: Laurentius Monikowic, Ab- 
roamus Martianus. Lietuviai pamokslininkai mo- 
ka taip pat ir lenkiškai, ir per kitus trejus metus 
apie lietuviškai pamokslaujančius pasakyta “con- 
fessari et concionatores Lithuanici et Polonici''. 
1597 m., be Lavinskio ir Valentinavičiaus, yra 
dar Nicolaus Labanowski ir Paulus Gailatius. 
1598 m. lieka du pamokslininkai (Valentinavi- 
čius, Gailatius), o kitais metais yra penki, kurie 
klauso lietuviškai išpažinčių ir sako pamokslus. 
1600 m. pažymėta net septyni.!š) 

Kaip lietuviškų pamokslų sakytojas pasižy- 
mi eilę metų Constantinus Seruid (Širvydas), 
kuris, pvz., 1619 m. ne tiktai yra Vilniuje lietu- 
viškų pamokslų sakytojas, bet išvyksta ir į mi- 
sijas (“et ad excursiones"). Kitas žinomas jėzui- 
tų rašytojas Joannes Jachnowicz (Jaknavičius) 


362 


1631 m., šalia lietuviško pamokslininko 
būti patarėju (vadovybei) ir rūpintis 
Vilniaus kolegijos tėvų sveikatos reikalais.!?) 
Vilniuje ištisai jis išlieka iki 1644 metų. 
Matydami į lenkų kultūrą ir jų kalbą trau- 
kiančius Lietuvos kilminguosius, jėzuitai nega- 
lėjo nepaisyti savo geradarių bajorų nusistaty- 
mo. Kiekviena iš aukų ir donacija gyvenanti or- 
ganizacija paprastai atsižvelgia į aukotojų nusi- 
statymą, kiek tai nėra konflikte su principiniais 
pačios organizacijos reikalais. Tačiau ir toliau 
jėzuitai vis žiūri lietuvių liaudies reikalų, ir vi- 
sur Lietuvoje yra aptinkama bent po vieną lie- 
tuviškų pamokslų sakytoją. Štai duodame, nors 
ir su kai kuriomis spragomis, pusei šimto sąra- 
šus nuo 1641-1691 m. (Vladislovas Vaza-Sobies- 
kis), t. y. iš to laiko,?*) kai Lietuvos bajorai kul- 
tūriškai ir politiškai labiau susiartino su lenkais. 


1) Vilniaus kolegijos sąrašuose figūruoja šie 
lietuviškai pamokslaują: 
Joannes Jachnowicz 

(1641-43, 1654) 
Christophorus Węclalowicz 

(1644) 

Albertus Kosakowski 

(1645-45) 

Jacobus Pazurkiewicz 

(1647-49) 

Theodatus Szawlowski 

(1661) 

Christophorus Matusiewicz (Matysiewicz) 

(1663, 1684) S 
Alexander Czerski (Czyrski) 

(1664-65, 1675-76) 

Thomas Jurzewicz 

(1672) 

Gregorius Starcewicz 

(1679, 1683) 
Casimirus Kielpsz 

(1680-81) 
Nicolaus Juszkiewicz 

(1685-86) 
Michael Mikulewicz 

(1687) 

Gabriel Szymkiewicz 

(1689) 
Laurentius Skrzetuski 

(1690-9-) 

Jeigu 16-tojo šimt. gale Vilniuje jėzuitai nuo- 
lat turėdavo bent po porą lietuviškus pamokslus 
sakančių, tai po to sąrašuose belieka kasmet po 
vieną, ir taip tęsiasi per visą 17 amžių. 


turi dar 
pareigų, 


2) Kauno rezidencijoje lietuviškai pamoks- 
lauja: 
Christophorus Matuszewicz (Matysžewicz) 
(1664, 1679) 
Theodatus Szawlowski 
(1665) 
Jacobus Hoffmann (“Concionator Lituanicus'') 
(1672, 1688) 
Franciscus Szrubowski 
(1674) 


Šv. Jonc Eažnyčia ir uni- 
versiteto kiemas Vilniuje. 
(Iš Vilčinsko albumo) 


Nicolaus Kupsc (“in concionibus lituanicis 
adiutor" (1675) 
David Lyndykowicz 
(1675-76) 
Casimirus Papinski (“Concionator Lituanicus'') 
Casimirus Senkiewicz 
(1680) 
Gabriel Szymkiewicz 
(1681-82) 
Paulus Jodeyko 
(1682, 1685) 
Gregorius Starcewicz 
(1683) 
Michael LukowiczZ 
(1684) 
Casimirus Dowmont 
(1690) 


3) Kražių kolegija. Kaip ir Pašiaušės kole- 
gijoje, kai kuriais metais prie “pamokslininko" 
(“concionator'') pavardės nėra atskirai pažymė- 
ta “Lithuanicus". Tai turėjo būti Žemaičiuose 
savaime suprantama. Čia pažymime tuos, kurie 
atžymėti, kaip lietuviškų pamokslų sakytojai: 
Andreas Zieniewicz 

(1645) 

Andreas Gruzewski (1647), žemaitis, gimęs 1590, 

1611 įstojo pas jėz. (Lith. 6, 71v). 

Jacobus Kossuc (nepastoviai — “interdum con- 
cionator Lithuanicus'') 
Christophorus Weęltawowicz 

(1649) 

Petrus Woyciunowski (“Conc. Samogiticus") 

(1654, 1661) 
Christophorus Krzyžewicz (“Conc. Samogiticus) 

(1659) 

Theodatus Szawlowski 
(1663-64) 

Thomas JurzewicZ 
(1665) 

Andreas Mlodzianowski 
(1665) 

Christophorus Matyszewicz 
(1674, 1680, 1686) 

Franciscus Szrubowski (1675-6, 1678-79). 1679 
m. sąraše pažymėtas miręs Kražiuose bir- 
zelio 272d: (ith456,-2171V): 

Casimirus Senkiewicz 
(1681-83, 1685) 

Martianus Kalakowski (“pamainom'"—“'concio- 
nator alternatim“, 1684) 

Nicolaus Juszkiewicz 
(1683-84) 

Paulus Jodeyko 
(1687) 

Michael Butkowski 
(1688) 

Georgius Szalkowski 
(1690-91). 


Apskritai Kražiuose, kaip iš pilnų sąrašų 
matyti, prisilaikydavo. daugiau lietuvių. Pvz., 
1622 m. iš 20 jėzuitų sąrašo asmenų 14 pažymė- 
ti lietuviais (Lith. 6, 206rv). Vilniuje taip pat 
metais (1622) naujokynas (noviciatas) — “Do- 
mus Probationis Vilnae" iš 43-jų narių turėjo 14 
lietuvių. Jų tarpe 6 pažymėti taip “Samogita" 
(Lith. 6, 189). Daugeliui metų įvairiose Lietu- 
vos kolegijose ir rezidencijose beveik kaip tai- 
syklė pasitaikydavo, kad lietuviai, kaip ir 1622 
m. Vilniuje, vis sudarydavo vieną trečdalį. 

Žemaičiuosna pirmasis jėzuitas įkėlė koją 
tuo pat laiku, kai M. Giedraitis atvyko į Varnius 
(1576). Tai buvo jėzuitas N. Sedkowski (Sedco- 
vius). Jis paliko iš savo lankymosi įdomios me- 
džiagos.*!) Paskui vis iš kur nors vysk. Merke- 
lis jiešokdavo lietuviškai mokančių jėzuitų. Nuo 
kolegijos įsteigimo (1613) galima ištisai pasekti 
jėzuitų sąrašus Kražiuose. Nuo tos kolegijos pri- 
klausė ir Varnių misijos (“Vornensis Missio'') 
punktas. Vedėju čia buvo 1660 m. Franciscus 
Szrubowski. Apie jį pasakyta, kad jis “Superior, 
Concionator“. Žinoma, tik “žemaitiškai jis čia 
galėjo pamokslus sakyti. Varnių misijon nuolat 
siunčiami tik lietuviškai moką. Tad jų čia at- 
skirai nežymime. Štai 1681 m. čia misijas atlie- 
ka Casimirus Papinski ir Nicolaus Kupsc. Abu 
jiedu prieš tai jau kitur žinomi, kaip lietuviškų 
pamokslų sakytojai. 1682 m. čia dirba Petrus 
Woyciunowski. 

4) Pašiaušės (ant Dubysos prieupio Šiau- 
šės) kolegijos rektoriumi buvo 1661-64 m. žymu- 
sis jėzuitų rašytojas Pranas Šrubauskis. Čia nuo- 
lat reikėjo lietuviškai pamokslauti. Bet vis dar 
atskirai pažymima kartais “concionator lituani- 
cus'': : 

Nicolaus Kupsc (1665), 
Theodatus Szawlowski (1672) 
Jacobus Hoffman (1680), 
Petrus Woyciunowski (1684-86). 

Čia nebesustojame prie Merkinės misijos, 
kur, pvz., 1680-81 lietuviškai pamokslavo David 
Lindykowicz; neminime smulkiau Šeduvos punk- 
to, kur 1683 m. veikė P. Woyciunowski. Verta 
tačiau atskirai sustoti prie Karaliaučiaus misijų, 
nors jų dalis jau išeina iš mūsų pasirinkto lai- 
kotarpio ribų. 

5) 17 amž. Lietuvos provincijos jėzuitai 
įsteigė nuo Braunsbergo Kolegijos (Varmijoje) 
priklausomą Karaliaučiuje savo misijų punktą. 
Čia ilgai visai neužtinkame pamokslininko lenkų 
kalba. Užtat vis figūruoja pamokslai lietuvių 
kalba. Nuo 1653 m. Braunsbergo kolegijos sąra- 
šuose keletą metų įtraukiamas P. Joannes Juch- 
nowicz (Jachnowicz) kaip “Karaliaučiaus misi- 
ninkas' — “"Missionarius Regiomontanus". Nuo 
1660 m. jis vėl iš naujo čia. Jis tampa “Superior 
Missionis Regiomonianae“, t. y. vadovauja tam 
misijų punktui 1661-65, ir minimas kaip “Con- 
cionator Lituanicus'“.2?) Vadinasi, įsakmiai pa- 
žymėta, kad šitas taip pat žymus lietuvių jėzuitų 
rašytojas, kurio nekrologe pasakyta, kad “lietu- 
viškai geriausiai mokėjo",?*) Karaliaučiuje per 
eilę metų sakė lietuviškus pamokslus. Tokie pa- 
mokslai čia buvo sakomi ir anksčiau, nes prie to 
paties jėzuito pavardės kartą žymima, o kitą kar- 
tą neberašoma apie lietuvišką pamokslavimą. 

Atšaukus J. Jaknavičių į Vilnių (1665), iš 
kur greit buvo jis perkeltas Kaunan rezidencijos 
viršininku (1672), Karaliaučiun į žymaus lietuvio 
jėzuito vietą atvyko ne mažesnis, būtent Pranas 
Šrubauskas, ir jis jau figūruoja 1665 m. sąraše 
kaip “P. Franciscus Szrubowski, Missionarius 
Regiomontanus?' (Lith. 56, 154). Šrubauskui ta- 
pus Kražių kolegijos rektoriumi ir Kauno rezi- 
dencijoje lietuviškų pamokslų sakytoju (ten pat 
178v, 190), Karaliaučiaus misijai (1672) ėmė va- 
dovauti Michael Radau su dviem misijos padėjė- 
jais (Georgius Klaws, Georgius Starewicz). 
1674-75 sąrašuose yra naujas viršininkas Marti- 
nus Wobbe, ir vietoje Klaws - Tobias Arent. 
Klaidinga būtų manyti, kad čia staiga įvyko pa- 
sikeitimų. Jeigu kiti ir nebūtų pamokslavę lietu- 
viškai, tai apie Gr. Starewicz žinome, kad jis 
1679 m. Vilniuje buvo “Concionator Lituanicus“. 
Vėl čia veikia Christophorus Matyszewicz, kuris 
anksčiau Vilniuje (nuo 1663) ir Kražiuose saky- 
davo lietuviškus pamokslus. 

1678 m. Karaliaučiaus sąraše, be Jacob Be- 
rant, Martinus Wobbe, Simon Bocchorn, figūruo- 
ja dar Jacobus Hoffman, kuris Kaune (1672) bu- 
vo lietuviškai sakęs pamokslus, paskui gi tą patį 
darbą dirbęs Pašiaušėje (1680). Karaliaučiun ta- 
čiau ir toliau vis atkeliami žinomi lietuvių pa- 
mokslininkai, pvz., Michael Mikulewicz ((1687), 
Paulus Jodeyko (1688-90). Galima dar pridėti, 
jog Karaliaučiuje iki pat 18 amž. vis figūruoja 
“Concionator Lituanicus". Pvz. 1694-98 m. tokiu 
yra Samuel Iwaszkiewicz, 1699 m. Gabriel Walg- 
czefski (1700 m. Gabriel Walenczewski), 1702 
m. — Josephus Klibinski, 1703-5 m. — Lauren- 
tius Gostowski, 1706 m. — Matthaus Filipowicz, 
1707-8 m. — Paulus Bieraszkiewicz, 1710-1711 


m. — Casimirus Dęebkowski. Nuo Iwaszkiewicz 
laikų paskutinieji keli, išskyrus Bieraszkiewicz, 
buvo ėmę sakyti ir lenkiškus pamokslus. Tokis 
lietuvio pamokslininko nuolatinis veikimas Kara- 
liaučiuje, be kitko, aiškiai parodo, jog dar ir 
18-me amž. į Karaliaučių iš jo apylinkių susirink- 
davo lietuvių. Jėzuitų lietuviški pamokslai Kara- 
liaučiuje yra gana įdomi apraiška Maž. Lietu- 
vos lietuvių gyvenime, ir jais reikėtų mūsų kul- 
tūuros istorijoje labiau susidomėti. 

Lietuvių literatūros tyrinėtojai lengvai pa- 
stebės, Jog 1 pamokslautojų skaičių nepateko eilė 
Jėzuitų, kurie 17-me amž. rašė lietuviškai. Pasi- 
gendame čia Z. Lauksmino, J. Komparskio, Tupi- 
ko ir kitų. Prie progos verta paminėti Pašiaušėje 
mirusį (1657) Jokūbą Paškevičių, kuris “žemai- 
tiškai“ giesmes sudėjo. Žmones buvę sunku at- 
kratyti nuo visokių žolių. Tad šis jėzuitas ėmė 
rutas ir kitas žoles (šalavijas) šventinti ir dalinti 
žmonėms, kad jie šauktųsi į Šv. Panelę. “Tai bu- 
vo tos pačios rūtos (Rutae), šalavijos (Salviae), 
bet jau pašvęstos''.**) Būtų atskira gan plati te- 
ma kalbėti apie tai, kokias pagonybės liekanas 
bei prietarus jėzuitai rado Lietuvoje ir kaip jie 
su visu tuo kovojo. Tą gausią ir įdomią medžia- 
gą papildo Propagandos Kongregacijos archyvas. 

Apie jėzuitų pamokslavimą lietuviškai Lie- 
tuvoje būtų galima duoti žymiai daugiau medžia- 
gos vien dėl tos laimingos aplinkybės, kad ji bu- 
vo iki šiandien išsaugota. Pastoviai organizuoja- 
mi lietuviški pamokslai Vilniuje, Kaune, Kra- 
žiuose, Karaliaučiuje ir kitur parodo, kad lietu- 
vių kalbos teisės jėzuitų pastoracijoje buvo ger- 
biamos. Tad istoriškai yra klaidinga samprotauti, 
esą, jėzuitai Lietuvon atsinešę “polonizacijos idė- 
ją“.?>) Žinoma, jėzuitai negalėjo būti tada spe- 
cialūs lietuviškumo propagatoriai. To anuo metu 
nebuvo galima ir reikalauti. Jėzuitams labiausiai 
rūpėjo apaštalauti, grąžinti žmones katalikybėn. 
Kiekvienoje kolegijoje — jau nekalbant apie Vil- 
nių — vis buvo pamokslininkai ir lenkų kalba. 
Lenkiški pamokslai buvo sakomi ir Kražiuose. 
Beje, Gardino kolegijos sąrašuose neteko matyti 
atžymėjimų, kad būtų sakomi lietuviški pamoks- 
lai. 

Pranciškonų, domininkonų ir karmelitų pas- 
toracinėje veikloje, kuri 17-me amž. taip pat rė- 
mėsi pastoviu tiesioginiu misiniu sąlyčiu su liau- 
dimi, deja, neturime mums reikalingų versmių. 
Kaiką galėtų atidengti pačioje Lietuvoje Vilniaus 
archyvai. = | 

Lietuvos pranciškonų istorikas turėtų patik- 
rinti tai, kas atžymėta Vilniaus jėzuitų kolegijos 
istorijoje. Esą, Vilniuje, jėzuitams ten atvykus, 
(169) bebuvę likę viename bernardinų vienuo- 
"lyne 4 vienuoliai, o vėliau (apie 1619 m.) jų 
priaugę iki 120.) Reikia linkėti, kad Tėvo V. 
Gidžiūno darbo II-ji dalis išaiškintų Liet. pran- 
ciškonų istorijos problemas.?7) Aprašydamas Vil- 
niaus Šv. Onos - Šv. Barboros (“intra muros cas- 
tri Vilnensis") bažnyčios istoriją. P. Sledzewskis 
darė Vilniaus pranciškonams priekaištą. Esą, dau- 
gumas jų 16 amž. Vilniuje buvę vokiečiai, ir 


daugelis Jų, kaip ekspranciškonai, prisidėję prie 
Liuterio mokslo platinimo.?š) Tarp tokių, he kit- 
ko, buvo ir lietuvis rašytojas Stanislovas Rapo- 
lionis. Pranciškonų istorikas K. Kantakas tačiau, 
faktais atremdamas eilę priekaištų, pažymėjo, 
Jog vokiečių elementas Vilniaus pranciškonuos 
16-me amž. buvo silpnesnis negu 15-me. Ekspran- 
ciškonas Lismaninas, sakęs pamokslus Šv. Onos 
bažnyčioje, anksčiau priklausė Krokuvos pran- 
ciškonams. O pačiame Vilniuje pranciškonai tu- 
rėjo lietuviškai pamokslaujančių.??) Atsitiktinai 
1 nuncijaus Bolognetti archyvą pateko platūs są- 
rašai iš 1579-80 metų visų tų protestantų, stačia- 
tikių ir sunkių nusidėjėlių, kuriuos Vilniaus ir 
Kauno pranciškonai grąžino vienybėn su Bažny- 
čia. Ten figūruoja nusidėjėliai ir atgailautojai ne 
tik iš Kauno, bet iš pačios Žemaičių gilumos.30) 
Su jais, be abejo, buvo galima kalbėtis vietos 
kalba. Vilniuje figūruoja veiklus Poznanės len- 
kas bernardinas Feliksas, Kauno gvardijonu yra 
Podebranscius iš Kremienieco. Ar jiedu mokėjo 
lietuviškai, nežinome. Tačiau žinome, kad ir Kau- 
no bernardinų bažnyčioje buvo sakomi lietuviški 
pamokslai 31) 

Labai gaila, kad tos rūšies medžiaga apie 
pranciškonus yra atsitiktinė. Propagandos Kon- 
gregacijos archyve yra iš 1633-jų metų reliacija 
apie Lietuvos konventualus. Iš jos matyti, kad 
Vilniuje buvo kaimiečiams skirtas pamokslinin- 
kas lietuvių kalba.??) Taip pat atsitiktinai pati- 
riame, kad pas Lietuvos bernardinus (pranciš- 
konus-observantus) 17-me amž. ne tik būta lie- 
tuviškai kalbančių, bet ir sąmoningų lietuvių kal- 
bos teisių gynėjų. Tai parodo vienas raštas iš 
1654 metų. Juo buvo reikalaujama, kad ir gvar- 
dijonais Lietuvoje būtų skiriami “tik lietuviškai 
kalbą Lietuvoje gimę lietuviai“.?3) 17-tojo amž. 
pačioje pradžioje pranciškonai įsikūrė Medinin- 
kų vyskupijoje. Žemaičiai (Kretinga, Tytuvėnai, 
Telšiai) tapo jiems 17-me amž. platus misijų lau- 
kas, ir kontaktas su jokios kitos kalbos nesupran- 
tančia liaudimi turėjo būti artimas. 

Žemaičių vysk. Jurgis Tiškevičius pargabe- 
no savo vyskupijon karmelitus. Jis buvo čia ir 
domininkonų įkūrėjas. Su energingais ir sava- 
rankiškai veikiančiais jėzuitais, kurių kolegiją 
Kražiuose vyskupas norėjo turėti savo kontro- 
lėje, jis turėjo nesutikimų. Tad jis rūpinosi ki- 
tais vienuoliais. Domininkonų įkūrimo viename 
dokumente yra pasakyta: vyskupija yra “ne tik- 
tai eretikais ir schizmatikais užkrėsta, ir jų iš 
visų pusių apsėsta, bet iki šiol joje yra patvė- 
rusių dar pagonystės liekanų"'.?*) Toliau jis dės- 
tė, kad neužtenka klebonų, kurie patenkintų žmo- 
nių dvasios reikalus: ypač dviejose parapijose. 
Todėl jis ten kūrė domininkonus, būtent “vieno- 
je — Dangun Žengimo vardų — Raseinių kaime, 
kitoje — Šv. Jono vardu — Gardų kaime". Abie- 
jose vietose jis pats įsteigė 1645 m. domininkonų 
vienuolynus ir pavedė jiedviem parapijas. Iš 
Gardų (ant Gardonos upelio), “kur buvo vysku- 
pijos (vieno dvaro) klėtis“, pasidarė Žemaičių 
Kalvarija. Šitaip vysk. Tiškevičius rūpinosi liau- 

dies religinimu, ir tai turėjo būti atliekama vie- 
tine kalba. Kad 17-tojo amž. pradžioje gerai lie- 
tuviškai mokančių domininkonų buvo dar ir Vil- 
niuje, turime aiškius įrodymus.“ ) Domininkonas 
Jurgis Kosakovskis (apie 1722-23) buvo autorius 
pirmos lietuvių katalikų maldaknygės (“Rožan- 
čius''), kuri plačiai pasklido.**) 

Būtų atskiras įdomus klausimas ištyrinėti, 
kokį vaidmenį visi tie vienuoliai yra atlikę 17-18 
amž. Lietuvos sukatalikinime, kaip jie išmokė 
lietuvių liaudį melstis, giedoti rožančių, “ady- 
nas", “karunkas" ir t.t. Koks čia buvo vaidmuo 
atskirų vienuolynų ir parapijų kunigų, niekas 
dar nėra to klausimo nagrinėjęs. Čia galime tik 
labai trumpai sustoti prie lietuviškų giedojimų. 


III. Lietuviški giedojimai bažnyčiose 


Neištirtas klausimas, kaip vystėsi Lietuvoje 
bažnytinis giedojimas.*7) Ir iš archyvinių versmių 
galima susirankioti įvairių žinių žinelių, kurios 
specialisto muzikos rankose gali virsti vertingu 
turtu. Kaiką galima aptikti ir apie lietuviškus 
giedojimus. 72 

Reformacijos sąjūdis ir šitoje srityje nepa- 
liko be pėdsakų. Jis labiau išjudino liaudies gie- 
dojimą. Katalikai irgi ėmė greitai liaudies gies- 
mėmis rūpintis. Negalima iš to daryti tačiau iš- 
vados, kad prieš reformaciją, t. y. prieš Mažvy- 
do katekizmą, liaudis nebūtų giedojusi lietuviš- 
kai. Prie keleto Mažvydo giesmių pridėtos pa- 
stabos “senoji"', arba “pagal sugultima senaji''“*) 
rodo, kad tos giesmės anksčiau liaudžiai galėjo 
būti žinomos. Apskritai daugumą giesmių Maž- 
vydas skolinosi iš tuometinių katalikiškų reper- 
tuarų. Katalikų ir protestantų tikėjimo skirtu- 
mai pradžioje buvo daug siauresni. Patys išaugę 
Bažnyčios tradicijose, protestantai ir bažnytinio 
giedojimo srityje, nors ir imdami skubiai liau- 
dies giedojimu rūpintis, negalėjo iš žmonių at- 
imti jų senų giesmių. Tik tas giedojimas turėjo 
būti suaktyvintas, nes pamaldų liturgija buvo 
taikoma uolesniam liaudies masių dalyvavimui 
pamaldose. Protestantai tad pirmiausia vertė 10- 
tyniškus giesmių tekstus į lietuvių kalbą. Šitaip 
Mažvydas paskelbė lietuviškai eilę katalikiškų 
giesmių,“?) kurios yra apviinkamos trumpesnėje 
ar ilgesnėje redakcijoje ir vysk. Valančiaus kan- 
tičkose.“?) Vienas katalikų giesmes protestantai 
emė ištisai, o kitas korigavo“!) Apskritai jie se- 
kė, kur tik galėjo, katalikų liturginiu gyvenimu, 
tik jį suliaudindami ir pritaikydami savo doktri- 
nai. Iš katalikų liturgijos, pvz., buvo paimtas ir 
stalo laiminimas prieš valgį ir dėkojimas paval- 
gius.4?) 

Protestantų daromoji stipri propaganda liau- 
dies giedojimų srityje buvo imta plačiai naudoti 
ir katalikų, kaip sėkminga priemonė tikėjimui 
palaikyti. Protestantų pastangos, populiarinant 
liturgiją, įtraukti liaudį į patį liturginį gyveni- 
mą, katalikų buvo nukreiptos prieš pačius pro- 
testantus, išplėtusius giedojimą gimtoje kalboje. 
Šitoje srityje tikru pijonieriumi Žemaičiuose bu- 

vo vysk. M. Giedraitis. Tiesa, liturginis giedoji- 
mas Medininkų vyskupijoje ir anksčiau buvo ži- 
nomas. Nuo vyskupo Martyno III (;1514) laikų 
Varnių katedroje pagal visus liturginius reikala- 
vimus kasdien jau buvo giedami “kunigų pote- 
riai" (“Officium Divinum“'')**) Užėjus protestan- 
tizmo bangai, tai sustojo. Giedraitis, kuris pats 
buvo pažinęs Vakaruose smarkiai besiplečiantį 
muzikos meną ir Vilniuje prisižiūrėjęs katedros 
ir jėzuitų bažnytinės liturgijos iškilmių, atnau- 
jino “Officiumo"'? giedojimą ir patsai ėmė orga- 
nizuoti giedojimus, imdamas giedorius iš pasau- 
liečių tarpo. Iš karaliaus Batoro išprašęs tam rei- 
kalui paramos (žemės Papilėje, Luokėje), su sa- 
vo išmokyta giesmininkų grupe Giedraitis celeb- 
ravo iškilmingas pamaldas. Savo giedorius nusi- 
veždavo ir į Vilnių. 1597 m., pvz., jie sostinės 
katedroje giedojo Didžiosios savaitės liturgiją,**) 
nors pačiame Vilniuje giedojimas nežemai sto- 
vėjo. 1580 m. Vilniaus kapitula kalba apie gie- 
dojimo reformą.*?) 

Varnių katedroje, be vikarų giedorių ir cho- 
ristų grupės, vysk. Giedraitis buvo suorganiza- 
vęs ir giedorius psalmėms giedoti“) Jo laikais, 
kaip sako Giedraičio įpėdinio N. Paco proceso 
į vyskupus liudininkas, Varnių katedroje kas- 
dien būdavo dvejos mišios.*7) Kitas liudininkas 
pareiškia, jog paprastomis dienomis dvejas mi- 
šias gieda vikarai, o šventomis dienomis dvejas 
giedotas mišias atlaiko kanauninkai.*5) 

Vysk. M. Giedraitis uoliai rūpinosi liturgi- 
niu giedojimu. Visa tai turėjo savo reikšmės. Pa- 
maldų iškilmingumas ir giedojimai katedron su- 
traukdavo daug žmonių. Ir čia Giedraičio pra- 
mintu keliu toliau ėjo jo palikonys4?) Giedrai- 
tis turėjo pasekti Vilniaus katedros ir jėzuitų 
pavyzdžiu. Vilniaus katedroje liturginės apeigos 
stovėjo augščiau. Jos buvo lydimos gausių gie- 
dojimų. Apie tai mums smulkią atskaitomybę 
duoda vysk. Benedikto Vainiaus reliacijos Tri- 
dento kongregacijai (iš 1605 ir 1609 m.)** Beveik 
visos 24 valandos buvo užpildytos įvairiomis pa- 
maldomis. 1605 m. reliacija mini devynias gie- 
dotas mišias. O kur “valandos", mišparai, psal- 
mės ir t.t. Kanauninkai, altaristai, vikarai, psal- 
mininkai (kanklininkai) — vis atlikdavo savo 
giedojimus. 

Organizuodamas ir keldamas liturgiją su 
giedojimu, Giedraitis nepaliko nuošaliai papras- 
tos liaudies. Jis rūpinosi, kad per procesijas būtų 
giedamos liaudies giesmės. Jo ir vysk. Geišo lai- 
kais žmonės vaikščiojo prie “šetrų"' per Vainikus 
(Devintines) giedodami, pirma atskirai vyrai, o 
paskui moterys.?!) Ilgose procesijose liturginių 
(lotyniškų) giesmių buvo per maža, ir buvo gie- 
damos liaudies giesmės. Kaip ir prie Vilniaus ka- 
tedros, taip ir Varniuose Giedraičio laikais jau 
buvo keletas brolijų.?2) Tose brolijose, ypač šv. 
Rožančiaus brolijoje, buvo palaikomas giedoji- 
mas savo kalba. Uolaus vyskupo dėka ir šitoji 
sritis iš Varnių plėtėsi į parapijas. 

A Lietuvoje jėzuitai, tuoj susirūpinę pamaldų 
iškilmingumu, uoliai mokė savo kolegijose jau- 


nimą giedoti. Reikėjo su giesme eiti į Žmones, 
sa būtų galima atsverti protestantų giedojimus. 
savo mūsijas jėzuitai žmones ir giedoti pamo- 
ydavo. Mums pažistamas jėzuitas J. Lavinskis, 
sakęs Vilniuje lietuviškus pamokslus, savo relia- 
cijoje able Zemaitkiemį pasakojasi, kaip jis kai- 
mo liaudį mokė giedoti.?3) 
Nacionalinėje Viktoro Emanuelio biblioteko- 
je Romoje yra išlikęs svarbus jėzuitų rankraštis 
a Bendrieji papročiai"' 4) Tai vietiniai potvar- 
kiai Jėzuitų kolegijoms Lietuvoje. Jie buvo sura- 
šyti 1604 m. ir po bandymo laikotarpio patvirtinti 
1620. Tuose nuostatuose žymi vieta skiriama ir 
giedojimams. Yra paduotas ištisas sąrašas gies- 
mių, kurios kolegijose ir per mišias liturginių 
metų bėgyje turėjo būti giedamos. Pavadinimais 
suminėtos 67 giesmės. Dvylika jų yra lenkiškai, 
kitos lotyniškai. Sąrašo pabaigoje tačiau dar pa- 
stebima, kad, be įvardintų giesmių, esą dar gie- 
dama daugelis kitų, kurių tačiau nesą reikalo iš- 
skaičiuoti. Esame linkę samprotauti, kad tarp 
tų kitų giesmių turėjo būti ir lietuviškų. Jeigu 
buvo sakomi nuolat lietuviški pamokslai, jeigu 
jėzuitų kolegijose būdavo nevengiama suvaidinti 
teatro dalykėlių su lietuviškomis intermedijomis 
(Kražių kolegija), ar, taro kitų kalbų, ir lietuviš- 
kai prabilti sveikinimuose į kokį garbingą sve- 
čią,““) tai natūralu, kad turėjo būti sugiedama 
etnografinėse Lietuvos kolegijose ir kokia lietuviš- 
ka giesmė. Jėzuitai savo mokyklosna priimdavo 
ir vaikus, kurie turėdavo progos lietuviškai gie- 
doti savo bažnyčiose. Idomu, kad jėzuitų “Ben- 
drųjų papročių“ giesmių sąraše figūruoja ketu- 
riolika giesmių, kurias ir protestantai buvo išsi- 
vertę lietuviškai. Todėl reikią manyti, kad Lie- 
tuvos provincijos jėzuitų etnografinėse kolegijose 
jau nuo pat jų įsikūrimo pradžios buvo giedama 
lietuviškai. Už tai kalba ir tasai faktas, kad jė- 
zuitai 17 amž. pirmieji ėmė rūpintis spausdinti 
ir skleisti liaudyje giesmes. 

Susirūpinimas liaudies giedojimu matosi ir 
iš vyskupų sinodų. Svetima kalba bažnyčiose gie- 
damos giesmės ir toliau ilgai būtų likusios liau- 
džiai svetimos, jei šita sritimi nebūtų energingai 
susirūpinęs vysk. Giedraitis, nes bent nuo jo lai- 
kų reikia skaičiuoti katalikiško lietuvių liaudies 
giedojimo pradžią. Mažvydo katekizmo daugelis 
giesmių galėjo būti be jokio pakeitimo ir pačių 
katalikų Lietuvoje giedamos. Lietuvos katalikai 
tačiau rūpinosi turėti daugiau savų giesmių. Vie- 
nas jų kūrėsi patys. To meto jėzuitų mokyklose 
buvo mokoma poetikos ir praktikuojama muzika 


bei giedojimas. Taigi eiliuotojų visada galėjo at- 
sirasti. Kitos giesmės buvo verčiamos iš lotynų 
ir lenkų kalbų. Tad 17 amž. pradžioje katalikiš- 
kų giesmių skaičius lietuviškai turėjo padaugėti. 
Anuo laiku buvo mėgstama lenkiškai “Bogaro- 
dzica Dziewica".?6) 1636 m. Varnių sinodas nu- 
taria tačiau, kad vaikai prieš sumą, vietoj lenkiš- 
kose vyskupijose įsakytos giesmės “Bogarodzica"', 
giedotų kokią nors kitą katechistinę giesmę sa- 
vaja kalba?7) Savų giesmių turėjo būti 17 amž. 
vis daugiau giedama. Apie lietuviškų pamokslų 
sakytoją jėzuitą Joną Gruževskį (+1646) žinome, 
Jog jis, “kad vaikai lengviau atmintyje palaikytų 
katechetinį mokslą, sudėjo giesmę ...?, ir rūpi- 
nosi, kad ji liaudžiai “gatvėse ir turgavietėse bū- 
tų giedama"“**) Lietuvis jėzuitas Jokūbas Paške- 
vičius (+1657), būdamas eilę metų misininku Že- 
maičiuose ir Kurše, sukūrė lietuviškai (“Lituani- 
co idiomate“) giesmes apie Kristaus gyvenimo 
paslaptis ir Švč. Panelę. Kaimiečius jis mokė tas 
giesmes giedoti.5?) 

Šitaip jėzuitai pasidarė uolūs mokytojai ir 
platintojai bažnytinio liaudies giedojimo, ir tam 
reikalui, kaip ir pamokslų srityje, jie panaudojo 
vietinę kalbą. Jie rūpinosi pagaminti ir pirmuo- 
sius lietuviškus giesmynus. 1646 m. Saliamono 
Mozerkos Slavočinskio vardu išspausdintos “Gies- 
mes Tikieimuy Katholickam pridierancias" yra 
greičiausiai ne jo rašytos.“?) Prof. Vcl. Biržiška 
samprotauja, kad tai gali būti jėz. J. Jaknavi- 
čiaus (11668) giesmynas.“!) Pagaliau jėzuitas Pra- 
nas Šrubauskas (+1679) išleido giesmyną “Balsą 
szirdies". Jame įdėjo jis įdomią giesmę iš rusų 
invazijos (1655 m.) Lietuvon: “Giesmie Ciesu 
Praejusiu Lietuwoy''.“*) Giesmynas “Balsas šir- 
dies" 18 ir 19 amž. susilaukė daug leidimų ir pa- 
virto “Kantičkomis"', be kurių mūsų liaudies pa- 
mėgimas giedoti neįsivaizduojamas. 

Turbūt, tik pačioje Lietuvoje tegali pasisek- 
ti surasti medžiagos tyrinėti šitam klausimui iš 
esmės ir nustatyti vaidmeniui, kurį yra atlikę 
įvairiose Lietuvos vietose ir kiti vienuoliai, bū- 
tent, pranciškonai, domininkonai, karmelitai, o 
nuo 18 amž. Suduvoje marijonai, būtent, išmo- 
kydami liaudi katalikiškų giesmių. Atsimenant, 
kad lietuvis labai mėgsta savo dainas, tas darbas 
nebuvo sunkus. 

Tiek trumpai apie lietuvių kalbos palaikymą 
per liaudies giesmę bažnyčioje. Kaip matome, ši- 
toje srityje daugiausia žinome apie jėzuitų pa- 
stangas. Verta žvilgterėti ir į bažnytinę krašto 
vadovybę ir patirti jos pastangas. 

LITERATŪRA 


ŽODŽIAI APIE LITERATŪRA 


Ramiu ir vienodu mūsų poezijos 
ir prozos paviršiumi nubėgo vilnis 
ir pasigirdo triukšmas. Taip trum- 
pai drutai būtų galima nusakyti 
antrų “Literatūros lankų“ pasiro- 
dymą. 

Daugiau balsų, deja, sukėlė pa- 
šaliniai dalykai. 

Gal didžiausias ermyderis buvo 
del dviejų poetų Komunistų pasi- 
rodymo “Literatūros lankuose.'? Tai 
Louis Aragon ir Paul Eluard. Vė- 
liau buvo pasiaiškinta, kad jie ten 
pateko be kitų redaktorių žinios. 
Šis atsitikimas gali būti įdomus ir 
kitu atžvilgiu, būtent: kada esama 
tiek stambių poetų naujojoje lite- 
ratūroje, kodel būtinai čia turėjo 
įsisprausti tokia meninė vidutiny- 
bė kaip Aragzon, netgi dar su silp- 
nu dalyku, arba kodėl Paul Eluard 
turėjo būti pagarbintas vienu iš 
“didžiausių mūsų šimtmečio poe- 
tų", kada tame šimtmetyje daina- 
vo Yeats, Frost, Valery, Claudel, 
Brzezina, Rilke ar Eliot. Toli gra- 
žu nemanome, kad su šiais var- 
dais tektų užsidaryti. Tenorime pa- 
sakyti, kad toks Eluard vertas 
tik jų šešelio ir anaiptol nėra vie- 
na iš kertinių uolų “Vakarų poe- 
zijos rūmo statyboje“. Abiejų pa- 
tekimą į “Literatūros lankus“ ar 
tik nebus paveikusi reklama—juk 
komunistai saviškius moka nu- 
šviesti išpūstose proporcijose. Iš 
akių išleidus pilnesnį dabartinės po- 
ezijos vaizdą, kartais tas reklami- 
nes proporcijas galima paskaityti 
tikru saiku. 

Antra triukšmo versmė—moder- 
nistinė poezija “Literatūros lan- 
kuose“. Reikalas daugiausia suko- 
si apie Leono Lėto eilėraščius. Akį 
metus, jie iš tikrųjų atrodo nepa- 
prasti ir neišlukštenami- Bet po šiuo 


išorės paveikslu nekartą eina nuo- 
sekli mintis ar nuotaika, net tam 
tikra logika. Sudėkite ženklus, tru- 
putį taisyklingiau sustumkite eilu- 
tes, ir tokia “Nenusakytinė"' bus vi- 
sai perregima. Norėtume teigti, kad 
Lėtas vartojo modernistinę techni- 
ką, bet dar supasuoja ties moder- 
nistine būsena. Užtai nevienu at- 
veju šią spragą jisai stengiasi už- 
tušuoti įmantriai  skambančiais, 
dirbtiniais posakiais, kaip “kažke- 
no uogos, paliktos lėkščių baltuose 
skruostuose. Todėl ir Leonui Lėtui 
dar lieka toliau žengti modernisti- 
nės poezijos keliu— duoti ne tik jos 
techniką, bet ir—sielą. 

Trečia triukšmo priežastis daug 
nemalonesnė: tai asmeninės grum- 
tynės, neduodančios jokių naujų i- 
dėjinių ar meninių atžvilgių. Jos 
reikėtų nedelsiant baigti, nors tai 
nelengva: juo tolyn į metus, žmo- 
gus darosi kaip tas pasakėčios liū- 
tas—jis gali užmiršti kirvio padary- 
tas žaizdas, bet kreivo žodžio “ko- 
lei mirsiu—neužmiršiu“' Vis dėlto 
reikia pakasti karo kirvį ir atsidė- 
ti tikrajai paskirčiai: kūrybai. 

Nevisai aišku, kaip mūsų plunks- 
nos darbininkams teko atsidurti 
tokiame nepavydėtiname ir bergž- 
džiame spektaklyje, kuriuo džiau- 
giasi pašaliečiai: ką gi, tuo tarpu 
partijos, grupės, santarvės, frontai, 
rezistencijos, veiksniai ir panašūs 
elementai lyg aptilo kirkinęsi, tai 
platesnės publikos pramogai į kal- 
tūnus susikibo rašto žmonės, kad 
tik scena nepasiliktų tuščia. 

Užrūgimo priežasčių bejieškani, 
gal tektų prisiminti visą eilę daly- 
kų—kaikurias kritikas Vokietijoje, 
asmeninius santykius, pasisakymus 
del filosofijos ir nefilosofijos pro- 
zoje, pastangas atsitverti nuo ki- 

tų pajėgių rašytojų, ir taip toliau. 
Kalta ir tremtis, kuri visados atima 
daug energijos ir laiko tuštiems vė- 
jams. 

Galima pridėti ir tam tikrą ne- 
pagrįstą nuvertinimą. štai apie 
“Lietuvių poezijos antologiją" ant- 
ruose “Literatūros lankuose?'? rašo- 
ma: “Bekraštėse antipoezijos 
džiunglėse pasimeta tikrieji poetai, 
O pati antologija duoda visiškai 
kreivą lietuvių poezijos vaizdą. Ji 
nereprezentuoja lietuvių poezijos, 
nes ji nori reprezentuoti visus ra- 
šiusius eiles lietuvius“. Visai teisė- 
tai kyla klausimas: kas tad suda- 
ro tas antologijos džungles? Joje 
poezijai skirta apie 730 puslapių, 
o kita yra priedai. Iš tų 730 pusla- 
pių arti penki šimtai atitenka liau- 
dies dainoms, Donelaičiui, Poškai, 
Strazdui, Baranauskui, A. Viena- 
žindžiui, Kudirkai, Maironiui, Jakš- 
tui, Mačiui Kėkštui, M. Gustaičiui, 
J. Baltrušaičiui, Pr. Vaičaičiui, M. 
Vaitkui, L. Girai, Kl. Jurgelionui, F. 
Kiršai, J. Mikuckiui, Putinui, Bin- 
kiui, Sruogai, Santvarui, Tysliavai, 
Aisčiui, Salomėjai Nėriui, Borutai, 
Anglickiui, A. Miškiniui, Brazdžio- 
Niui, Radauskui, J. Kėkštui, Bra- 
dūnui, Mačerniui, Nykai-Niliūnui, 
Nagiui, Vl. šlaitui ir dar kitiems 
panašaus lygmens. Duodame dau- 
giau vardų, kad būtų matyti, su 
kokia džungle slaptasai “Literatū- 
ros lankų“ kritikas turėjo taip 
vargti. Jeigu jis šių autorių nepri- 
pažintų džungle, tai kažin ar jis 
jau vienu akies mirktelėjimu į tuos 
antipoezinius liūnus galėtų sumur- 
dyti Vydūną, Budrių, Stankevičių, 
P. Genį, K. Jakubėną, P. Kozulį ar- 
ba kaikuriuos istorinio dėmesio 
autorius, kaip šrubauskis. O jie vėl 
užima keliasdešimt puslapių. Taigi 
tos džunglės, kuriose beplūkdamas 
paklydo recenzentas, tebuvo smil- 
gynas. Visa jo citata yra hiperbo- 
lė ir nuosprendis, neatremtas į tik- 
renybę. 

Negalima vengti pastabų, kada 
jos pagrįstos. Tai pačiai antologi- 
jai visą jų pluoštą pažėrė “Aiduo- 
se" J. Brazaitis. Tačiau nėra pras- 

mės urminiam vertimui nuo kojų, 
nesiskaitant su faktais ir propor- 
cija. 

Tiek dėl pašalinių šnekų litera- 
tūros dirvoje: 

Būtų buvę daug protingiau, vie- 
toj jų susitelkus prie poros pagrin- 
dinesnių klausimų, kurie buvo “Li- 
teratūros lankuose" iškelti ir kurie 
buvo nustelbti daugiau spektakli- 
nio pobūdžio ginčų. 

Tie gi klausimai, kurie Juozo Gir- 
niaus buvo išryškinti jau “Žemėje"', 
yra du: pirmas — idėjinė poezija, 
antras — generacija. 

Teigiama, kad žemiečiai, o tuo 
pačiu ir “Literatūros lankų“ svar- 
bieji šulai, duoda minties, idėjinę, 
objektyvią poeziją. Tai esanti ir 
skiriamoji žymė naujiesiems p0oe- 
tams 

Kiek tai liečia literatūrą ap- 
skritai, jau nuo senovinių laikų ži- 
nomi dvejopi poetų tipai: vieni 
subjektyvūs, kiti objektyvūs. Aiš- 
ku, gali būti ir tarpinis tipas. Yra 
buvę laikotarpių, kur vyravo ne tik 
minties, bet ir iš viso intelektual- 
inis pradas poezijoje. Atsiminkime 
prancūzų arba anglų klasicizmą 
(Pope). Intelektualinis svoris, min- 
ties gelmė, metafizinis klausimas 
buvo nesvetimas daugeliui roman- 
tizmo poetų (Alfred de Vigny, Leo- 
pardi, Novalis ir kiti). Taigi, jau 
Senojo Testamento poetas kalbė- 
jo: “O Išmintie, iš Augščiausiojo 
burnos išėjusi..." Jau didysis Dan- 
te giedojo apie “la Somma Sa- 
pienza' — Aukščiausiąją Išmintį. 
Netgi toksai romantizmo Arielis 
kaip Shelley kūrė “Himną intelek- 
tualiniam grožiui?! Nėra ko stebė- 
tis, kad minties, gelmių poezijos 
netrūko ir mūsų amžiuje (Rilke). 
Dar vėlesniuose poetuose būta ir 
tokių, kurie sąmoningai puoselėjo 
tam tikrą intelektualinį toną ir bo- 
dėjosi : emocine lyrika. Madoms 
greitai besikeičiant, paskutinis vė- 
jas poezijoje apskritai bene bus— 
grįžkime į tikrąsias lyrines poezijos 
versmes, į žmogaus širdį ir jaus- 
mus. 

Lietuvių poezijoje tam tikra me- 
tafizinė gaida sava nuo pat pirmų- 
jų daigų. Mat, su giesmėmis, kurio- 
mis šimtmečiais mito mūsų žmonės, 
savaime ėjo ir šie klausimai. To- 
kią tradiciją paskutiniu laiku itin 
gražiai išreiškė Balys Sruoga lyri- 
niuose savo dramų įtarpuose. 

Lietuvių literatūros istorijoje ne- 
svetima ir minties poezija. Čia ga- 
lėtume išskirti keletą išsišakojimų. 
Pavyzdžiui: būta tikslios minties ir 
proto poetų, kaip Adomas Jakštas; 

filosofuojančių, kokių nemaža bu- 
vo tarpukaryje; minties ir medita- 
cijos, kaip Faustas Kirša; intelek- 
tualinio grožio, koks prancūzuose 
buvo Valėry ir kokiu siekė būti V. 
Mačernis; metafizinių poetų, kaip 
Jurgis Baltrušaitis bemaž visoje 
savo lyrikoje ir Putinas dalyje sa- 
vo eilėraščių. Pastarasis atsinešė ir 
kaikuriuos metafizinius terminus, 
kaip — būtis, prasmė ir tt. Paga- 
liau negalima paneigti, kad toki 
poetai, kaip Adomas Jakštas arba 
Jurgis Baltrušaitis nebūtų turėję ir 
deramą objektyvinį toną savo kū- 
ryboje. Pasvirimas mintin regimas 
ir kaikuriuose poetuose, pasaulio 
šviesą išvydusiuose tuzinu metų 
anksčiau už žemiečius. Užtenka at- 
siminti 'tokį Stasi Anglickį. Aistis 
“Imago mortis'' rinkinyje nemažai 
palinkęs prie gyvenimo ir būties 
klausimų, o Brazdžionis iš viso gra- 
žiai susibėga su pirmine lietuvių 
giesmės tradicija ir su metafizinė 
bei religine problema. 

Tuo būdu mums rodytųsi, kad 
žemiečių atsaja nuo ankstesnių po- 
etų dar nėra deramai išryškinta ir 
užbrežta, jeigu iš viso tai yra būti- 
na ir esminga. Ir ankstesniuose au- 
toriuose randame ir minties, ir Oob- 
jektyvius, ir metafizinius, ir prob- 
lemų jieškančius, ir tiesos trokš- 
tančius poetus. 

Mūsų supratimu, tąja skiriamąja 
gaire galėtų eiti amžiaus, likimo ir 
išgyvenimų bendrystė, tasai sąmo- 
ningumas atsiriboti ir meninio 
imperatyvo pabrėžimas. Pagaliau 
čia įsipina svarbiausias bruožas — 
kiekvieno individualus kūrybinis į- 
našas. Juo jisai bus didesnis, juo 
labiau — ir tai atsitiks savaime — 
išryškės paskiros figūros literatū- 
ros akiratyje, jų vieta ir vaidmuo. 
Galimas daiktas, kad skyrybos 
ženklu reikės padėti ir tam tikrą 
giminystę su egzistencializmu, nors 
Juozas Girnius savo įžangoje įspė- 
ja to nedaryti. Vis dėlto šį klausi- 
mą galima kelti ties A. Nykos — 
Niliūno poezija. Ne dėl to, kad ji- 
sai kalba apie metafizinę kančią, 
apie savo metafizinę naktį, bet kad 
lietuvių literatūroje jisai yra au- 
tentiška dabarties nerimo ir jieš- 
kojimo išraiška. Jame įsišaknijęs 
šio meto netikrumas, siekimas, drą- 
sa plėštis i metafizines sritis, jas 
išgyventi ir prisiimti būties atsa- 
komybę. Jį žymi ir subjektyvus ly- 
rinis gaivalingumas, be kurio jo 
poezija šiaip ar taip neturėtų savi- 
tos spalvos ir pasiliktų teoretinių 
galimybių ribose. Jisai, jo paties 
žodžiais tariant, yra pasinėręs į 
“žemiškosios egzistencijos drėgmę?? 
ir trokšta “augti ir maitintis tra- 
giška ir nepasiekiama šviesa“. šis 


herojinis tonas, žūtbūtinis nepasi- 
davimas ir maištinga drąsa yra 
nauji dalykai. Tačiau pagal juos 
nederėtų vertinti kitų šios grupės 
poetų. Nei Kazys Bradūnas, nei 
Henrikas Nagys, nei Juozas Kėkš- 
tas nėra nei metafiziniai, nei min- 
ties, nei idėjiniai poetai. Juos su- 
veržti šiuo matu būtų vieno poeto 
spalvos primetimas kitiems. Ir ne- 
galima išvengti įspūdžio: Juozas 
Girnius juos turi bent kiek pa- 
tempti, kad jie tiktų į užbrėžtas 
normas. Jie yra tiek gilūs, kiek ge- 
riems poetams reikia, tačiau juk 
ir toki tyri lyrikai, kaip Burns, Ver- 
laine ar Aistis turi savo gelmę. Nei- 
sime atskirai į paminėtų žemiečių 
darbus, tik sunku išvengti įspūdžio, 
kad toks Henrikas Nagys stovi ar- 
čiau prie asmeninės lyrikos, negu 
prie objektyvios poezijos. J. Keėkš- 
tas yra išaugęs tokioje kultūroje, 
kuri artimesnė prieš jį ėjusiai mū- 
sų poetų grupei. Gi Kazys Bradū- 
nas turi savitą varsą, sodriai žemiš- 
ką, o išorine apranga kažkaip ku- 
kliai lietuvišką, ir nepasakytum, 
kad idėjinis indėlis ten nusvertų. 

Tai priveda mus prie antro klau- 
simo — prie kartos, generacijos ar 
linkmes. Visi šie žodžiai vartojami 
“Žžemės" įžangoje. Jei linkme rei- 
ketų suprasti literatūrinę srovę, tai 
čia šio termino negalima pritaiky- 
ti, kadangi dėmesio vertesnių sro- 
vių literatūroje iš viso yra maža, 
ir beveik visos jos yra tų dviejų 
pagrindinių — klasicizmo bei ro- 
mantizmo — šakos. Ypač tai dera 
poezijai. Galima sutikti, kad že- 
miečiai sudaro kartą jau minėta 
prasme — amžiaus, bendro likimo 
ir pasiryžimo. Bet tai jau nėra li- 
teratūrinis mastas, o tik tam tik- 
ros plačiai suprastos draugystės ry- 
šiai. Galimas daiktas, kad ateityje 
literatūros istorikas tiek Putiną, 
ar F. Kiršą, tiek Aistį ar Brazdžio- 
nį, tiek ir Nyką Niliūną ar Bradū- 
ną pastatys po ta pačia vėliava — 
po simbolizmu ir jam artimais tel- 
kiniais. 

A. Vaičiulaitis 


e Dr. Vincas Maciūnas ruošia stu- 
diją apie Strazdelį ir dirba Philadel- 
phijos universiteto bibliotekoje. 

e Dr. Zenonas Ivinskis baigia ra- 
šyti veikalą apie vysk. Merkelį Gied- 
raitį. Medžiagą papildė šią va- 
sarą lankydamasis Vokietijoje, kur 
Goettingene yra Karaliaučiaus ar- 
chyvas su svarbiais dokumentais. 

e "Draugo" romano konkurso 
komisijon įeina: Pr. Naujokaitis, 
pirm., dr. A. šešplaukis, sekr., na- 
riai—kun. V. Dabušis, A. Vaičiulai- 
tis ir Stp. Zobarskas. 

ŠVENTOJI INGA 


ANTANAS šKĖMA: “šVENTOJI 
INGA". Išleido Terra. Chicago, 1952. 
226 psl. 

“šventoji Inga“ autoriaus su- 
komponuota iš trijų atskirų ir or- 
ganiškai nepriklausomų kūrinių: 
“Saulėtos dienos", “Apokaliptinės 
variacijos“ ir “Trys apie traukinį". 
Pastarasai kūrinys padalintas į tris 
dalis, kurių paskutiniosios vardas 
duotas ir visai knygai. Tie trys au- 
tonomiški kūriniai reprezentuoja 
autoriaus rašytojiško kelio kreivę. 
Pirmajame randame dar giminys- 
tės su “Nuodėgulių ir Kibirkščių“ 
proza, tuo tarpu kituose dviejuose 
dalykuose autorius ir tematika ir 
stilistinėmis priemonėmis yra pasi- 
rinkęs kitą, savitesnį kelią. 

“Saulėtos Dienos“, atrodo, di- 
desnės apimties veikalo išlauža, 
pasakoja apie mažo berniuko ir jo 
tėvų likimą revoliucijos pašvaisčių 
nušviestuose pietų Rusijos miestuo- 
se. Tolimų vaikystės atsiminimų 
spindėjimą visame kūrinyje temdo 
troškus karo gaisrų tvaikas, mirties 
dalgių žvangėjimas ir nervinga ne- 
tikrumo atmosfera. Todėl ir auto- 
riaus duotas pavadinimas “Saulė- 
tos Dienos“ yra daugiau tragiško 
dvylipumo simbolis, negu įsikūniju- 
si konkretybė. (Prisimena čia au- 
toriui padaryti priekaištai dėl visos 
knygos pavadinimo; analogija tarp 
“Saulėtų Dienų“ ir “šventosios In- 
gos' labai akivaizdi: ir viena, ir 
kita proga autoriaus tenorėta pa- 
brėžti kiekvieno termino indivi- 
dualus ga iojimas paskiram žmo- 
gui). Kad škėma moka trumpais, 
kondensuotais epizodais kurti visu- 
mą, subtiliomis ir originaliomis sti- 
listinemis priemonėmis perduoti 
meninės tikrovės nuotaiką, spalvą 
ir skonį, taupiais dialogais atverti 
žmogiškos sielos individualybę, pri- 
mygtinai liudija kiekvienas “Sau- 
Ištų dienų" puslapis. Čia sutinka- 
me, impresionistų knygoms charak- 
teringo, savotiško vibruojančio 
fluido, persunkusio žemę ir kiek- 
vieną veikėją, tos š 
nosta!gijos, pabrėžiančios žmogaus 
praeinamumą grandioziškam gam- 
tovaizdžių fone. 


graudumos ir. 


Šioje vietoje, beje, reikia paste- 
bėti ir kitą škėmos kūrybinį bruo- 
žą. Norėtume jį pavadinti artizmu. 
Tai visur įžvelgiama autoriaus pa- 
stanga meninę tikrovę organizuo- 
ti pagal tam tikrą sceninį šabloną. 
škėmos kūrinių aplinkuma todėl 
primena skoningai, bet su tam tik- 
ra maniera išdėstytus kulisus, o jo 
žmonės juda ir gyvena, lyg, kieta 
ranka sudiriguotose, mizanscenose. 
Nėra tokia vaizdavimo disciplina 
nei bloga, nei gera, bet jos neatsar- 
gus protegavimas (kaip tai dalinai 
nutiko  “Apokaliptinėse variacijo- 
se") gali literatūros kūrinį pavers- 
ti tik imantriu žaidimu estetinėmis 
galimybėmis. Būtinybės reikalavi- 
mas yra labai svarbus literatūroje 
— kiekvienas epizodas, kiekviena 
detalė, kiekvienas žodis tada tepa- 
teisinami, kai jų vietą kūrinyje 
diktuoja absoliuti būtinybė: Beveik 
visi mūsų prozaikai serga ple- 
pumo liga. Ir nors škėmos prozoj 
tos ligos simptomų tikrai negausu, 
jo rūpestis turėtų būti nukreiptas 
ne tiek į frazės kitoniškumą, kiek 
į jos nepakeičiamumą. 

Iš nostalginio  “Saulėtų dienų“ 
pasaulio persikelkime į betarpišką 
dabartinį, benamių apgyventą po- 
karinę Vokietiją, kur Ignas Skaidra 
jieško paties savęs. Paties savęs, 
nes ir autoriaus reminiscencijos 
praeitin (Caro vagonas), ir jieško- 
jimas mylėtos ir prarastos Ingos, 
ir pagaliau tragiškas susitikimas 
su ja, nužengus mirusiųjų pasau- 
lin, — tera žmogaus kelionė po sa- 
vo paties sielą: pavargusią, be mei- 
lės, trokštančią šviesos ir atsaky- 
mo. Tai, kas “Saulėtose dienose“ 
tebuvo fonas, paskutiniame kny- 
gos skyriuje ima ryškėti, kaip ant- 
rasai planas. Tikrovė, kurią gyvena 
Ignas Skaidra, tremtinys, tėra stik- 
las, pro kurį turėtume įžvelgti ki- 
tą tikrovę: sapno, ilgesio, nebūties. 
Taip Antanas škėma jieško būdų 
savo prozoje atverti duris į trans- 
cendenciją, atsakyti dabarties žmo- 
gų kankinančius klausimus. Pasa- 
kys kas nors iš šalies: netikintį 
žmogų! Taip, tai tiesa, škėmos 
žmogus nėra tikintis, bet jis vaiz- 


duojamas nuolatiniam ilgesy, nuo- 
latinėje kelionėje į galutinius atsa- 
kymus. 

Ar škėma įstengia tą dvilypųjį 
planą sugestyviai skaitytojui per- 
duoti? Visumoje—taip. Įtikinamas 
yra Igno Skaidros psichologinis lū- 
žis pirmajame (Caro vagonas) sky- 
riuje. Nors meninę kūrinio vertę 
aiškiai silpna drastiški, polemi- 
nio pobūdžio, įtarpai. šviežiai ir į- 
domiai autorius pristato mums ir 
Igną Skaidrą, tremtinį. Beje, ir čia, 
vienur kitur, tarytum sąmoningai, 
pažertos šokiruojančios detalės, nė- 
ra nei reikalingos, nei suteikia pa- 
geidauto originalumo. Bendrai, 
daugelis aktualios kronikos atribu- 
tų, paskolintų iš nūdienės kasdie- 
nybės, tiktai užtemdo antrąjį—es- 
Minį! — planą, nes nėra koordi- 
nuoti pačiam pagrindiniam au- 
toriaus užsimojimui: iškelti bena- 
mio (visomis to žodžio prasmėmis) 
žmogaus problematiką. 

Sąmoningai norime kalbėti apie 
vidurinįjį knygos skyrių “Apokalip- 
tines variacijas“. dabar, kai jau 
keliais žodžiais esame aptarę pir- 
muosius du. Mūsų manymu, tai pa- 
rašyta paskiausia. Taip bent supo- 
nuoja ir kūrinio tematinės api- 
braižos, ir patsai įforminimas. 

Ir vėl škėma paliečia žmogaus 
praeinamumo klausimą. Mirtis — 
Mister Joe Parker — važinėja nū- 
dienės Čikagos gatvėmis ir aikštė- 


mis, po vargdienišką, kasdienybės 
kamuojamų žmonių, skruzdėlyną, 
savo dangiškos spalvos De Soto, 


jieško aukų ir randa aukų. Parali- 
žuota mergaitė Dorothy Brown, 
viena Mr. Parker nelaimingų iš- 
rinktųjų, yra pagrindinis veikėjas. 
Pagrindinis? Jų čia daug, ir sunku 
būtų surasti pakankamai argu- 
mentų tokiai prielaidai. “Apokalip- 
tines variacijas" A. škėma kūrė 
kaip vitražą. Iš daug smulkių, at- 
skirų spalvinių ir kontūrinių deta- 
lių. Tai Joyce, Faulkner ir kitų 
modernistų technika. Vienas mūsų 
recenzentų ją pavadino “kulkos- 
vaidine?'. Tiksliau gal būtų ja i- 
vardinti — stenografinė technika. 
XX amžiaus moderniškojo miesto 
ir žmogaus nervingas konvu'sijas 
ji bando kiek galima tiksliau ir 
greičiau užfiksuoti. Skaitytojo akys 
it sąmonė tokį vitražinį kūrinį tu- 
rėtų priimti taip: visuma turėtų 
mirgėti į mus kaip milžiniška, 
bendrais bruožais nubrėžta kompo- 
zicija, už kurios dega kitos, tikro- 
sios, tikrovės didžiulė ir amžina 
saulė. škėma variacijose, atrodo, 
labiausiai abudu planus nelygiai 
vertino, dominavimo teisę aiškiai 
pavesdamas anam, nujaučiamajam, 
viską darnon sulydančiam, planui. 

Anai didžiulei saulei, liepsnojan- 
čiai už vitražo. 

Ir štai, mūsų supratimu, tasai 
užsimojimas škėmai pusiau tepavy- 
ko. Vitražinės detalės rungiasi taip 
atkakliai viena su kita, kad kompo- 
zicijos didieji apmatai išblanksta ir 
sau ė, turėjusi degti už jų, tėra mir- 
gantis desorganizuoto didmiesčio 
šviesos reklamų fontanas. škėmai 
“Apokaliptinėse variacijose“ pasi- 

skė sukurti tik pirmąjį planą: 
mirgantį didmiestį. Sudramatinta, 
gerai stilizuota, bet simbolinė Mr. 
Parker figūra ir jo tamsusai žaidi- 
mas prapuola konkrečiosios tikro- 
vės stenografiniuose šifruose. '"To- 
del ir pats kūrinio vardas, ir iš 
Sventraščio paimti motto tėra di- 
dingi rėmai, kurių erdvė dalinai 
teužpildyta. 


Mes seniai laukėme prozaiko, su- 
gebančio talentingai paliesti nebū- 
tinę tematiką. Skaitėme ir keletą 
bandymų, bet reikia pripažinti, tik- 
tai Antanas škėma savo paskutinė- 
je knygoje teikia pagrįstų vilčių. Jo 
stilistiniai duomenys verti pripaži- 
nimo: nervingas, subtilus ir pasta- 


GIMTOJI 


Nepriklausomojoj Lietuvoj aštuo- 
nerius metus sėkmingai buvo leidžia- 
mas vienintelis bendrinės kalbos laik- 
raštis "Gimtoji Kalba“. Kadangi šis 
leidinys yra išvaręs gana platų barą 
lietuvių bendrinės kalbos kultūros sri- 
tyje, tad dabar pravartu yra bent iš 
dalies prisiminti jo siektuosius tikslus 
ir nuveiktuosius darbus. 


1. GK pradžia ir kelias 


Pati GK pradžia sietina su S. Čiur- 
lionienės šeštadienių pobūviais, kur 
susirinkdavo keliolika įvairios profe- 
sijos žmonių, daugiausia kūrėjai bei 
vertėjai, ir, skaitydami klasikų verti- 
mus bei pačių dalyvių kūrinius, dar 
svarstydavo tiek kalbos, tiek stiliaus 
dalykus. Štai šitame būrelyje ir kilo 
GK sumanymas. Buvo nutarta 10 kar- 
tų per metus po 16 psl. leisti praktinį 
laikraštuką bendrinės kalbos daly- 
kams nagrineti. Į redakcinę komisiją 
buvo išrinkta S. Čiurlionienė, V. Ka- 
mantauskas, A, Salys ir J. Talmantas, 
kuris, be to, dar buvo paskirtas ir at- 
sakomuoju redaktoriumi. Savo įžan- 
giniame žodyje "Darbą. pradedant“ 
redakcija tarp ko kito šiaip pasisako: 

"GK rūpinsis praktiniais kasdie- 
niais bendrinės, rašomcsios ir šneka- 
mosios, kalbos ir stiliaus dalykais. Ji 
nori būti plačiosios rašto visuomenšs 
ne tiek peikėja, kiek patarėja. Steng- 

bus škėmos sakinys; tiksli, drąsiai 
formuluojama, frazė; žodis, ir ap- 
rašymuose, ir dialoguose — savitas, 
šviežias. Škėma mokamai padaro 
atranką, todėl jo prozoje nėra du- 
sinančių ištęsimų, naivios  aforiz- 
mų naštos, negyvų monologų. Ne- 
rasime taip pat “šventojoj Ingoj“ 
sentimentalių vietų. Pasirenkamos 
tematikos atžvilgiu Antanas škėma 
tikrai novatorius; tiesa, pasaulinėj 
literatūroj dabarties žmogaus pro- 
blemos—nebenaujiena, bet lietuvių 
literatūra i jas tiktai  prabėgomis 
težvilgčiojo. Todėl nurodydami vie- 
ną kitą škėmos knygos literatūrinį 
nedateklių, nepamiršome  origina- 
lios visumos, nuoširdžios autoriaus 
pastangos prakirsti naują langą 
lietuvių kūrybos statinyje. Ne tik- 
tai pastangos, bet ir konkrečių, 
vertų dėmesio ir nuoširdaus įver- 
tinimo, rezu'tatų. Pavojų turi kiek- 
vienas rašytojas, juo labiau toks, 
kuris kūryboje jieško atramos sa- 
vo žmogiškojoj kelionėj. Todėl ne 
šaltas indiferentiškumo žvilgsnis, 
bet draugiškas žodis telydi jieškan- 
tiji jo sunkiam kelyje. 
Jonas Vakaris 


KALBA 


simės patarti paprastai, be grynosios 
kalbotyros gudrybių, bet visus savo 
patarimus košime per tankų tarpusa- 
vio kritikos sietą“ (1933,2). 


Šito tikslo siekiant, per pirmuosius 
dvejus (1933—34) metus buvo išleista 
20 GK numerių ir juose paliesta gana 
apsčiai įvairių bendrinės kalbos daly- 
kų, stengtasi atsiliepti į daugelį nuo- 
lat kylančių aktualių kalbinių klausi- 
mų, duota visa eilė svarbių terminų, 
taip pat įvairi kalbos dalykų apžvalga 
ir pačiame gale kartais dar kalbinių 
recenzijų. Bet nepaisant visų šių pas- 
tangų, platesnėj visuomenėj nebuvo 
susilaukta. didesnio atgarsio, rodos, 
prenumeratorių skaičius neprašoko 
tūkstančio, ir todėl GK leidimas dėl 
bendradarbių stokos ir kitų priežasčių 
po dvejų metų buvo pasidaręs beveik 
nebegalimas. 


Kad šis pradėtasis didžiai naudin- 
gas darbas visai nesustotų, buvo pa- 
siryžta imtis naujų, konkretesnių, 
priemonių. 1935 m. sausio 26 d. susi- 
rinkęs kalbos dalykais besidominčių 
žmonių būrelis (K. Alminauskis, A. 
Ašmantas, J. Balčikonis, J. M. Lau- 
rinaitis, A. Salys, Pr. Skardžius ir J š 
Talmantas) nusprendė įkurti Lietu- 
vių Kalbos Draugiją ir joje suburti 
visus, kuriems rimtai rūpi tik pati 
lietuvių kalba, jos duomenys, bet ir 
jos nuolatinis tobulėjimas. Tuo būdu 


draugėn bespiečiant aktyvius kalbos 
darbininkus, pirmuoju žingsniu buvo 
nutarta perimti į savo rankas GK ir 
padaryti ją naujai kuriamosios LKD 
organu. Tam reikalui tuojau buvo 
išrinkta redakcinė komisija iš trijų 
narių, A. Salio, Pr. Skardžiaus ir J. 
Talmanto, o pats GK leidimas tam 
tikra sutartimi buvo perleistas "Sa- 
kalo“ bendrovei. 

Naujai persitvarkiusi redakcija sa- 
vo įžanginiame žodyje šiaip nusako 
savo eisimąjį kelią: 

"Visų pirma ji (redakcija) steng- 
sis, kad šis laikraštis taptų nuolati- 
niu bendrinės, rašomosios ir šneka- 
mosios, kalbos kelrodžiu. Todel ji rū- 
pinsis ne tik atskirais praktiniais tos 
kalbos dalykais, keldama juos aikš- 
tėn ir nurodydama jų gerumą arba 
ydingumą, bet stengsis ugdyti ir tos 
kalbos jausmą, kuris svetimųjų įtakų 
dabar yra naikinte naikinamas, ypač 
miestuose, Komisija yra tos nuomo- 
nės, kad bendrinės kalbos vartosenos 
negalima sėkmingai kultivuoti vien 
tik peikiant visuomenę dėl kalbos 


darkymo ir atskirus netaisyklingu- 
mus jai prikišant. Ne, pastovesnio 
bendrinės kalbos taisyklingumo, 


sklandumo ir gražumo platesnę vi- 
suomenę galime išmokyti tik ugdy- 
dami joje tos kalbos pajautimą ir 
auklėdami joje*tam tikras manieras, 
kurios ilgainiui gali tapti nebeverčia- 
mais bendrinės kalbos taisyklingumo 
kriterijais. O visa tai galima padary- 
ti tik gerai nujaučiant ir protu su- 
prantant būdinguosius mūsų bendri- 
nės kalbos raidos polinkius ir jų paci- 
reiškimą praktikoje“. (1935, 2). Todėl 
naujai redaguojamoje GK šalia prak- 
tinių straipsnių, kuriuose svarstomos 
kalbos eilinės negerovės arba trūku- 
mai, nuolatinės "Klausimų kraitelės“ 
(smulkiųjų patarimų skiriaus), kal- 
bos dalykų apžvalgos bei kalbinių re- 
cenzijų buvo pasiryžta spausdinti po 
vieną kitą ir orientacinį teorinį 
straipsnį. Pvz. 1935 m. sausio mėn. 
numeryje yra įdėtas Pr. Skardžiaus 
straipsnis "Bendrinė kalba ir jos rū- 
šys“ (3-7 psl), A. Salio "Mokykla 
ir kalbos jausmas“ (7-10) ir kt. 
Tolimesnei GK linkmei ypač daug 
įtakos turėjo naujai įsikūrusi LKD 
su savo penkiomis (terminologijos, 
spaudos, mokyklinės, užsienio lietuvių 
ir viešosios kalbos) sekcijomis. Pada- 
riusi GK savo organu, ji jau pirmai- 
siais metais sugebėjo visuomenę su- 
dominti bendrinės kalbos dalykais: 
prenumeratorių. skaičius padidėjo 
daugiau kaip trigubai, klausimų pra- 
dėjo plaukti iš visos Lietuvos, darbas 
pagyvėjo, ir todėl tolimesnės leidimo 
perspektyvos pasidarė visai šviesios. 
Nuc 1936 m. pradžios pasikeitė kiek 


ir GK redakcija: atsisakiusio dl, AM 
manto vietoj naujai buvo pririnktas 
L. Dambrauskas, kuris pagal tuome- 
tinį spaudos įstatymą vienas ištisus 
dvejus (19936 -37) metus pes rašinė- 
jo ir redaktoriumi, nors iš tikrųjų GK 
visą laiką buvo redaguojama redak- 
cinės komisijos, kur galutinę kalbinę 
atsakomybę turėjo A. Salys su Pr. 
Skardžiumi. 

Nuo 1938 m. pradžios L. Dambraus- 
kas dėl laiko stokos iš rečaktoriaus 
pareigų pasitraukė, ir jo vietoje LKD 
visuotinio susirinkimo buvo prirink- 
tas P. Jonikas. šalia to tuo pat me- 
tu pasikeitė ir leidėjai: nuo 1398 m. 
sausio 1 d. GK leidimą iš "Sakalo“ 
b-vės perėmė pati LKD. Per pasta- 
ruosius trejus (1935 -37) metus kent 
penkeriopai padidinusi prenumerato- 
rių skaičių, GK toliau dar daugiau 
sutvirtėjo: nuolatinių skaitytojų pri- 
augo beveik ligi 10.000, žymiai pa- 
įvairėjo ir pagyvėjo turinvs, bendra- 
darbiai buvo atlyginami daug geriau 
kaip žymiausiųjų to meto laikraščių 
arba žurnalų, ir, be to, prieš pat ka- 
rą jau buvo susidariusi graži suma 
atsarginio kapitalo (arti 20.000 litų), 
iš kurio buvo numatyta leisti visą ei- 
lę brošiūrėlių įvairiems pagrindiniams 
bendrinės kalbos dalykams (tarčiai, 
žodžių darybai, asmenvardžiams ir 
kt.) popularinti. Tam tikslui buvo 
sumanyta sudaryti ištisą GK knygy- 
nėlį, bet prieš invaziją tebuvo sv spė- 
ta išleisti tik vieną ''Kalbos patarč- 
ją“, L. Dambrausko surašytą ir A. 
Salio bei Pr. Skardžiaus redaguotą ir 
priedu išsiuntinėtą visiems GK pre- 
numeratoriams. 

Rusų okupacijos (1940- -41) metais 
GK, tiesa, dar buvo atgaivinta: Pr. 
Skardžiaus redaguojamos ir Lietuvos 
Mokslų Akademijos leidžiamos, jos 
pasirodė dar trys dvigubi numeri-i. 
Pasitraukiant rusams iš Lietuvos, 
sustojo ir GK.; vokiečių okupacijos 
metu ji daugiau jau nebepasirodė. 


2. GK gairės 


Nuo pat pradžios į bendrinės kalbos 
santvarką buvo stengiamasi žiūrėti 
plačiau ir giliau, negu kad anksčiau 
tai buvo darcma. Jau pirmoji redak- 
cija savo pratarmėje rašė: "Kalba, 
kaip ir kiti bendrinio gyvenimo reiš- 
kiniai, veikiama tų pačių socialinių 
dėsnių. Dėl to liaudies kalba mums 
nėra absoliutinis kalbos kultūros mas- 
tas; iš jos, mūsų nuomonė, kultūrinę 
kalbą galime tik išsiugdyti. Taigi, GK 
rūpės ne tik bendrinės kalbos žmoniš- 
kumas, bet ir kultūrinis jos pažan- 
gumas" (1933,2), Dar aiškiau dėl to 
vėliau pasisakoma redakciniame 
straipsnyje "Organizuoto bendrinės 
kalbos kultūros darbo gairės“, kur 


pat pradžioje šiaip rašoma: "Lig šiol 
mes bendrinės kalbos kultūros darbe 
daugiausia esame vadovavęsi J. Jab- 
lonskio (Petro Kriaušaičio) 1901 m. 
"Lietuviškosios kalbos gramatikos“ 
prakalboje išdėstyta programa. Bet 
dabar, gyvenimo reikalavimams di- 
dėjant, vis mažiau ir mažiau begali- 
me tenkintis tuo, ko visai užteko prieš 
35 Metus. Dabar dėl daugelio daly- 
kų, vartojamų ir vartotinų bendrinė- 
je kalboje, tenka aiškiau ir griežčiau 
nusispręsti“ (1936, 49). Ir todžl vi- 
suotinis LKD susirinkimas 1936 m. 
kovo 23 d. vienu balsu yra priėmęs 
šiokius nutarimus: 

Bendrinės kalbos kriterijus 
dabartinė jos vartosena. 

Kiekvienam bendrinėje kalboje var- 
totinam dalykui nustatyti turi būti 
remiamasi visos lietuvių kalbos, ne 
atskirais individualiniais ar atsitikti- 
niais pavyzdžiais. 

Lytys, kurios gyvoioje kalboje įvai- 


yra 


ruoja, bendrinei kalbai norminėmis 
turi būti parenkamos įprastesnės, 
vaizdingesnės, patogesnės ir būdin- 
gesnės. 


Tos lietuviškosios lytys, kurios nor- 
minėmis kad ir nepripažintos, bet gy- 
vojoje kalboje arba raštuose patiki- 
mai iš seno vartojamos, netaisomos, 
bet ir neteikiamos visuotiniam rei- 
kalui. 

Svetimybės, kurios gali būti Ieng- 
vai pakeičiamos savais žodžiais, bend- 
rinei kalbai norminėmis iytimis ne- 
teikiamos. 

Literatūrinėje raštų kalboje bend- 
rinės kalbos bendrybės ir individua- 
linės kalbos įvairybės stilistiškai su- 
derinamos, todėl jai, literatūrinei ka!- 
bai, turi būti taikomas ne vien bend- 
rinės kalbos taisyklingumo kriterijas, 
bet ir individualinės kalbos kūrybos 
reikalavimai. 

Kadangi gramatinės ir loginės ka- 
tegoriios ne visuomet sutampa, tad, 
sprendžiant bendrinės kalbos taisyk- 
lingumo klausimus, loginis dėsningu- 
mas su visu griežtumu negali būti 
taikomas. (1936, 50). 

Šitomis gairėmis yra padaryta žy- 
mi pažanga. Visų pirma čia aiškiai 
pabrėžiama, kad bendrinės kalbos kri- 
terijas yra bendrinė, ne siaura tarmi- 
nė vartosena. Toliau bendrinei kalkai 
numatomos norminės lytys, kurios sa- 
vo daryba platesnei visuomenei yra 
artimesnės, patogesnės, būdingesnės 
ir vaizdingesnės, ir tuo būdu bendri- 
nė kalba skiriama nuo literatūrinės, 
kur šalia to dar sutinkama ir indivi- 
dualinių, kūrybinių, įvairybių, patei- 
sinamų  ritminiais, kompoziciniais, 
estetiniais ir kitais stilistiniais sume- 
timais. Pagaliau, panašiai kaip gy- 
vojoje, taip pat ir bendrinėje kal“oje 
kalbinės kategorijos visai nesuplaka- 


mos su loginėmis, kaip kad kaikurie 
matematikai prisispyrę to dar ir da- 
bar reikalauja, Pvz. bendrinėj-, dau- 
giau ar mažiau natūralioje, kalboje 
gali būti pateisinami ir tokie poszkiai 
kaip didesnė, mažesnė pusė, Nemu- 
nas (— Nemuno vanduo) eina, per- 
kūnas (— žaibas) nutrenkė ir kt. 
Dėl to žr. dar A. Salys GK 1936, 41 
ti. ir A. Nezabitauskis ib., 137 - 139. 
Ilgainiui, tolydžio besirūpinant bend- 
rinės kalbos kultūra ir jos pažanga, 
prisireikė augščiau minėtąjį taisyk- 
lingumo pagrindą, bendrinę vartose- 
ną, dar konkrečiau ir griežčiau api- 
brėžti, kad vartotojai galėtų prakti- 
koje tuo lengviau pasinaudoti. Tam 
reikalui 1938 m. lapkričio 21 d. visuo- 
tinis LKD susirinkimas papildomai 
yra priėjęs išvadą, kad svarbiausi 
bendrinės kalbos normos pažymiai 
yra: grynumas, taisyklingumas, bū- 
dingumas, tikslumas ir estetiškumas, 
Kalbos grynumas reikalauja, kad 
kalba būtų kiek galint grynesnė, ir 
joje svetimybių tebūtų vartojama 
tiek, kiek būtinai reikalinga. Kalbos 
taisyklingumas reikalauja, kad kalba 
pripažintų pastovią įprastinę varto- 
seną, Kalbos būdingumas reikalauja, 
kad kalbos raida eitų pagal bendrąją 
kalbos dvasią ir tipiškus jos polin- 
kius. Kalbos tikslingumas reikalauja, 
kad kiekvienu atveju kalba būtų pri- 
taikyta savo tikslui, kuris veikia kal- 
binių priemonių pasirinkimą. Kalbos 
estetiškumas reikalauja, kad kalba 
patenkintų estetinį skonį fonetikos, 
morfologijos, frazeologijos ir stilisti- 
kos dalykuose. Sprendžiant norminių 
lyčių klausimus, atsižvelgtina visų 
šių kriterijų nes paprastai nulemia 
visas kriterijų kompleksas, ne vienas 
kuris atskiras kriterijas. Pagaliau 
pastebėtina, kad, norminant bendrinę 
kalbą, turi būti ko daugiausia sunau- 
dojama tikrųjų kalbos turtų ir ven- 
giama nereikalingos kalbos lyičų 
menkinimo. Žr. GK 1938, 143 - 144, 
Apskritai imant, tiek pati LKD, 
tiek GK redakcija, tiek jos bendra- 
darbiai savo kalbiniuose svarstymose 
stengėsi neatitrūkti nuo gyvosios 
žmonių kalbos, didžiausio bendrinės 
kalbos šaltinio, ir savo išvadas visa- 
dos derinti su tikraisiais, autentiškai- 
siais kalbos duomenimis ir objekty- 
viniais kalbos mokslo bei kasdieninės 
praktikos reikalavimais. Tai buvo ga- 
na patikimas ir tvirtas bendrinės kal- 
bos kelrodis. Tuo keliu einant, buvo 
galima ne tik sėkmingai dirbti bend- 
rinės kalbos kultūros darbą ir tuo 
darbu nemaža ko pasiekti, bet ir ko 
mažiausia iškrypti į klystkelius. 


3. GK rūpesčiai 


GK yra buvusi perdėm praktinis 
bendrinės kalbos laikraštis, todėl, su- 

prantama, joje daugiausia tebuvo lie- 
čiami ir nagrinėjami tik praktiniai 
kalbos dalykai. Tai buvo dvejaip da- 
roma: iš vienos pusės, stengiantis pla- 
tesniąją visuomenę kalbiškai sąmo- 
ninti ir jos kalbinį jausmą ugdyti, 
pirmcj vietoj, ypač nuo 1935 m. pra- 
džios, buvo spausdinama nemaža pa- 
grindinių, aiškinamųjų, straipsnių, 
kuriais buvo norima probleminius 
kalbos dalykus pilniau iškelti aikštėn 
ir juos geriau pagrįsti. Iš kitos pu- 
sės, prisilaikant vedamosios laikraš- 
čio minties, kiekviename numeryje 
buvo stengiamasi duoti ir grynų prak- 
tinių dalykų, kuriuos nuolat iškelda- 
vo kasdieninio gyvenimo reikalavimai. 


Pirmosios rūšies straipsniai buvo 
daugiau teorinio pobūdžio, svarsto- 
mieji, pvz.; A. Ašmanto "Sakomojo 
žodžio kultūra“ (1937, 41-43), J. Bal- 
čikonio "Lietuvių kalbos mokslas ir 
mckytojai“ (1935, 113-114), J. Būte- 
no "Kalbos grožis“ (1935, 129-130), 
L. Dambrausko "Ar kartais ne be 
reikalo taisome ?'' (1935, 65-67), “Nie- 
katrosios giminės būdvardžių ir būd- 
vardinių prieveiksmių vartosena“ 
(1935, 83-84), "Sudurtinės veiksma- 
žodžių lytys ir jų vartojimas“ (1936, 
108-110), “Tiksli ir aiški kalba" 
(1937, 63-64), "Veiksnys ir tarinys“ 
(1939, 2-3), V. Gustainio "Kalbos mu- 
zika ir tautos siela“ (1934, 109-111), 
P. Joniko "Kas yra kalbos klaida?“ 
(1938, 51-54), "Kalbos jausmo ugdy- 
mas“ (1939, 17-21), "Gretiminės lytys 
bendrinėje kalboje“ (1939, 52-55), 
"Apie teisės kalbą“ (1939, 97-100), 
"Dėl skyrybos pagrindų“ (1939, 131- 
134), J. M. Laurinaičio "Svetimybės 
ir karinė kalba“ (1939, 4-7), J. La-- 
zausko "Dėl linksniuočių ir asmenuo- 
čių“ (1939,49-52), A. Nezabitauskio 
"Gimteji kalba ir logika“ (1936, 137- 
139), A. Salio "Mokykla ir kalbos 
jausmas (1935, 7-10), "Bendrinė vai- 
dybinė ir šnekamooji tartis“ (1935, 
167-171), "Lietuvių kalbos reikalas 
konservatorijoje ir teatre“ (1938, 136- 
137), Pr. Skardžiaus "Kazimieras Bū- 
ga ir rašomoji kalba“ (1934, 97-101), 
"Bendrinė kalba ir jos rūšys“ (1935, 
3-7), "Svetimybių  aplietuvinimas“ 
(1936, 90-91), "Vaidybinės kalbos 
kultūra“ (1937, 129-131), "Verstiniai 
ir reikšminiai skoliniai“ (1938, 145- 
149), B. Sruogos "Rašytojas ir gra- 
matika“ (1937, 105-108), J. Talman- 
to "Svetimųjų žodžių kirčiavimas“ 
(1933, 38-39), "Suslavintų pavardžių 
keitimas“ (1933, 31-83), A. Vaičiu- 
laičio "Kalba rašytojų ir kalbininkų 
akimis“ (1934, 1-6), J. Žiugždos "Lie- 
tuvių kalba mokykloje ir visuomenė- 
je“ (1935, 162-166), "Žodis sakinyje“ 
(1939, 134-140) ir kt. Čia pat pri- 
skirtini ir vadinamieji faktiniai (duo- 

meniniai) straipsniai, kur keliami 
aikštėn būdingesni mūsų kalbos da- 
lykai ir aiškinama jų vartosena, pvz.: 
M. Jurkyno "Mūsų vietovardžiai Liet. 
Enciklopedijoje“ (1937, 43-477), V. 
Kamantausko '"Trūkstamasis Žžody- 
nas" (1933, 55-57), J. Kruopa'“ Įvar- 
džiuotinių. būdvardžių vartojimas“ 
(19355, 131-132), J. Laukaičio "Mū- 
sų bažnytinė kalba“ (1938, 113-116), 
A. Lengvino "Užsienio lietuvių spau- 
dos kalba“- (1938,- 3-7), J. Paupero 
"Evangelikų bažnytinė kalba“ (1939, 
69-71), A. Sabaliausko "Lietuvių kal- 
ba bažnyčiose" (1934, 22-23), A. Salio 
"Mūsų lietuviškieji vardai“ (1933, 49- 
51, 69-74, 86-96, 121-122), "Iš Maž. 
Lietuvos vardų“ (1933, 122-124), 
"Geležinkelių stočių vardai“ (1934, 
8-15), "Mūsų gentivardžiai“ (1937, 
4-8, 20-24, 47-49, 75-79), Pr. Skar- 
džiaus “Priesaga -inis ir jos vartoji- 
mas“ (1935, 67-70), "Priesaga -inis ir 
kilmininkas“ (1935, 84-86), "Veiks- 
lai ir jų vartojimas“ (1936, 50-53), 
"Priesaga -iškas ir jos vartojimas“ 
(1937, 149-151), "Priesaga -ėta, -ota 
ir uota“ (1938, 102-105), "Prielinksnis 
su ir jo vartojimas“ (1939, 100-106), 
J. Talmanto "Medžiaga rašomosios 
kalbos žodynui“ (1933, 8-10, 57-58, 
75-76, 120-121, 131-132), "Žemaitės 
raštų žodynas“ (1933, 132-134) ir kt. 


Šalia to randame dar ir visą eilę 
grynų praktinių straipsnių, kur svars- 
tomi atskiri normuotieji bendrinės 
kalbos vartosenos atvejai ar šiaip 
kasdieniniai tvarkytini dalykai, pvz.: 


St. Barzduko "Dėl augštesniosios 
mokyklų skaitymų kalbos“ (1935, 
102-106), S. čČiurlionienės "Laiškai“ 


(1933, 4-6), V. čižiūno "Kelios pasta- 
bos mūsų radijo kalbai“ (1939, 65- 
69), L. Dambrausko "Dalyvių dėsty- 
mas mokykloje“ (1936, 121-122), A. 
Jakšto "Pasisveikinimai“ (1933, 2-3), 
P. Joniko "Nedarkykime vietovar- 
džių“ (1933, 32-35), L. Kuodžio "Gim- 
toji kalba visų mokytojų rūpestis“ 
(1937, 73-74), J. M. Laurinaičio "Tvir- 
tai gaivinkime lietuvių kalbą Vilniaus 
krašte“ (1939, 129-131), Pr. Mašioto 
"Del dviskaitos“ (1933, 23-24), J. 
Petrulic "Apie praktiškąjį lietuvių 
kalbos mokymąsi“ (1934, 40-42), A. 
Salio "Etiopija ar Abisinija ir kitkas“ 
(1936, 35-337), "Dėl ispanų tikrinių 
vardų rašymo ir tarimo“ (11936, 123- 
125), Pr. Skardžiaus '"Laikraštinės 
kalbos negalavimai“ (1935, 99-102), 
"Dėl kaikurių žodžių kirčiavimo“ 
(1935 132-134), G. Zimano "Žydas ir 
žydelis“ (1933, 97-98), A. Žirgulio 
"Kalbos taisymai mokyklose“ (1935, 
134-137) ir kt. 

Rūpindamasi įvairių įvairiausiais 
tiek tecriniais, tiek praktiniais, ncr- 
minamais ar mokomais, dalykais, 


GK tiek savo atskirais straipsniais 
("Klausimų kraitelė“), tiek kalkinė- 
mis recenzijomis ir kitokiu būdu yra 
daug ką aikštėn iškėlusi, kas bendri- 
nėje kalboje tvarkytina ir taisytina, 
ir tuo pat metu kitus skatinusi dau- 
giau susirūpinti nesutvarkytais bend- 
rinės ar specialinės kalbos dalykais. 
Pvz. Pr. Mašioto ir Pr. Skardžiaus 
straipsnyje "Matematikos terminų 
reikalu" (1936, 156—157) sakoma: 
"Nors matematikcs terminais jau se- 
niai pradėta rūpintis, bet visiško, ma- 
tematikai priderančio, griežtumo ir 
čia dar nėra... Toks matematikos, 
griežtojo mokslo, terminų nevieno- 
dumas ir nuolatinis svyravimas yra 
labai nepageidaujamas ne tik teori- 
niam reikalui, bet ir praktikai. Jau 
kas kas, bet matematikai, iš esmės 
linkę griežtai galvoti, turi aiškius ir 
griežtus terminus vartoti: čia nuo- 
latinis palaidumas gali tik daugiau 
neaiškumo padaryti.“ štai Vikt. Bir- 
žiška, taisydamas (ar redaguodamas) 
A. Busilo ir Z. Balučio "Algebros“ 
I dalį, neigia daryti ar dauginti iš ko. 
Bet kiti mokytojai, J. Lazauskas ir 
K, Miecevičius, pastebėjo, kad toks 
žygis nėra kaip reikiant pagrįstas ir 
visuomet tinkamas. Yra dviprasmių 
posakių, kur kuo yra visai neaiškus, 
pvz.: padalyk a (kuo) b arba: a pa- 
dalyk b, padalyk a. Kas kita yra su 
iš: padalyk a. iš b, a padalyk iš b 
(arba: iš a padalyk b), padalyk a 
arba (jau kas kita) padalyk iš a ir 
t.t. Žr.GK 1937, 17-19. Dėl to GK Te 
dakcija savo prieraše visai Teisingai 
pastebi: 'Dalyti, dauginti iš ko ma- 
tematikams davė Rygiškių Jonas. Ir 
būtent šiais sumetimais. Žmonių sa- 
koma: rėžiau iš akies, giedu iš ausies 
(—be gaidų, iš klausos), ir sūrius da- 
bar iš knygų (—kaip knygos rodo) 
daro. Todėl Jablonskis ir pasiūlė ana- 
logiškai "šimtą (100) dauginame, da- 
lijame iš penkių (5) — taip, kaip tie 
penki (5) mums rodo, sako" (Mūsų žo- 
dynėlis 15). Įnagininkas čia gyvojoje 
kalboje vartojamas šiaip: jų šeimy- 
nos penkiais padaugėjo (— penki pri- 
sidėjo), pietų penkiais padaugino iš- 
virti (išvirė per daug, kad dar pen- 
ki galėtų pavalgyti); palaukite, ne- 
grobkite, aš dešimčia negaliu dalyti, 
dvi ranki teturiu; dviem matininkais 
tokį dvarą negreitai išdalys; visą Kat- 
kiškę rėžiais padalyjo (— suskirstė); 
čia ir žmona ir vaikas mirtimi da- 
lijasi (—beveik miršta). Logiškai 
imant, šis įnagio įnagininkas, sako- 
mas su dalyti, galėtų, rodos, ir ma- 
tematikai tikti. Bet su dauginti įnagi- 
ninkas vėl matematiškai imant, reiš- 
kia jau sudėtį. Taigi visvien: ar im- 
sime dalyti, dauginti iš ko, abu po- 
sakiai yra analoginiai dariniai. Tik 


pirmasis perdėm, o antrasis perpus 
analogiškas“ (1937, 19), 

Visur, kur tik galėdama, GK bend- 
rinei kalbai jieškojo tvarkos, žmo- 
niškumo, aiškumo ir tikslingumo. Ma- 
tydama, kad netvarkingas įvairių ly- 
čių vartojimas daug kur sudaro ne- 
reikalingų sunkenybių ir įneša ne- 
santarmės (disonanso), pvz. mokyk- 
linėje, vaidybinėje kalboje ir kt. ji 
pirmoji iškėlė norminių lyčių klau- 
simą. Tam reikalui buvo pradėtos 
skirti trejopos lytys: 1. kurios bendri- 
nei kalbai yra norma, 2. kurios nor- 
minėmis netaisomos, bet toleruoja- 
mos, netaisomos ir 3. kurios visai 
nevartotinos.Pvz. norminėmis lytimis 
laikytina: geriems vaikams, reikia 
darbą dirbti, pakalnės nuplikusios, 
gyvuliai jau suvaryti, šuo loja, šunys 
prispietė keleivį, žąsies plunksna, du 
draugai, trys sūnūs, gerasis vaikas, 
didžioji auka, nesuprantamas klau- 
simas, motina, apvaizda, pagalba, 
eičiau, galččiau ir kt., bet tam tikrais 
atvejais toleruotina ir geriem valkam, 
reikia darbas dirbt, pakalnės nuplikę, 
gyvuliai jau suvaryta, šuva loja, šu- 
nes prispeitė keleivį,žąses plunksna, 
du draugu, trys sūnai, gerasai vaikas, 
didėji auka, geroja Onutė, nesupran- 
tamas klausymas, motyna, apveizda, 
pagelba, čičia, galėčia ir kt. Visai 
vengtina tik siaurų tarmybių, nerei- 
kalingų barbarybių, hibridų ir gy- 
vųjų kalbos klaidų, pvz.: žem. dveits 
(—dvejetas), dviejau (—diese), dzū- 
kų baltajis (—baltasis), vak.ekmuo, 
ešis (—akmuo, ašis), ryt. aiklus, aik- 
voti (—eiklus, eikvoti), suprast 
sūdas (— nuodėmė, teismas), suprat- 
lyvas, žiemavoti (—supratingas, žie- 
moti), taip pat gręsia (gresia), 
gįsla (— gysla), kaukuolė (—kauko- 
16), išvyko atostogoms (—atostogų), 
rado girtame stovyje (—girtą), kont- 
ragentas  (—kontrahentas) ir kt. 
Plg. L. Dambrausko “Tarmės, bend- 
rinė kalba ir GK uždaviniai" (1935, 
33-35). 

Ypač daug dėmesio buvo kreipia- 
ma į žodžių darybą ir tinkamesnių 
terminų sudarymą. Jau pirmaisiais 
SK gyvavimo metais buvo paskelb- 
ta visa eilė naujų terminų, pvz. dur- 
pių ir kuro technologijos (1934, 46- 
49), namų ruošos (1934, 83-88) ir 
dangovės (1934, 112-114) terminai. 
Vėliau, 1935 m., įsikūrusios termi- 
nologijos sekcijos buvo svarstomi 
sporto ir bendrieji filosofijos termi- 
nai. Naujai priimtieji sporto termi- 
nai (baudinis “pendelis", įvartis “g0- 


las", kampinis “korneris"', kėlinys 
“haftaimas", nuošalė “ofsaidas"', pra- 
žanga “faulas", puolikas 'forvar- 
das", saugas “hafbekas", sparta 
“tempas", užribis “auto"', (kamuo- 
lio)  vedikas “golkiperis", žaidynė 


"turnyras" ir kt.) buvo 1936 m. pa- 
skelbti “Fiziškame Auklėjime“ (Nr. 
1), o filosofijos terminai iš dalies 
buvo paskelbti Gimt. Kalboj (1937, 
164-165, 1938, 7-8, 39-40, 54-55, 
70-71, 87, 119-121) ir vėliau 1938 m. 
ištisai išspausdinti Teologijos Filo- 
sofijos takulleto “Logo" žurnale. 

šis pastarasis terminų rinkinys 
( "Bendroji filosofijos terminija!) yra 
vienas iš pilniausių ir geriausiai ap- 
dorotų panašios rūšies darbų: tai ne- 
abejojamai sudarys tvirtą pagrindą. 
visai filosofinei terminijai. Čia pat 
dar paminėtini ir atskiri terminolo- 
giniai GK straipsniai: M. Jurkyno 
"Iš raštinės terminų ir kirčiavimo" 
(1938, 52-84), A. Salio “Keletas fo- 
tografijos terminų" (1938, 149-151), 
“Kasdieninės kalbos ydos“ (1939, 
115-118; čia autorius paliečia vadina- 
muosius kasdieninio gyvenimo termi- 
nus), Pr. Skardžiaus “Dėl karininko 
netikumo"“ (1935, 10-13), “Siela ar 
vėlė?" (1935, 37-38), “Dėl gajų ir 
negajų naujadarų" (1939, 118-122), 
St. Šalkauskio “Kritinės pastabos kai 


kuriems mūsų gramatikos termi- 
nams“ (1934, 66-69), “Pagrindiniai 
terminų darybos principai“ (1935, 


49-52) ir kt. 

Visa eilė atskirų žodžių darybos 
atvejų bei specialių terminų taip pat 
nagrinėjama ir “Klausimų kraitelėj', 
pvz. mokesnis ar mokestis (1935, 
92), daigstas ir peltakys (1935, 123), 
nuotaika ir ūpas (1935, 141), garsin- 
tuvas ar garsiakalbis (1935, 173), 
baltiniai ir skalbiniai (1936, 39), brai- 
žinys ar brėžinys (1936, 96), dieny- 
nas ar dienoraštis (1936, 97), nuoty- 
kis ar įvykis (1937, 126), sielos ne- 
marumas, nemirtingumas ar nemirš- 
tamumas (1936, 157 t.), reikmuo ar 
reikmė (1937), 14), nuosavybė, savy- 
bė ar savastis (1937, 53), gėralas ar 
gėrimas (1937, 97), paplūdimis ir va- 
sarinė (1937, 113), drabužiai, drapa- 
nos ir danga (dangovė) (1937, 117 t.), 
mokytinis ir mokinys (1937, 138), 
būklė, būvis, padėjimas ir stovis 
(1738, 9 t.), pamatas ar pagrindas 
(1938, 90), sprogalai ir spregmenys 
(1939, 27) ir kt. 

Kitas dalykas, kuriuo GK daug rū- 
pinosi ir sielojosi, buvo spaudos kal- 
ba, kuri kaip dabar, taip ir nepriklau- 
somybės laikais daug kur gerokai ne- 
galuodavo. Mat, nemaža spaudos dar- 
bininkų, tik vidutiniškai arba daž- 
niau apymenkiai mokėdami lietuvių 
kalbą, nedaug terodė susirūpinimo 
spaudos kalbos taisyklingumu bei 
žmoniškumu ir, svarbiausia, nejautė 
kiek reikiant atsakomybės ir parei- 
gos tais dalykais bent daugiau susi- 
domėti, pasistengti savo raštų kalbą 
padaryti geresnę, žmoniškesnę. Dėl 
to Pr. Skardžiaus buvo rašoma: “J. 


Jablonskis, ligi dar gyvas buvo, nuo- 
lat šaukte šaukdavo, kad mūsų laik- 
raščių, ypač dienraščių, kalha yra 
netikusi, ir kiek galėdamas jis tą 
kalbą taisė, gerino. Bet jo balso ne- 
daug kas tepaklausė: tik vienas ki- 
tas kiek pasimokė, o visi kiti, tary- 
dami senelį niekus plepant, numojo 
į tai ranka. Ir dėl to po jo mirties 
mūsų laikraštinė kalba ne gerėjo, bet 
daug kur smukte smuko, nyko.“ Ypač 
visokios piktžolės įsigalėjo mūsų 
dienraščių, o daugiausia dešimtcen- 
tinių laikraštukų kalboje. Ir niekas 
tam darbui neprieštarauja: visi sau 
ramiai žiūri, kaip tos piktžolės ne 
tik saugiai tarpsta, bet pačios ve- 
šedamos ir mūsų tikrąsias kalbos 
brangenybes pamažu ir nejučiomis 
ima kalėti" (1935, 99 t.). Tuometi- 
nėje mūsų spaudos kalboje buvo ga- 
lima sutikti pvz. tokių dalykų: pas 
ūkininką Vladą Paulauską... įvyko 
drąsus 2 plėšikų apiplėšimas (nore- 
ta pasakyti: 2 plėšikai drąsiai api- 
plėšė ūkininką Vl. Paulauską), tai 
duos galimumo (—įgalins) dienraščius 
Estijoje gauti rytojaus dieną, K. Pet- 
rauskas išvyko gastrolėms (—gast- 
rolių ar gastroliuoti), menkas bend- 
rinės tarties supratimas plaukia iš 
kelių priežasčių (— menko bendrinės 
tarties supratimo yra kelios priežas- 
tys), nelaimė tame, kad daugelis 
emigrantų gimtąją kalbą (—nelaimė, 
kad...), kad to išvengti (—kad to 
išvengtume, norėdami to išvengti, 
tam išvengti), bendrinėje kalboje tu- 
rime vartoti būdingesnes priesagas, 
žemės savininkas užvedė prieš nuo- 
mininką bylą (—ž. s. iškėlė nuomi- 
ninkui bylą), teismas išnešė spren- 
dimą (— teismas nusprendė, paskel- 
bė sprendimą), tie dalykai turi būti 
įgyvendinti laike 5 metų (per 5 
metus) ir kt. Todėl GK, rūpindamo- 
si visos bendrinės kalbos kultūra, 
nuolat kariavo ir prieš tokį spaudos 
kalbos aplaidumą: tam reikalui jos 
buvo paskirta nemaža specialių 
straipsnių ir taisymų, pvz.: L. Damb- 
rausko “Taisymai" (1936, 111-112). 
A. Salio “Taisymai" (1936, 11-13), 
Pr. Skardžiaus “Laikraštinės kalbos 
negalavimai" (1935, 99-102), “Taisy- 
mai" (1935, 171-173; 1936, 92-97), 
“Mūsų laikraščių kalba“ (1937, 1-4), 
“Mūsų spaudos kalba. ir kultūrinis 
sąmoningumas" (1939, 1-4) ir kt. 
Pagaliau GK teko kiek rūpintis ir 
rašybos dalykais. Iš pat pradžios, 
pirmaisiais dvejais metais, buvo 
(“tuo tarpu") vartojama vilniškė ra- 
šyba. 1935 m., pasikeitus redakcijai, 
buvo įvesta naujoji rašyba, kuri 1935 
m, vasario 18 d. buvo galutinai ben- 
drame posėdyje priimta atsakingų 
valdžios pareigūnų (prezidento A. 
Smetonos, šv. ministerio J. Tonkūno 

bei generalinio sekretoriaus K. Ma- 
siliūno) ir Rašybos Komisijos atsto- 
vų (J. Balčikonio, A. Salio bei Pr. 


Skardžiaus). Buvo nutarta rašyti: 
šąla, kęra, svįla, spyra, augštas, 
baigštus, rūgštus, strigtas, sprigta, 
sluogomis, spjauti, pjauti, Jiesia, 


Jieznas, jie, jiešmas, jieva, visdėlto, 
betkoks, bykoks, kažinkoks, pergeras, 
kas nekas, vos nevos, socialistas, 
diametras, Diogenas ir kt. Tai buvo 
ne kas kita, kaip daugiau susiste- 
minta ir šiek tiek papildyta būginė 
rašyba. Bet, spaudoje kilus tam tik- 
rai kritikai ir visuomenėje pasiro- 
džius neryžtingumui, pati šv. Minis- 
terija irgi ėmė abejoti, svyruoti, ir 
po kurio laiko, 1936 m. sausio 11 d., 
šv. mMinisterio aplinkraščiu (Nr. 436) 
visoms šv. Ministerijos įstaigoms 
buvo įsakyta toliau vartoti Rygiškių 
Jono 1922 m. “Lietuvių kaltos gra- 
matikos" rašybą. Šituo žygiu pats 
rašybos klausimas nebuvo išspręstas, 
tik buvo viskas dar daugiau supai- 
niota, suraizgyta. Visų pirma tų me- 
tų jablonskinė (vilniškė) rašyba yra 
tiek trūktina ir prieštaringa, kad ją 
ištisai vėliau maža kas tevartojo; 
net pats jos didžiausias rėmėjas (J. 
Jablonskis) pastaraisiais metais yra 
nemaža ką pakeitęs. Pati šv. Minis- 
terija irgi daug kur ištisai nesilaikė 
tos vilniškės rašybos: rašė baugštus, 
rūgštus, todėl, kodėl (ne: todel, ko- 
del) ir kt. Bet GK, nenorėdama tos 
painiavos dar daugiau didinti, po me- 
tų nutarė naujai vartotąją rašybą 
atkeisti jablonskine, nors čia, kaip 
ir daug kur kitur, trūktinieji daly- 
kai (pvz. svetimybės, santrumpos ir 
kt) buvo ilgainiui pradėti rašyti ir 
nevisai taip, kaip J. Jablonskio buvo 
rašoma. Be to, pakartotinai buvo nu- 
rodytas minėtojo šv. Ministerijos 
biurokratinio žygio nepagrįstumas ir 
tariamcsios oficialinės rašybos prieš- 
taringumas. Plg. A, Salio “Naujosios 
rašybos belaukiant“ (1935, 15-18), 
Pr. Skardžiaus “Dėl priekaištų nau- 
jajai rašybai" (1935, 70-72), LKD ir 
Lietuvių Kalbos ir Literatūros Moky- 
tojų Sąjungos memorandumai šv. 
ministeriui (1935, 113-121, 137-141), 
GK redakcijos 'Užburtas rašybos ra- 
tas" (1936, 3-6), 1938 m. “Klausi- 
mų kraitelės“ atsakymas (106 t.), 
kur nurodoma, kad mūsų kalbos duo- 
menimis terašytina augštas, baigš- 
tus, baugštus, bugštus, rūgštus, taip 
pat bėgštus, rangštus ir t.t. Vėliau 
rašybos reformos dalykai dar buvo 
svarstomi Lituanistikos Instituto, 
kur po keliolikos posėdžių su nežy- 
miomis atmainomis buvo priimtas 
ankstyvesnės, prie šv. Miinsterijos 
veikusios, Rašybos Reformos Komi- 
sijos projektas, bet, kilus karui, ne- 

bespėtas įgyvendinti; karo metu jis 
buvo priimtas Lietuvos Mokslų Aka- 
demijos ir, su viena kita nežymia at- 
maina, vėliau imtas vartoti “Lietu- 
vių kalbos vadove". 


GK, rašytojai ir naujovininkai 


GK yra suvaidinusi gana žymų 
vaidmenį liet. bendrinės kalbos kul- 
tūros srityje: mirus didiesiems mo- 
kytojams, K. Būgai su J. Jablons- 
kiu, ji konsolidavo ir sėkmingai to- 
liau tęsė kultūrinį liet. bendrinės 
kalbos darbą. Tas žygis rado nema- 
žą atgarsį platesnėj lietuvių mokyti- 
nėj visuomenėj ir daugelio buvo įver- 
tintas kaip tikrai pozityvus, teigia- 
mas įnašas. Ilgainiui buvo įsitikinta, 
kad lietuvių bendrinė kalba turi būti 
dorojama ne abstrakčiai, įnoringai, 
kaip kam patinka arba pozityvistiškai, 
atsižvelgiant vien griežtųjų mokslų, 
visų pirma mokyklinės logikos, rei- 
kalavimų, bet empiriškai, laikantis 
pačios lietuvių kalbos raidos rodomų 
gairių, būdingesnių jos polinkių ir 
žymesnių autentiškų duomenų. Ir, 
reikia pasakyti, tam GK eitajam ke- 
liui buvo daugelio pritarta, buvo žiū- 
rima į tai kaip į tinkamiausią prie- 
monę bendrinės kalbos kultūrai ug- 
dyti ir palaikyti, štai pvz. A. Smeto- 
na GK penkmečio proga šiaip rašė: 
“Reikia minti takai ateitin savo mo- 
tinai kalbai, kad tauta turėtų dvasi- 
nio maisto. Per gimtąją kalbą reiš- 
kiasi juk tautos sąmonė, gimtoji kal- 
ba kuria savo mokslą ir meną. Ji 
turi tvirto pagrindo būti skambi, dai- 
li, taisyklinga, bendra, visiems įma- 
noma, nepametusi ryšių su savo pra- 
eitim. Jai tinka senovinis palikimas, 
raštų, dainų ir pasakų išsaugotas, 
ją gaivina ir jaunina gyvosics vers- 
mės, tarmės ir šnektos, stiprina ir 
svetimųjų, jai artimų, lobynas, su- 
krautas kultūrinės gyvenimo pažan- 
gos. Imkimės iš pašaliečių, be ko 
išsiversti negalime, tačiau taip, kad 
tai nenukalėtų, kas savo užugdyta' 
(GL935,-2)5 


GK darbininkai buvo santarmės 
kelią suradę ir su rašytojais. Pvz. 
B. Sruoga savo straipsnyje “Rašy- 
tojas ir gramatika" sako: “Tegu ra- 
šytojas bus didelis kalbinės kūrybos 
meistras. Kaip tas jo meistriškumas 
pasireiškia? Jis, pasiremdamas tra- 
dicija, kuria naujas kalbines verty- 
bes, — kuria visiems privalomos gra- 
matikos ribose. Ko gali būti verta 
rašytojo kalba, atitrūkusi nuo tradi- 
cijų? Rašytojui kalbinė tradicija, ta- 
riant, gramatika, yra pirminė būti- 
niausicji premisa, nes tiktai ji nau- 
jai sukuriamą vertybę daro visiems 
priimtiną, visiems savą, — gyvą, su- 
prantamą, atjaučiamą. Ko vertas 


gražus batas, jei jis ant kojos nelen- 
da? Ko verta ir labai gražiai skam- 
banti poetinė formulė, jei ji lieka 
nesuprantama, jei ji nejaudina, ne- 
sukelia jokių minčių, jausmų, emo- 


cijų? Miražas — gražus daiktas, bet 
keliauninkai kartais baisiai jį kei- 
kia (LOT AO T) 


Panašiai kaip B. Sruoga galvojo ir 
A. Vaičiulaitis savo straipsnyje “Kal- 
ba rašytojų ir kalbininkų akimis“, 
kur jis tarp ko kito sako: “Rašytojus 
ieškoti kalbos naujienų priverčia dar 
ir tas reiškinys, kad vienam kitam 
jų gimsta tokių sielos būsenų, kurių 
turimais duomenimis negalima nusa- 
kyti. Tada reikia griebtis to, ko dar 
nėra buvę. Tik gerai įsidėtina į gal- 
vą, kad šitie žingsniai, vedą nuo lig- 
šiolinio kelio, turi skaitytis su tam 
tikrais psichologiniais ir socialiniais 
nuostatais, be kurių naujovė liktų 
bergždžia. Kalba duodasi lankstoma 
ir kuriama, bet ji neturi tapti nena- 
tūraliu dalyku, neturi atitrūkti nuo 
įgimto pagrindo... Ir pagaliau dar 
viena teisybė: rašytojui leista refor- 
mucti, kurti tik tada, kai jis gerai 
pažįsta ligšiolinius kalbos laimėji- 
mus. Naują jis gali statyti atsirė- 
męs tik į seną" (1934, 5 t.). 


Bet Gimt. Kalbai nepakeliui buvo 
su naujovininkais, susispietusiais Iz. 
Tamošaičio redaguojamame 'Vaire", 
mėnesniame tautininkų žurnale, bū- 
tent — su A. Churginu, R. Mironu 
ir E. Viskanta, Kaip iš dalies dabar 
vienas kitas, taip ir anais nepriklau- 
somybės laikais šie autoriai, didžiai 
smarkaudami, tyčiodamies iš kalbi- 
ninkų ir perdaug nesiskaitydami su 
konkrečiais lietuvių kalbos duomeni- 
mis, buvo pasiryžę liet. bendrinėn 
kalbon įvesti daugiau naujenybių, 
kad ir nevisai pateisinamų lietuviš- 
kais pavyzdžiais. Jiems atrodė teik- 
tinos tokios svetimybės kaip aršus, 
bakūžė, bevelyti, prietelius, rėdytis, 
temyti arba tokie posakiai kaip pe- 
neti viltį, iššaukti ligą, padengti sko- 
lą, jis su visais buvo atviras ir kt. 
Prieš šitckį laisvininkų kelią iš pra- 
džios buvo pasisakyta visos GK re- 
dakcijos vardu (“Dėl kalbos kultūros 
kelio" 1936, 139-143) ir paskui vie- 
no kito atskirai (pvz. A. Salio “Iš 
naujenybinės kalbos praktikos" 1937, 
134-137, P. Joniko “Dėl kalbos daly- 
kų svarstymo būdo" 1937, 163-164 ir 
kt). Ilgainiui ši bergždžia polemika 
liovėsi, o GK, pasilikdama ištikima 
lietuvių. kalbos tradicijoms, toliau 
sėkmingai kultivavo, ugdė bendrinę 
kalbą ir tuo būdu atliko reikšmingą 
kultūrinį darbą, kurio vaisiais gali- 
me pasinaudoti ir dabar, netekę savo 
tėvynės. 

Pr. Skardžius 

HILAIRE BELLOC - KATALIKYBĖS 
GYNEJAS ANGLIJOJĘ 


šią vasarą, liepos 16 d., pavargęs 
nuo metų ir darbo, iš gyvųjų pasi- 
traukė Hilaire Belloc, vienas iš 
tvirčiausių Ang'ijos katalikų kolo- 
nų Mūsų amžiuje. 

Gimęs 1870 m. tautiškai mišrioje 
šeimoje—iš motinos anglės, o tėvo 
prancūzo—velionis buvo išauklėtas 
angliškoje kultūroje, ir niekas jo 
prancūzams neskyrė. Jau 1895 Oks- 
fordo universitete gavo literatūros 
ir istorijos daktaro laipsnius ir nuo 
to laiko savo gausiais raštais ėmė 
garsėti šiose srityse. Rašė eilėraš- 
čius, romanus, memuarus, istori- 
nius veikalus, parodydamas didelių 
įgimtų gabumų ir erudicijos. 

Belloc yra geras poetas, bet dėl 
savo temperamento, poleminiu to- 
nu nuskambančių raštų ir aktyvaus 
reiškimosi visuomeniniame bei kul- 
tūriniame gyvenime Anglijoje la- 
biau laikomas mokslininkų, kovos 
žmogumi, net tam tikru pranašu. 


O toji kova gi, kūrion H. Belloc 
sutelkė visus savo gabumus bei jė- 
gas, buvo skirta katalikybei ginti. 
Kataliko vardas nuo Henriko VIII 
laikų iki paskutinių šimtmečių pa- 
čios valstybės buvo oficialiai nepa- 
geidaujamas. Po valstybės atkriti- 
mo nuo Romos katalikai Anglijoje 
ilgai neturėjo lygių teisių viešaja- 
me gyvenime. Dar ir šiandien tebė- 
ra to antagonizmo liekanų. 

1233 m. iš pačių anglikonų tarpo 
(High Church Party) išėjo vadina- 
masis Oksfordo judėjimas, pasirin- 
kęs sau uždaviniu grąžinti Angliją 
Romai. šio judėjimo centre stovi 
garsūs konvertitai, Bažnyčios pa- 
kelti net kardinolais, kaip  New- 
man, Wiseman ir kiti. Jie savo gi- 
liu mokslu ir didžia tiesos meile, 
lyg kokias miglas, gerokai prask ai- 
dė per ilgus šimtmečius Katalikų 
Bažnyčiai susidariusias nepalan- 
kias nuotaikas ir net prietarus 
Anglijoje. Atsivertimų skaičius ste- 
bštinai pašoko, ir šiandien katali- 
kybė ten atsistojo ant gana tvirtų 
kojų. Ž 

Tame žygyje ir Hillaire Belloc in- 
dėlis yra labai didelis. Beveik 50 
metų jis savo raštais puoselėjo 


krikščionišką kultūrą,  autentiš- 
kiausia jos išraiška laikydamas ka- 
talikybę. Gal dėl to ir sau specia- 
lybe šalia literatūros pasirinko is- 
toriją, kad laiko ūkanose nugrimz- 
dusius faktus geriau surištų su nū- 
diena ir padarytų atitinkamas iš- 
vadas. Tai itin svarbu Anglijos ka- 
talikų gyvenime, kur pati valdžia, 
kaip beįmanydama, šlovina visus 
Henriko VIII ir Elzbietos I darbus. 
H. Belloc neužsiiminėjo tiktai isto- 
riškų faktų rankiojimu, bet savo 
aštriu protu juos kritiškai vertino. 
Jo pastangomis Europos, ypač An- 
glijos, istorijoje ne vienam sudie- 
vintam karaliui ar karalienei nu- 
krito nuo galvos aureolė. 

H. Belloc, aišku, negalėjo visiems 
patikti ir dėl savo kaikurių ryškiai 
užakcentuctų tezių Anglijos atžvil- 
giu. Veikale “Anglijos Istorija“ jis 
išveda, kad ši sala viską yra ga- 
vusi iš Romos. Tai tvirtindamas, 
Belloc turi minty Anglijos skolą ro- 
meniškajai kultūrai, pradedant Ce- 
zarių laikais. Turbūt joks istorikas 
nėra taip kategoriškai teigęs Brita- 
nijos priklausomumo pašalinei įta- 
kai. Jis drąsiai rašo: “Anglija yra 
romėnų provincija. Mūsų įstaigos, 
mūsų teisės, darbo priemonės, gal- 
vosena, religija, architektūra, muū- 
sų abėcėlė, mūsų politinė formacija 
priklauso nuo tos dienos, kurią šios 
salos puslaukinė bendruomenė su- 
silietė su romėnų civilizacija.“ Tai 
jis kartoja ir kitose savo veikaluo- 
se, kaip “Europa ir tikėjimas", “Že- 


mieji parlamento rūmai ir monar- 
chija," “Vergiškoji valstybė,' “Par- 
tijų sistema" ir kit. 

Jungdamas praeitį su dabartim, 
H. Belloc ypač akcentavo katalikiš- 
kos Romos vaidmenį dabartiniame 
gyvenime. Laikydamas Richelieu 
krikščioniškos vienybės ardymo ir 
diktatūrinių valstybių pionieriumi, 
Europos išsigelbėjimą jis tematė 
religijoje. Savo veikale “Europa ir 
tikėjimas", rašytame amžiaus pa- 
baigoje, H. Belloc drąsiai teigia: 

“Arba Europa grįš į tikėjimą ar- 
ba pražus. Tikėjimas yra Europa, 
ir Europa yra tikėjimas“. 

Augštai pakėlęs sparnus į pole- 
miką dėl katalikybės, H. Belloc ra- 
do savo nepamainomą talkininką 
G. K. Chestertono asmenyje. Šis di- 
delis rašytojas, iš anglikonų grįžęs 
į Katalikų Bažnyčią, Anglijos kata- 
likų gyvenime laikytinas antra di- 
dele kolona. Juos abu suvedė tie 
patys idealai—katalikybės gynimas 
bei puoselėjimas. šie vyrai per ke- 
lis dešimtmečius taip sutartinai 
veikė ir rašė, kad priešų buvo lai- 
komi lyg vienu žmogumi. Toks 
Bernard Shaw, kuriam už ateizmą 
ir moralinio pobūdžio absurdus yra 
nemažai nuo juodviejų kliuvę, šiuos 
vyrus kartais spaudoje vadino vie- 
nu žodžiu “Chestebelloc", prideda- 
mas, jog tai esąs “keturkojis gyvu- 
lys, galįs padaryti be galo daug 
blogo-* Jie aštrias polemikas Vedė 
ir su kitais savo bendraamžiais, 
ypač su pasaulinės istorijos auto- 
riumi Wellsu dėl jo grubaus pozi- 
tyvizmo. Taip įsisiūbavusius gin- 
čams, priešai iš savo pusės nešykš- 
tėjo jų padilgyti karikatūromis. 

Hilaire Belloc mirė Londone, su- 
laukęs žilos senatvės— 83 metų. Pa- 
čiame amžiaus gale beveik nebesi- 
reiškė— didžiai buvo prislėgusi sū- 
naus mirtis kare. 

šio nepaprasto katalikybės gynė- 
jo mirtis Bažnyčiai yra didelis nuo- 
stolis, ypač kai pagalvojama, jog 
žmogus labiau yra linkęs kritikuo- 
ti, kaip ginti. 

L. A. 


PREL. ANTANAS BRIŠKA 


IR ŠV. KAZIMIERO 


Rugsėjo mėn. 2 d. rytą Čikagoje 
po sunkios ligos mirė Msgr. A. 
Briška. 

Jis gimė Lietuvoje 1884 m. Vidu- 
rinį mokslą ėjo Mintaujoj ir Ry- 
goje. Įstojo į Vilniaus kunigų semi- 
nariją. Čia tačiau jis greitai apsi- 
vylė. Mat, tuo metu ten vyravo len- 
kiškoji dvasia. Jaunuolis Antanas 
Briška šito nepakėlė: metus išbu- 


KOLEGIJA ROMOJE 


vęs, jis paliko seminariją ir pasie- 
kė Cincinati miestą ir buvo išvęs- 
tas kunigų 1911 m. 

Kun. Ant. Briška buvo paskirtas 
šv. Kryžiaus parapijos vikaru Či- 
kagoje. Parapijiniame darbe pasi- 
žymėjo uolumu ir sumanumu. Die- 
vas jį buvo apdovanojęs gražia iš- 
vaizda ir puikia iškalba. Tikintieji 
todėl jį mėgo ir mylėjo. 

šv. Kazimiero 


Lietuvių skaičiui Čikagoje augant, 
reikėjo naujos parapijos. Tikinčių- 
jų primygtinai prašomas, tuometi- 
nis Čikagos arkivyskupas Guigley 
paskyrė kun. Ant. Brišką, pavesda- 
mas jam suorganizuoti Brighton 
Parke naują lietuvių parapiją. Tai 
buvo 1914 m. 


Palyginti greitu laiku įsigytas 
didelis žemės sklypas ir pradėta 
laikinos bažnyčios statyba. Išaugo 
ir kiti Nekalto Prasidėjimo lietu- 
vių parapijos pastatai: klebonija, 
mokykla ir seselių vienuolynas. 
Kun. Ant. Briška rūpinosi ir para- 
pijiečių apgyvendinimu arčiau baž- 
nyčios. Čia jis pasiekė puikių re- 
zultatų: jam pasisekė sutelkti ap- 
link parapijos centrą su viršum 
tūkstantį lietuvių šeimų. Tuo bū- 
du parapija pasidarė kompaktiška, 
atsirado graži, beveik išimtinai lie- 
tuviška sala. 


Atlikdamas nuo parapijinio dar- 
“bo, kun. Ant. Briška reiškėsi visuo- 
meninėje veikloje, dalyvavo spau- 
dos darbe, o taip pat rodė iniciaty- 
vos ekonominėje srityje. 


Kun. Ant. Briška, ypač pirmai- 
siais savo kunigystės metais, pasi- 
žymėjo kaip blaivybės apaštalas. 
Tiek iškalbingų gyvu žodžiu — 
bažnyčioje iš sakyklos ir susirinki- 
muose nuo estrados —, tiek plunks- 
na “Draugo" skiltyse plakė lietu- 
vių tarpe paplitusį girtavimą ir 
kvietė prie blaivaus ir kultūringo 
gyvenimo. Lietuvos nepriklausomy- 
bės kovų metu kun. Ant. Briška, 
kaip ir kiti lietuviai kunigai, daug 

Kolegija Romoje 


prisidėjo prie aukų rinkimo Lietu- 
vai atstatyti. 

Ekonominėje srityje kun. Ant. 
Briška pasiekė didelių laimėjimų. 
Jis gyveno labai taupiai. Nemėgo 
draugysčių ir subuvimų. Vengė ne- 
reikalingų išlaidų. Taip gyvenda- 
mas, aiškų, negalėjo turėti daug 
draugų. Kaikurie jo kolegos jį kal- 
tino šykštumu ir iš jo mėgdavo pa- 
sityčioti. Šitai jis žinojo ir dėl to 
neabejotinai kentė, bet, užsispyręs, 
ejo toliau savo keliu. 

“Kai kiti išleisdavo pinigą viso- 
kiems niekams, — kartą sakė jis 
rašančiam, — aš taupiau, dėdamas 
centą prie cento; stengiausi su- 
krauti šiokį tokį kapitalą, kad jį 
vėliau panaudočiau svarbiems Baž- 
nyčios ir mūsų brangios Tėvynės 
reikalams. Pirmoje eilėje, — tęsė 
jis toliau, — stovėjo Man prieš akis 
reikalas įsteigti Romoje Lietuvių 
Kolegiją. ši mintis kilo mano gal- 
voje dar 1909 metais, kai Cincinna- 
ti seminarijoje susitikau su iš Ro- 
mos grižusiu klierikų Jonu Rūba. 
Jis buvo mokęsis Romoje šiaurės 
Amerikos Kolegijoje, bet dėl ne- 
sveikatos buvo priverstas grįžti. Jis 
pasakojo, kad Amžinajame Mieste 
įvairios tautos turi savas kolegijas, 
kuriose auklėjami klierikai ir ren- 
giami kunigystės darbui savuose 
kraštuose. Man tada kilo mintis: 
kodėl mes, lietuviai, negalėtume tu- 
reti tokią įstaigą katalikybės cent- 
re? Tada nereikėtų mums glaustis 
prie lenkų! Tada mūsų klierikai 
nebūtų lenkinami! Tada jie galėtų 
savųjų globoje ugdytis lietuviškoje 


dvasioje! šios mintys pažadino ma- 
nyje pasiryžimą, tapus kunigu, tau- 
pyti, kad eventualiai galėčiau pri- 
sidėti prie lietuviškos kolegijos Ro- 
moje įsteigimo.“ 

Atėjo 1945 m. Vokietijoje Eich- 
staetto kunigų seminarijoje radosi 
apie 80 lietuvių klierikų, o įvairiose 
pabėgėlių stovyklose virš 200 kuni- 
gų. Tremtyje esą vyskupai pasirū- 
pino, kad dalis klierikų ir kaikurie 
iš jaunesnių ir gabesnių kunigų 
vyktų Romon ir ten kiek galima 
geriau pasirengtų kunigiškam dar- 
bui Lietuvoje. 1945 m. rudenį į Ro- 
mą atvyko 20 lietuvių klierikų ir 20 
kunigų. Pradžioje teko prisiglausti 
Pietų Amerikos kolegijoje. Tuo pa- 
čiu metu arkivyskupas metropoli- 
tas Juozapas Skvireckas ė€mėsi ini- 
ciatyvos įsteigti Lietuvių Kolegiją 
Romoje. šiuo reikalu jis parašė 
raštą Amerikos Lietuvių Kunigų 
Vienybei, prašydamas Amerikos lie- 
tuvius kunigus savo aukomis prisi- 
dėti prie šios įstaigos įkūrimo. šio 
rašto kopiją Tev. K. Rėklaitis įtei- 
kė kun. Ant. Briškai, ragindamas 
jį nupirkti kolegijai Romoje na- 
mus, kadangi jau anksčiau iš jo 
buvo girdėjęs apie jo pasiryžimą 
prisidėti prie kolegijos. Kun. Ant. 
Briška Tėvui K. Rėklaičiui tuo tar- 
pu nieko konkretaus nepasakęs. 
Bet kai 1946 m. vasario mėn. leido- 
si kelionėn į Romą jo parapijietis 
žurnalistas Stasys Pieža, jis, jį iš- 
lydėdamas, paprašė, kad pasitei- 
rautų, kokioje padėtyje yra kolegi- 
jos steigimo klausimas, nes jis ma- 
nąs galėsiąs pats vienas, be kitų 
kunigų prisidėjimo, nupirkti šiai į- 
staigai reikalingas patalpas. Stasys 
Pieža, atvykęs Romon, apie šitai 
painformavo mane. Aš buvau vie- 
nas iš arkivyskupo paskirtos kole- 
gijos steigimo reikalais rūpintis ko- 
misijos narių, o taip pat vadovavau 
klierikams ir kunigams, gyvenan- 
tiems Pietų Amerikos kolegijoje. 

Nedelsdamas parašiau ir per tą 
patį St. Piežą pasiunčiau kun. A. 
Briškai laišką, kuriame išreiškiau 
džiaugsmą, o drauge ir viltį, kad jo 
padedami galėsime tikrai įvykdyti 
mMusų senas svajas turėti Romoje 
savą — lietuvišką kolegiją. Atsaky- 
mo ilgai reikėjo laukti. 

Nors ir nesulaukdami atsakymo, 
mes jieškojome kolegijai pastato. 
Fo ilgo jieškojimo 1946 metų rude- 
nį pavyko surasti kolegijai tinkan- 
tį namą, kurį buvo galima įsigyti 
palankiomis sąlygomis. Kadangi 
kolegijos naudai arkivyskupas Juo- 
zapas Skvireckas buvo paskyręs 
tam tikrą Kauno arkivyskupiios 
fondą, todėl, nors ir negaudami iš 
kun. A. Briškos jokio atsakymo, 
prašėme šv. Sostą, kad leistų pirk- 


APIE GEOLOGINIUS TYRINĖJ IMUS IR 
RUDĄJĄ ANGLĮ LIETUVOJE 


Mūsų spaudoje retai sutinkame 
ką nors apie Lietuvos žemę, bet 
štai “Draugo" š. m. rugpjūčio 1 d. 
mokslo-literatūros priede pasirodė 
net du labai įdomūs žemiškuosius 
(tikrąja žodžio prasme!) mūsų tė- 
vynės reikalus liečiantieji straips- 
niai. Vieną iš jų parašė St. Mazi- 
liauskas o kitą— dr. Al. Tarulis. En- 


tuziastingas St. Maziliausko straip- 
snis apie galimus Lietuvoj rasti 
žemės turtus (naudinguosius mine- 
ralus) nusipelno dėmesio. Tiesa, jis 
man bakštelia į šonkaulį, kam aš 
savo "Lietuvos geografijoj' skelbiu 
lyg kokią aksiomą, kad Lietuvoje 
nėra svarbių mineralinių turtų... 
Deja, jis taip pat nesako, kad jų 

ti pastatą ir suteiktų reikiamą pa- 
skolą. Kard. G. Pizzardo mums di- 
delio prielankumo dėka gavome vi- 
sa, Ko prašėme. 1946 metų gruo- 
džio 2 d. pasirašėme pirkimo aktą. 
Namas buvo nupirktas, kaip šv.Sos- 
to nuosavybė. Už jį užmokėta 27,- 
000 dolerių. Bet visas vidaus įren- 
gimas ir kolegijos reikalams pritai- 
kymas atsiėjo dar 6000 dolerių. Tai- 
gi iš viso turėjome 33,000 dolerių 
išlaidų. 

1947 metų pradžioje pagaliau ga- 
vau iš kun. Ant. Briškos laišką, ku- 
riame jis pareiškia, jog yra pasi- 
rengęs sumokėti visas kolegijos 
nuosavybės įsigijimo išlaidas, jei 
mums bus priimtinos kaikurios jo 
sąlygos. Atsakiau, prašydamas pla- 
čiau paaiškinti, kokios yra jo nu- 
matomos sąlygos. Tuojau gavau 
antrą laišką, kuriame pareiškė, kad 
norįs būti pats vienas namo auko- 
tojas; be to, pageidaująs, kad ko- 
legijos statute būtų pažymėta, jog 
joje galės mokytis tik lietuviškos 
kilmės jaunuoliai; taip pat pagei- 
daująs, kad kolegija įsipareigotų 
palaikyti jo atminimą maldomis. 
Pasitaręs su arkivyskupu Skvirec- 
ku ir su Studijų Kongregacijos va- 
dovais, atsakiau, kad jo sąlygos yra 
priimtinos, ir pakviečiau, kad at- 
važiuotų į Romą galutinai visa ap- 
tarti vietoje. 


1947 metų balandžio mėn. 25 die- 
ną kun. A. Briška pasiekė Romą. 
Viską išsiaiškinus, gegužės mėn. 4 
d. jis įteikė Studijų Kongregacijos 
prefektui kardinolui G. Pizzardo 
raštą, kuriuo pareiškia aukojąs ko- 
legijos patalpoms nupirkti 33,- 


000 dolerių ir nurodo savo sąlygas 


bei išdėsto savo pageidavimus. Į šį 
raštą kardinolas atsakė gegužės 
mėn. 17 d. ir išreiškė popiežiaus ir 
savo pasitenkinimą dėl Lietuvių 
Kolegijos atsiradimo Romoje. 

Tų pačių 1947 metų rudenį po- 
piežius Pijus XII, įvertindamas 
kun. Ant. Briškos nuopelnus kole- 
gijai ir Bažnyčiai, suteikė jam or- 
diną “Pro Ecclesia et Pontifice“. 

Kolegijos santykiai su savo gera- 
dariu visą laiką buvo nuoširdūs. Jis 
pats, kiek galėjo, padėjo, o taip pat 
nuolat ragino savo parapijiečius, 
kad remtų kolegiją, padėdami jai 
išlaikyti auklėtinius. Kolegija ir 
Lietuva buvo nuolat minima kas 
sekmadienį jo pamoksluose. 

1949 metų rudenį Pijus XII, to- 
liau įvertindamas kun. Ant. Briš- 
kos nuopelnus, jį pakėlė į monsin- 
jorus. 

Kolegija Msgr. A. Briška rūpino- 
si, džiaugėsi ir, galima sakyti, ja 
gyveno. 1948 m. jis rašė: “Jūsų 
maldos man labai reikalingos, kaip 
padėka (dangiškam Tėvui), kad Jis 
man suteikė galimybę ir protą 
dirbti darbą Jo garbei ir artimo la- 
bui: Bažnyčiai ir skriaudžiamai 
mūsų tautai. Tą darbą nustosiu 
dirbęs tik tada, kada baigsiu mano 
žemišką kelionę..." 

žemišką kelionę jis baigė. Bet 
paliko neįvykdęs dar eilę užsimoji- 
mų. Pirmaisiais savo ateities užda- 
viniais buvo numatęs parapijos 
bažnyčios statybą Bringhton Par- 
ke ir lietuviškų maldos namų įstei- 
gimą Jeruzalėje. 

Prel. L. Tulaba. 


esama. Girdi, nevalia jų buvimo 
neigti tik dėl to, kad jų ligi šiol ten 
dar nesurasta. 

Aš irgi nesakau, kad jų Negali 
būti. Betgi kol jų  nesurasta, tol 
ir vadovėly jiems vietos negali bū- 
ti. Kol sausoj vietoj nėra šulinio, 
tol nėra ten ir vandens. 


Galimas daiktas, kad didelėse 
mūsų šalies gelmėse esama nau- 
dingųjų mineralų. Antai, naujieji 
amerikiečių geologiniai žemėlapiai 
pusę (vakarų dalį) Lietuvos pri- 
skiria tokiai sričiai, kur, pagal že- 
mės sluogsnių susidėstymo tam tik- 
rą būdą, galima tikėtis rasti nai- 
tos. Prisimenu, kad prieš kokius 27 
metus teko vienos mūsų geologinės 
ekspedicijos metu užuosti vienoje 
žvyro duobėje (Šėtos apylinkėj) 
kvapą, kuris labai priminė benziną. 
Arba, štai, prie Panevėžio esančioj 
pelkėj pastebėta ant vandens susi- 
darius sluogsnelį ir kvapą, kurie 
taip pat panešėjo į naftą. Tačiau 
į šiuos reiškinius niekas, berods, 
nekreipė rimtesnio dėmesio, nes 
neabejota, kad iš gelmių į pavir- 
šių, koks jis yra Lietuvoje, negalė- 
tų prasimušti jokie naftos kvapai. 


Tikrą ir, deja, apgailėtiną tiesą 
St. Maziliauskas sako, kad savo 
laiku mes nepakankamai tyrinėjo- 
me savo kraštą. Didžiausios kalti- 
ninkės buvo lėšos, kurias karpyda- 
vo ir skusdavo iš visų šonų biudže- 
to valdovai. Ką bekalbėti apie gilų 
gręžinį, kainuojantį daugiau negu 
gražūs mokyklos rūmai, jeigu bū- 
davo taupomi net skatikai. 

Sunku reikalauti, kad vyriausybė 
skirtų stambią sumą tokiam reika- 
lui, kuris greičiausia neatneš jo- 
kios naudos, bet bus tik grynas 
nuostolis. Mokslinio laimėjimo mo- 
mentas iš tokio brangaus, bet 
"praktiškai" bergždžio gręžinio, 
nebūdavo įkalkuliuojamas.  Paga- 
liau tokių brangių gręžinių nesu 
girdėjęs buvus padaryta ir mūsų 
kaimynuose  Latvijoj ir Estijoje. 
Savo krašte jau turėjome kelias 
dešimtis pakankamo gilumo viršu- 
tiniams žemės sluogsniams tirti 
gręžinių ir jais operavome. Užsie- 
nio firmos, kurios gręžė Pienocent- 
ro pieninėms artezinius šulinius, 
buvo ipareigotos daryti gręžinių 
aprašymus ir išgręžiamos medžia- 
gos rinkinius. Pietinėj Lietuvos da- 
lyj — Druskininkuose  — lenkai 
(1920—1939 m. okupacijos metu) 
buvo padarę gilųjį  gręžinį, kiek 
pamenu, per 600 metrų. Jo duome- 
nys mums buvo prieinami. Dar gi- 
lesnis gręžinys buvo padarytas mū- 
sų artimiausioj kaimynystėj Ryt- 
prūsiuose. Jo duomenys taip pat 
buvo žinomi. šitų gręžinių — savųjų 

ir svetimųjų —duomenimis ir buvo 
pasikliaujama, aiškinantis mūsų 
krašto geologinę struktūrą. 


Lietuvos gelmių tyrinėjimas pla- 
čių mastu dar nebuvo varomas, 
nesuskubta tai padaryti, bet jis jau 
buvo užvestas ant labai saugaus ir 
tikro kelio. Turiu galvoj anuomet 
sudarytąja Energ. Komitetą (ar 
komisija), kurs ėmėsi planingo že- 
mės turtų jieškojimo. Tiesa, jis 
pradžioje buvo įklampintas tam 
tikrų biznierių ir biurokratų į pel- 
kes ir durpynus, bet per trumpą 
savo amželį ligi bolševikų okupaci- 
jos parodė daug savo energijos ir 
būtų šioje srityj išvaręs gilią vagą. 

Bolševikų įsteigtoji ir vėliau vo- 
kiečių okupacijos metu prasiplėtu- 
si Geologinė "Tarnyba negalėjo 
duoti mums naudingų rezultatų, 
nes darbas buvo daromas stacha- 
noviškai. Bolševikai savo pačių ne- 
paprastai turtingoje šalyje, kur ir 
akla višta gali pataikyti į bet kurį 
mineralą, nesugeba jų išnaudoti. 
Juk skaitėme neseniai vieno labai 
žymaus ruso geologo, vadovavusio 
naftos gyslų tyrinėjimams arkties 
srityse ir pasprukusio į laisvąjį pa- 
saulį, pasakojimus, kad, jeigu iš- 
gręžus grežinį nerandama naftos, 
arba dėl aparatūros defektų neiš- 
pildomas “planas", reikalas paten- 
ka į saugumo rankas ir pakvimpa 
kacetu. Argi nebuvo pakaltinti sa- 
botažu mūsų vyrai, gręžę 1940— 41 
m. Alytuje rusų kariuomenės įgu- 
lai artezinį šulinį, kai, darbą bai- 
gus, ištryško ne preskas, bet sūrus 
vanduo! 

Dr. A. Tarulis pateikia atpasako- 
jimą pagal bolševikinius šaltinius, 
jam prieinamus Kongreso Bibliote- 
koj, apie rudosios anglies aptiki- 
mus vak. Lietuvoje, Klaipėdos-Kre- 
tingos ruože. Ten, bolševikinio geo0- 
logo A. I. Krivcovo vadovaujama 
ekspedicija, esą, aptiko ir išaiškino 
šio gerai kurui tinkamo mineralo 
klodą, esantį apie 20 km. ilgumo, 
2—4 km. platumo ir 0,60—1,40 met- 
rų storumo. Jis ties Klaipėda te- 
siekia vos 10 cm. Ties Gvildžių kai- 
mu šis sluogsnis išeina į paviršių, 
kur, sovietinės komisijos nuomone, 
jis yra pakankamas eksploatacijai. 
Be to, ta “progresyvių" mokslinin- 
kų komisija išaiškino, kad prie Ak- 
menos upės būsimasis angliakasių 
Gvildžių miestelis turės pakanka- 
mai vandens. 

Taip iš pažiūros atrodo šis “so- 
vietinio mokslo laimėjimas.“ 

Drg. KriVcovas be reikalo savo 
kvapu rusiškąjį prakaitą prie Ak- 
menos krantų varvino ir marksisti- 
nį protą vargino. Veltui jis ir sa- 
vo kolegas atradimais džiugina... 

Jau 1875 m. vokiečių geologas 
Jentsch, žvalgydamasis po Klaipė- 
dos kraštą, aptiko Tauralaukio 
dvare (5 km. plentu iš Klaipėdos į 
Palangą) ir Akmenos upės pakran- 


tėj ties Gvildžių kaimo ūkininko 
Borcherto (mūsų laikais žymaus 
lietuvių veikėjo) sodyba  sluogsnį 


tamsiai rudos, organinės, sausos 
masės. Iš pradžių manyta, kad tai 
rudoji anglis (kaip kad dabar drg. 
Krivcovas skelbia), bet ištyrus pa- 
sirodė, kad tai esama senų, susigu- 
lėjusių durpių. Moksliniu atžvi giu 
šios durpės yra mums nepaprastai 
įdomios štai dėl ko. Jos yra susida- 
riusios prieš paskutinįjį buvusį 1e- 
dyną. Atslinkus paskutiniam ledy- 
nui, jos laimingu būdu išliko nesu- 
naikintos, bet apklotos ledyno 53- 
našų (mMorenųy—akmeningo molio, 
žvyro ir smėlio) 12 metrų storumo 
Klodu. Po šituo šiltu patalė'iu tas 
durpynas ir miegojo  tūkstancius 
metų niekam nežinomas. Ir būtų 
sau ramiausiai ligi šiol ten tūnojęs 
pasislėpęs, jeigu ne aštriadantė 
Akmena, kuri išsigraužė savo tėk- 
mei gilią vagą ir pragraužė gilumoj 
pasleptą durpyną. Po stačiu jos 
krantu, kai vasaros metu nuslūgs- 
ta vanduo, galima tarp karklų 
lengvai pamatyti ir tas senąsias 
durpes. Jose yra išlikusios sveikos 
kai kurių augalų žiedų  dulkelės, 
nors patys augalai sudurpėję, pasi- 
keitę i tamsią masę. Per tūkstan- 
čius metų tos žiedų dulkelės nepa- 
sikeite. Jas mikroskopiškai ištyrus, 
galima atsekti, kokie augalai tame 
durpyne augo. Iš čia galima spręs- 
ti, koks klimatas tada buvo, nes 
augalai griežtai priklauso nuo Kli- 
matinių sąlygų. Vytauto D. univer- 
siteto 1934 m. buvau paprašytas 
paimti iš ten tų durpių viso klodo 
profilį. Tai buvo padaryta ir tos 
vargšės durpelės buvo kankinamos 
po mikroskopais, kai drg. Krivco- 
vas apie jas tada nei nesapnavo. 
Apie tas mokslui įdomias durpes, 
pasitaikančias pasaulyj labai retai, 
anksčiau sužinojo mūsų pupuliukai 
“Eglutės'? skaitytojai, nekaip šau- 
nieji Rusijos mokslų akademijos 
žilagalviai, nes jas aprašiau 1952 
m. vasario mėn. “Eglutės" numery- 
je, o mano “Lietuvos geografijos" 
131 pusl. yra ir tos garsios vietos 
fotografija. 


Nemažiau linksmas farsiukas ir 
su antrąja bolševikinės tyrinėjimų 
komisijos pranešimo dalimi, kur 
kalbama, kad būsimieji  Gvildžių 
angliakasiai netrokš, nes pakaks 
jiems vandens. Tai irgi nepapras- 
tas atradimas, galimas tik laimin- 
gų mokslininkų  didžiojoj žemėj. 
Juk Akmena ties ta vieta yra jau 
didoka upė. Ji per sekundę duoda 


maždaug 2000 litrų vandens, o per 
parą net 7,200,000 ltr. Prileidus, 
kad kultūringam sovietų angliaka- 
siui reikalinga per dieną 100 ltr. 
vandens, jo pakaktų miestui su 72,- 
000 gyventojų! Taigi Gvildžių kol- 
chozininkai gali būti ramūs, jie 
troškuliu tikrai nemirs. 

Kalbant apie šiuos bolševikinius 
farsus, man prisimena vienas links- 
mas dalykėlis ir iš nepriklausomy- 
bės laikų. Vieną dieną įsiveržia į 
mano darbo kambarį Klaipėdoje 
(Vytauto D. gimn.) jaunas vyru- 
kas nuo Kulių ir, išsitraukęs kiau- 
šinio dydžio balsvą akmenį, taria: 

— Pasakyk, ponas, kas čia per 
daiktas? 

Aš pavarčiau, palaižiau ir kons- 
tatavau esant valgomos druskos 
gabalą. 

— Brangus dalykas, brolyti, čia 
yra. Kur tamsta jį nučiupai? Gal 
parduodi? 

— Hm, gal, ponas, ir parduočiau, 
jeigu gerai mokėtum. O nučiupt, 
tai aš jo nečiupau; aš ji savo lau- 
ke vakar žagre išariau. Tai, turbūt, 
labai rets ir sens daikts. 

— Išart, tai ji galėjai, aš tikiu, 
tik pasakyk, kada jį ten į žemę, 
prieš ardamas, įkišai: iš vakaro ar 
dar vėliau? Kitaip jis ten atsirasti 
negalėjo, nes būtų ištirpęs... 

Mano gudruolis nuleido ausis ir 
apsisukęs išdūlino. Linkėčiau jam 
dabar prisidėti drg. Krivcovo eks- 
pedicijos ir aptikti Ku'ių apylinkėj 
kalnus valgomosios druskos! 

Tai būtų nemažesnis laimėjimas 
sovietinių išradimų ir atradimų 
srityj, kaip anieji rudosios anglies 
klodai Akmenos krante. 


A. Bendorius 


ię Lietuvos pasiuntinys D. Brita- 
nijai min. B. K. Balutis liepos mė- 
nesį Paryžiuje buvo ištiktas širdies 
smūgio. Spaudos žiniomis jo svei- 
kata gerėja. 

e Rugpjūčio 5 d. Reutlingene į- 
vyko Baltų Tarybos posėdis. Iš lie- 
tuvių pusės dalyvavo K. žalkaus- 
kas, Dr. P. Karvelis ir M. Geleži- 
nis. Iš latvių pusės: min. R. Liep- 
šins ir iš estų min. Selter. V. Sidzi- 
kauskas padarė platų pranešimą 
apie politinę padėtį ir Pabaltijo 
valstybių išsilaisvinimo viltis. 

e Imtasi iniciatyvos atgaivinti 
visame laisvajame pasaulyje Lie- 
tuvos Kariuomenės Kūrėjų - Sava- 
norių Sąjungą. Visą organizacinį 
darbą atlieka L. K. K. S. organiza- 
cijos valdyba Čikagoje. Jos pirmi- 
ninkas yra J. Bobelis, vice-pirm.— 
V. Rekus, kasininkas— M. Klikna ir 
sekr.—-A. Juodka. 


TARP POLITIKOS 


Lietuvos katalikų kultūrinio ir 
visuomeninio gyvenimo  istorijoj 
ateitininkų organizacija neabejoti- 
nai užima pirmąją vietą. Todėl ji 
ir branginama, ypač visų tų, kurie 
joje išaugo. Tiems ji tokia svarbi, 
kaip sava šeima ar mokykla. Visai 
suprantamu būdu daugumas tokių 
ir šiandien linkę tos organizacijos 
interesus statyti augščiau, pavyz- 
dažiui, už politinių grupių interesus. 

Tai ir yra visai logiška: ateitinin- 
kų organizacija rūpinasi religiniu, 
tautiniu, visuomeniniu asmenybės 
formavimu. Tai fundamentaliniai 
dalykai, svarbesni už asmeninius, 
grureės, frakcijos, partijos reikalus. 
Ateitininkų organizacija todėl ir 
galėjo išugdyti visuomenės ir poli- 
tikos veikėjus, kultūros darbinin- 
kus, kad siekė bendrų, fundamen- 
talinių tiks ų, vengė partikuliariz- 
mo, ypač politiniuose klausimuose. 
Jeigu nepriklausomos Lietuvos gy- 
venimo laikų ateitininkai būtų už- 
siemę specialiais politinio pobūdžio 
ginčais savo tarpe, kas gi tada bū- 
tų likę iš visų didelių jų siekimų? 

Mūsų ypatingose gyvenimo sąly- 
gose svarbu būtų gerai praktiškai 
pasvarstyti du dėsnius: 1. vertybių 
gradacijos, 2: jėgų ekonomijos. Yra 
pazrindo kelti klausimą: ar po'itiš- 
kumas yra svarbiausias gyvenimo 
aspektas, ar yra už jį svarbesnių? 
Galima bijotis, kad politikai į tai 
atsakys vienašališkai ir subjekty- 
viai. Po'itikai linkę laikyti savo sri- 
tį svarbiausiu gyvenimo aspektu. 
O jaunuolių amžiuj esti dažniausiai 
visai atvirkščiai: jaučiamas bodėji- 
masis visu tuo, kas politiška, labiau 
vertinant mokslines, estetines, re'i- 
gines, humanitarines (žmonių bū- 
vio gerinimo) vertybes. Neseniai 
tautininkų spaudoj irgi buvo pasi- 
sakyta, kad jaunesniąją kartą at- 
stumia nuo senesnėsės kaip tik tas 
pastarųjų  politiškumas. Gal čia 
būta tam tikro pobūdžio tendenci- 
ios, bet pastaba, bendrai imant, 
teisinga. Ir nenuostabu, kad jauni- 
mą mažai domina tam tikros poli- 
tinio veikimo detalės ir “gudrybės", 
kuriose jis dažnai mato tik žaidi- 
mą žodžiais. Tikroji politinio dar- 


IR ATEITININKŲ 


bo vertė iškyla tada, kai jis turi 
realų pagrindą ir yra praktiškai 
reikalingas. Tikrąja prasme jis ga- 
limas, tiktai turint savo valstybę 
ir dalyvaujant jos reikaluose de- 
mokratiniu būdu. Dabar tiesioginių 
sąlygų tam nėra. Į Amerikos politi- 
ni gyvenimą įsijungti tuo tarpu 
sunkoka. Prieinamas tik politinio 
darbo įvadas— studijos. Niekas ne- 
gali užginti jaunimui studijuoti po- 
litinius klausimus, tam tikru mas- 
tu tai ir būtina, bet šitai turi vyk- 
ti aplinkybėmis, kurios laisvos nuo 
dabar dažnai iškylančių politinių 
ar, tikriau, partinių ginčų. Tie gin- 
čai dažnai yra paremti asmeninė- 
mis  ambicijomis ir  rivalizacija. 
Jaunesnieji tai lengvai pastsbi ir 
tuo bodisi. Turėtume prieiti šias 
dvi bendro pobūdžio išvadas: 1. po- 
litiškumas nėra tokio pat lygio ver- 
tybė, kaip pvz. moralinis gėris, 
mokslinė tiesa, artimo ar tautos 
meilė, 2. politinis pasiruošimas, dėl 
žmogaus tam tikrų psichologinių 
savybių, įgyjamas vėliausiai, t. y. 
vėliau už kitus asmens formavimo 
aspektus. 


Dabartinėse aplinkybėse kalbėti 
apie laiko ir jėgų ekonomiją yra 
gyvas reikalas. Nūn būtina atsisa- 
kyti nuo kai kurių veikimo sričių, 
kai kurių organizacijų, nors nepri- 
klausomoj Lietuvoj jos galėjo būti 
ir labai vertingos ir brangios. Nie- 
kam, pavyzdžiui, nekyla mintis at- 
gaivinti jaunųjų ūkininkų ratelius! 
Ne viena vertinga senesniųjų lietu- 
vių organizacija miršta dėl žmonių 
trūkumo. Atrodo, galimybę išlikti 
turi tik tautinės ir pasaulėžiūros 
pagrindu sudarytos organizacijos. 
Todė! viena išeitis: lietuviškąją 
veiklą iš anksto sumaniai racio- 
muoti ir išskirti iš jos visa, kas ne 
taip svarbu. Katalikiškai lietuviš- 
koj visuomenė', turbūt, niekam ne- 
kils abejonės, kad esmingiausia ir 
vertingiausia palaikyti yra ateiti- 
ninkų organizacija. Kam daugiau 
skirti dėmesio, ar jai ar politinių 
grupių veikimui, katalikui nereiktų 
daug abejoti. O praktikoj dvejopi 
interesai neretai susikerta. Dauge- 
lis ypač ne per seniai baigusių 


augštuosius mokslus šiandien pusė- 
tinai įsitraukė į katalikams arti- 
mesnių politinių grupių veiklą, 
gal ir neturi laiko domėtis ta orga- 
nizacija, kurios išugdytomis asme- 
nybėmis laikosi ir tos politinės par- 
tijos. Bendro pobūdžio kultūrinė 
organizacija, tiesa, negali būti lai- 
koma tikslu savyje, galima džiaug- 
tis, jeigu ji didiesiems vyrams tar- 
Navo pakopa į politinio darbo aug- 
štumas. Tačiau visai neteisinga 
laukti, kad ypač jaunesnieji, tos 
pakopos dar neįkopę, mestųsi į ge- 
rokai nurealintą politinį veikimą. 
Interesų skirtingumas žmonėse tu- 
ri būti suprastas ir tinkamai įver- 
tintas. Jėgų ir laiko ekonomija, iš- 
saugojant lietuvišką ir katalikišką 
jaunimo dvasią, gal vers apsiriboti 
esminėmis priemonėmis. Bendro 
pobūdžio kultūrinė organizacija 
stovi arčiau jų. 

Viskas tvarkoje, jeigu žmonės nu- 
krypsta i politinę veiklą, tačiau 
apgailėtina, jeigu jie dėl to užmirš- 
ta senąsias organizacijas, kurioms 
iš tikrųjų jie daugiausia  skolingi. 
Gal todėl, kad darbas politiniam 
sambūry jiems atrodo naujas ir į- 
domesnis. Bet gal ir todėl, kad a- 
teitininkų organizacija šiandien 
lyg ir diskredituojama vadinamų- 
jų politinių nesutarimų. šitai sukė- 
le nemaža nusivylimo ypač jaunes- 
niųjų tarpe, kur vadinami politi- 
niai ginčai sunkiau suvokiami ir 
dar sunkiau pateisinami. Mano įsi- 
tikinimu, buvo tikras nesusiprati- 
mas kalbėti apie nesutarimus atei- 
tininkų organizacijoj. Jeigu nesu- 
tariama dėl politinių principų ar 
taktikos, politikos dalykai neieina 
į šios organizacijos veikimo rėmus 
ir jai nerūpi. Narių nuomonių skir- 
tumai srityse, kurios bent forma- 
liai organizacijos veikimui nepri- 
klauso, visai neturi ardyti jos vie- 
ningumo. Tai įvyksta tik dėl pažiu- 
rų kovos sutapdinimo su asmenų 
kova. Apgailėtinas dalykas, kad 
grynai diskusijų klausimai sukėlė 
ilgametį neprietelingumą tarp po- 
litinių grupių žmonių. Nesugebėji- 
mas politinių pažiūrų išskirti iš as- 
meninių santykių, arba tyčiomis jų 
sutapdinimas su ideologiniais prin- 
cijais, man atrodo, diskredituoja 
tam tikrus asmenis, parodydamas, 
kad jie tiesiog nusikalsta krikščio- 
niškos moralės principams. Negali- 
ma paneigti, kad tai kenksminga 
ir organizacijai, iš kurios tie Žžmo- 
nės kilę. Asmeninė ir partinė ambi- 
cija priverčia pamiršti ideologijos 
ir tradicijų bendrumą, o vadina- 
mųjų politinių ginčų įkarštis ati- 
traukia nuo tokio darbo, kuris 
šiuo metu gal būtų daug naudin- 
gesnis. Vadų vaidai ir nesugebėji- 

ASMENINĖ PAGALBA VARGšAMS 


chaose nykstantį žmogaus asmenį. 

“Organizacijos demonas" braunasi 
į visas gyvenimo sritis, išstumdamas 
asmeninę iniciatyvą ir subiurokratin- 
damas žmonių tarpusavio santykius. 
šiandien nemaža yra  galvojančių, 
kad individualinė labdarybė yra jau 
atgyvenusi. “Mūsų laikais, kurie yra 
laikomi socialiniais, — sako šv. Tė- 
vas, — kuriais šalia Bažnyčios taip 
pat valstybė, savivaldybė ir kitos vie- 
šos institucijos rūpinasi daugelių so- 
cialinių problemų, iškyla didelė pa- 
gunda, kurios įtakoje net tikintieji, 
vargšui pasibeldus į duris, jį pasiun- 
čia į labdarybės įstaigą, perduoda or- 
ganizacijai, manydami, kad jie savo 
asmeninę pareigą pakankamai atlie- 
ka, sumokėdami mokesčius arba duo- 
dami auką labdaringoms organizaci- 
joms". Tiesa, organizacija yra būtina 
ir nieku kitu nepamainoma, bet šalia 
jos nemažiau būtina yra asmeninė 
žmogaus pagalba artimui. “Net ge- 
riausia labdarybės organizacija pati 
viena nepajėgtų ištraukti žmones iš 
skurdo. Ją būtinai reikia papildyti 
asmenine veikla, kuri būtų pilna pas- 
tabumo, besirūpinanti užpildyti atstu- 
mą tarp šelpiamojo ir šelpiančiojo, 
kuri rūpintųsi vargšu dėl to, kad jis 
yra Kristaus ir mūsų brolis“. 


Nuo antrojo pasaulinio karo laikų 
įėjo į paprotį popiežiaus radijo kal- 
bos aktualiaisiais žmonijos gyvenimo 
klausimais. Savo turiniu ypač yra 
reikšmingas Kristaus Vietininko žo- 
dis, kurį jis pasako kiekvienų Kalė- 
dų išvakarėse, amžinųjų tiesų švieso- 
je pažvelgadamas ypatingai į sociali- 
nes laiko problemas. Sharakterizuo- 
dami paskutinę šv. Tėvo kalėdinę 
kalbą, galetume pasakyti, kad joje 
yra išreikšta visos Pijaus XII socia- 
linės doktrinos sintezė. šiais valsty- 
binio, techninio, organizacinio ir eko- 
nominio panteizmo laikais nuo pat sa- 
vo pontifikato pradžios Pijus XII su 
visu ryžtingumu stojo ginti ne kartą 
užmirštą, paniekintą ir išnaudojamą 
žmogaus asmenį. Negalima sakyti, 
kad prieš jį buvusieji popiežiai būtų 
buvę mažiau ryžtingi šioje srityje, 
bet gal nė vienas kitas nesusidūrė su 
tokia grėsminga, nedėkinga, taip gru- 
biai žmogaus asmenį naikinančia gy- 
venimo tikrove, kaip Pijus XII. Da- 
bartiniam popiežiui teko uždavinys į 
kolektyvizmo ir liberalizmo kraštu- 
tinumus fatališkai krypstančiam pa- 
sauliui nurodyti kelią atgal į natū- 
ralinę, žmogaus ir daiktų prigimtį. 
Kūrėjo įdiegtą, tvarką, gelbėti jėgos 
mistika nuvertintą ar liberalistiniame 


mas atskirti subjektyvių reikalų 
nuo objektyvių, aišku, sukelia kiek 
nusivylimo. Gal dėl to daugelis 
mažiau ir domisi ateitininkų veiki- 
mu. Iš kitos pusės, tas veikimas 1i- 
ko gyvesnis kaip tik tuose viene- 
tuose, kurių nariai mažiau domisi 
ir mažiau įsitraukę į politinę veik- 
1ą, būtent, studentų sąjungoj. 

Atrodo, lyg tarp tradicinio ateiti- 
ninkų veikimo ir politinių sambūrių 
darbo reiškiasi tam tikra rivaliza- 
cija. Tegul ji nėra rimta, bet šian- 
dieninėmis aplinkybėmis, kai jėgas 
taupyti taip labai svarbu, negalima 
jos pamiršti. Ypač ji iškyla ten, 
kur politinės grupės pradeda lyg ir 
varžytis savo tarpe dėl įtakos jau- 
nimui. Iškreiptas  rungtyniavimas 
ir vienybės jausmo netekimas pri- 
veda prie to, kad kartais viena ir 
kita grupė tos pačios organizacijos 
viduj stengiasi pravesti į valdybas 
ir atstovavimą “savus žmones? tai- 
gi, savus iš savų. 

Ateitininkų organizacija savo 
plačia religinio, tautinio, kultūri- 
nio ir socialinio formavimo progra- 
ma ir didžiosiomis tradicijomis 

pakankamai pajėgi duoti jaunimui 
tvirtą ideologinį pagrindą, ant ku- 
rio savo laiku galės būti statoma 
politinė sąmonė ir politinis veiklu- 
mas. Stambios figūros iš ateitinin- 
kų eilių nepriklausomo gyvenimo 
laikais nebuvo politinės asmenybės 
ir šiandieninė politinė diferenciaci- 
ja dar iš viso nebuvo prieita. Ir vis- 
tiek tie žmonės sugebėjo daug duo- 
ti lietuviškai ir katalikiškai visuo- 
menei. Drįstame sakyti, kad per 
ankstyva politinė diferenciacija 
jauno žmogaus formavime tiek pat 
kenksminga, kaip ir per ankstyva 
mokslinė specislizacija, dar nepa- 
dėjus platesnės bendrosios kultūros 
pagrindų. 

šiandien tikroji, praktinė politik: 
daugeliui iš viso neegzistuoja, kol 
nera tikrojo politinio veikimo lauko 
savoj valstybėj. Užtat visa politinė 
veikla mažiau turi realaus pagrin- 
do. Viskas yra tiktai studijų fazėj. 
Visai tvarkoj, kai ir jaunimas do- 
mėsis politinių klausimų studijo- 
mis. Bet tai turi pasilikti studijo-- 
mis, neužkrečiant jų partiškumo 
dvasia nė partiniu fanatizmu. B. S. 


Pagalba vargšą gali pasiekti ir kitu 
keliu, bet ji dar neatleidžia nuo gero 
paguodžiančio ir suraminančio žodžio, 
kuris visuomet turės būti asmeniškas. 
žmonių meilė artimui turi būti panaši 
į Dievo meilę, kuris pats asmeniškai 
atnešė savo pagalbą. 

V. K-as 


PERIODINĖ SPAUDA IR 
LIETUVIšKOJI KNYGA 


Viename rugpjūčio mėn. “Drau- 
20" numerių J. Kuzmickis nupiešė, 
kokiu būdu periodinė spauda Ang- 
lijoje tarnauja knygos sklidimui vi- 
suomenėje: turimi atskiri puslapiai 
supažindinti su naujomis knygo- 
mis, kas mėnesį ta ar kita knyga 
specialiai iškeliama visuomenės de- 
mesiui etc. Jei šitaip yra tokios se- 
nos kultūros krašte, tai dar labiau 
visa tai pravartu mums. Pakanka- 
mai jau turime leidėjų, jei ne ap- 
skritai knygai, tai bent dailiajai li- 
teratūrai Bet negalima pasakyti, 
kad išleidžiamos knygos būtų skai- 
tomos. Graudu juk, kai nevienoje 
knygoje randi, jog teleidžiami 
500 egzempliorių. Ir dar labiau ke- 
lia rūpesčio, jog, mums geriau be- 
isikuriant, knygos pirkėjų skaičius 
ne didėja, o greičiau— mažėja. Gū- 
džiu aliarmu J. Cicėnas “Atspin- 
džių" rugpjūčio numeryje konstaą- 
tavo: “Gerovė lyg dumblas gniau- 
žia orą, ir klaikus griaučių „šokis 
naktovidyje: Dvi kolonijos: 1120 ir 
945 gyventojų. Dveji tuštumon ri- 
kiavimosi metai. Lietuviškų laik- 
raščių prieš dvejis metus prenume- 
ravosi 24 ir 33, dabar prenumeruo- 
jasi 7 ir 13, knygos pirkdavo 23 ir 
21, dabar 4 ir 2, vargo mokyklos 
mokyklą lankančių vaikų per abi 
kolonijas sumažėjo 107, bet televi- 
zijos iš 4 pašoko į 477. Gana beci- 
tuoti — tikrovės kalba perdaug 
akivaizdi, nors ir nenorim jos ma- 
tyti, nes matyti ją būtų lygu pra- 
deti degti gėda prieš save pačius. 


Būtų atskira tema palyginti mū- 
sų ryžtis prieš penkerius metus su 
dabartine diena. Tuo tarpu šioje 
pastaboje sustokime bent ties tuo, 
ką priminė J. Kuzmickis Kiek mū- 
sų periodinė spauda tarnauja savo 
uždaviniui rūpintis, kad mūsų kū- 
rybinė mintis būtų ne leidėjų san- 
dėliuose kraunama, 0 į žmones 
skleidžiama? Klausimas labai ne- 
jaukus, nes sunkus teigiamai atsa- 
kyti. Tiesa, negalėtume didesnių 
priekaištų daryti abiems dienraš- 
čiams. Deja, iš savaitraščių viena 
šviesia išimtimi šiuo atžvilgiu tėra 
“Dirva". Gi visi kiti savaitraščiai 
daro įspūdžio, lyg visai nejaustų 
pareigos savo skaitytojus infor- 


muoti apie lietuvišką knygą. Nesi- 
stebiu “Garsu" ar “Tėvyne, nes 
greičiau iš viso stebiuosi, ar jie pa- 
tys žino, kam eina. Nenorėčiau 
daug ko reikalauti ir iš “Keleivio" 
ar iš “Sandaros", nes gal jų skaity- 
tojai iš tiesų ne kiekvienai knygai 
begali būti paslankūs. Bet stebiuo- 
si “Vienybe", ir ypačiai “Darbinin- 
ku“ ir “Tėviškės Žiburiais“. Lei. 
džiami gi jie ir skaitomi tų, kų- 
riems lietuviškoji knyga turi būti 
brangi. O vis dėlto: jei retkarčiais, 
atseit atsitiktinai ir įdedama kokia 
recenzijukė, tai apskritai pasitenki- 
nama "atsiųsta. paminėti“. Neina 
kalba apie reikalavimą, kad būtų 
leidžiamasi į konkurenciją specia- 
liai literatūros žurnalams — ačiū 
Dievui, turime jų bent du. Nėra ko 
reikalauti kritinių recenzijų, savai- 
me paimančių daugiau erdvės. Bet 
yra būtina, kad visi tie, kurie dar 
skaito lietuviškąją spaudą, būtų 
lojaliai  painformuojami, kokios 
knygos ir kokio  pabūdžio išeina. 
Nepakanka tik duoti antraštę, au- 
torių, leidyklą ir kainą skyrelyje 
"atsiųsta paminėti“. Pliki biblio- 
grafiniai duomenys savaime nieko 
nesuidomins. Dėmesiui sukelti rei- 
kia žinoti, kas iš tiesų toje ar kitoje 
knygoje rašoma, kuo ji verta susi- 
domėti. Suprantant patį reikalą, 
regis, visos kliūtys gali būti leng- 
vai nuveiktos. 


Tiesa, jau praėję tie laikai, kai 
patys rašytojai sėdėjo ir redakcijo- 
se. Iš tiesų, daugelis dabartinių re- 
daktorių yra labiau politikos, negu 
kūrybos vyrai. Bet tai jokia kliūtis 
siūlomam dalykui. Nesunku kiek- 
vienam laikraščiui susitarti su tuo 
ar kitu sekančiu mūsų knygą Žžmo- 
gumi, kad jis sistemingai apžvelg- 
tų visas naujai išeinančias lietu- 
„viškas knygas Nereiktų tik į tokią 
tarnybą lietuviškai knygai žiūrėti, 
lyg į tarsi savižudinę talką savo 
“konkurentams". Galima būti tik- 
riems: kas skaitys lietuvišką kny- 
23, tas nemes ir laikraščio. Ne dėl 
to gi mažėja mūsų laikraščių pre- 
numeratorių ir mūsų knygų skai- 
tytojų skaičiai, kad nebebūtume 
pajėgūs dolerį kitą išleisti. Išlei- 
džiame juos, ir šimteriopai, kitur. 

Klausimas teeina apie dvasinį 
mūsų rambėjimą. Jis yra bendras 
priešas ir mūsų periodinės spaudos 
ir mūsų knygos apskritai. Periodi- 
nės spaudos talka lietuviškajai 
knygai yra šio meto tautinė parel- 
ga. 

Iš visos širdies J. 
Kuzmickio siūlymą, apeliuodami į 
mūsų savaitraštinę spaudą akty- 
viau ateiti talkon lietuviškajai kny- 
gai. J Al. 


paremiame J. 


MOKSLO METUS PRADėĖJUS 


„Prasidėjus mokslo metams, vėl 
daugelyje šeimų ištuštėjo namai. 
Vaikai išėjo į mokyklą, ir pasidarė 
galvai lengviau. 

Bet iš tikrųjų susipratusiems tė- 
vams, išleidus vaikus iš namų, gal- 
va pasunkėjo. Vaikeliai juk išėjo 
ne į lietuviškas mokyklas, bet tik į 
lietuvių išlaikomas. Antai S. Suž. 
"Darbininke" dar kartą priminė 
skaudų faktą: “Mūsų parapinių 
mokyklų negalėtume tikra to žo- 
džio prasme pavadinti lietuviškom 
mokyklom. Tokiom mokyklom gali 
būti tik tos, kuriose viskas dėstoma 
lietuvių kalba ir lietuviškoje dva- 
sioje: 

“ Dabar čia yra tiktai lietuvių mo- 
kyklos, būtent lietuvių išlaikomos 
ir lietuvių lankomos, bet jau nebe 
grynai lietuviškos. Jas greičiau bū- 
tų galima vadinti angliškom lietu- 
vių mokyklom, nes viskas dėstoma 
anglų kalba. Lietuviškieji dalykai 
yra palikę tiktai priedėlių, kai kur 
net labai nemėgiamu, pro pirštus 
praleidžiamu.' “Darbininkas," 1953, 
Nr. 66. 

Tevai, į tokias mokyklas išleidę 
vaikus, žino, kad jie tenai bus ka- 
talikiškoje dvasioje auklėjami, ge- 
rai išeis amerikiečiams nustatyta 
programą, puikiai išmoks anglų 
kalbos. Bet dar ne viskas—jie taip 
pat žino, kad lietuvių parapinėse 
mokyklose jų vaikai patenka į ang- 
lišką aplinką. 

Kaip prie to viso buvo prieita, 
tektų ilgai kalbėti. Bet užteks pri- 
siminti tai, kad pačios mokyklos 
atverė svetimtaučiams duris, o kur 
neatvėrė, ten vistiek lietuviški rei- 
kalai buvo nustumti. Tiesiog baisu 
ir prisiminti, kad prieš atvykstant 
tremtiniams, ne vienoj parapinių 
mokyklų iš viso nebebuvo dėstoma 
lietuvių kalba. Ir jai grąžinti tei- 
ses iniciatyva jau, galima sakyti, 
nebeišėjo iš viršūnių, bet iš tėvų, 
kurie i jas leidžia savo vaikus. Tai 
rodo, kiek esame pažengę nutautė- 
jime. Ir dabar savaitėje kelios lie- 
tuvių kalbos pamokos, dėstomos 
ne vienoje vietoje nepakankamai 
pasiruošusių tam reikalui mokyto- 
jų, jokiu būdu neišsprendžia mū- 
sų didžiosios problemos—gimtosios 
kalbos išlaikymo. Čia tiek mokyk- 
lų šeimininkams, parapijų klebo- 
nams, tiek mokytojams, tiek tė- 
vams reikia galvoti ir galvoti, kaip 
atrasti išeiti iš to akligatvio, į kurį 
patekome. 

Tuo tarpu gi lietuvybės atrama 
tenka laikyti šeimą ir šeštadienines 
mokyklas. šeimoj tėvai teprisime- 
na spaudos draudimo gadynę, kaip 
laisvomis nuo darbo valandomis 


prie ratelio buvo mokomi vaikai 
rašto. Tos pačios pasiaukojimo 
dvasios mums reikia šiandien, ne- 
tekusiems ne tik savų mokyklų, bet 
ir savo žemės po kojomis. Bet ir 
šioje padėty tėvas ir motina savo 
šiltu žodžiu gali įkvėpti laikui lie- 
tuvių kalbos meilę ir pagarbą savo 
tautai. šeimoje sudaryta nuotaika 
atsiremia ir šeštadieninės mokyk- 
los: Jeigų nuovargis suaugusiam 
nusilpnina idealizmą, tai ką be- 
šnekėti apie vaiką. Sėdėjus visą sa- 
vaitę mokykloje, šeštadienio pamo- 
koms, kai draugai laksto laisvi, rei- 
kia ypatingo akstino. Niekas kitas, 
kaip tik tėvai jį gali įdiegti nuolat 
ir nuolat kaldami, kas esame ir kas 
turime būti. 
J. Žvinklys. 


e Dail. K. žoromskis 
ruošiasi parodai Čikagoje. 

1 Antanui Rūkui režisuojant, šį 
rudenį numatoma Čikagoje pasta- 
tyti keli teatro veikalai, tarp kurių 
ir Putino “Valdovas? 


e Tarptautinėje Moterų parodo- 
je, kuri bus lapkričio 2—8 dd. Re- 
giment Armory patalpose New Yor- 
ke dalyvauja ir lietuvės moterys. 
Bus išstatyti tautodailės darbai. 


šį rudenį 

IVYKIAI 


6 Ši rudenį kardinolui Juozapui 
Pizzardui sueina 50 metų, kai jis 
įšventintas kunigu. Sukaktis pami- 
nėta Romoje, kur jubiliatas pralei- 
do beveik visą amžių, dirbdamas 
Romos Kūrijoje. Minėjime gausiai 
dalyvavo Italijoje gyveną lietuviai. 
Kardinolas yra nuoširdus mūsų 
tautos bičiulis, ne vien žodžiais, 
bet ir. darbais rodąs jai palanku- 
mo. Iki 1935 m., kada buvo pakel- 
tas kardinolu, dirbdamas Vatikano 
Valstybės Sekretoriate, turėjo pro- 
gos arčiau pažinti Lietuvos religi- 
nius, kultūrinius ir politinius rei- 
kalus. Pakeltas į Katalikų Bažny- 
čios senatą, su Lietuva taip pat ry- 
šių nenutraukė, sekdamas ir domė- 
damasis jos gyvenimu. Tremties bei 
okupacijų verpetuose Juozapas Piz- 
zardo itin rado progos daryti gera 
lietuviams. Su dėkingumu minėti- 
na jo globoj įsisteigusi ir veikianti 
Romoj lietuviams kunigams auklė- 
ti mokslo įstaiga— šv. Kazimiero 
Kolegija. Jo rūpestis lydėjo ir pa- 
sauliečius lietuvius studentus, po 
šio karo siekiančius mokslo Italijo- 
ie. Kardinolas Juozapas Pizzardo vi- 
su savo didelio autoriteto svoriu ir 
oficialiai stoja už Lietuvą. Jau ke- 
linti metai, kai Jis Romoje Vasario 
16 dienoje laiko pama'das ir sako pa- 
mokslus, smerkdamas komunistų 
nedorą darbą. Kardinolo žodis pa- 
sklido italų spaudoje ir visame pa- 
saulyje. 

e Rugpjūčio 21 d. i Europą išvyko 
Kongreso atstovas C. Kersten, Pa- 
baltijo Valstybių  Tyrinėjimo Ko- 
misijos pirmininkas. Su juo kartu 
išvažiavo ir Lietuvių Informacijos 
Centro direktorė Marijona Kižytė. 
Kelionės tikslas — tyrinėjimams 
medžiagos rinkimas. C. Kersten su 
Romoje gyvenančių lietuvių būriu 
buvo priimtas šv. Tėvo specialioje 
audiencijoj. Jis, Europoje ap'an- 
kė Vliką ir kitas lietuvių bei sve- 
timtaučių įstaigas. 

e Vlikas išleido atsišaukimą, vi- 
sus lietuvius kviesdamas bendra- 
darbiauti Kersteno Pabaltijos Vals- 
tybių prijungimo tyrimų byloje. 
Talkon kviečiamos Pasaulio Lietu- 
vių Bendruomenės paskirų kraštų 
valdybos ir pavieniai asmenys, ku- 
rie ar patys yra patyrę komunistų 
smurto ar buvę liudininkais, kai jį 


„taikė Lietuvos valstybei, ją paver- 


giant, žmones kankinant ir tre- 
miant. Artimiausias Kersteno tal- 
kininkas JAV yra Altas, o kitur — 
Vlikas. 

e šiemet Brocktone lietuvių ba- 
kužėlėje liaudies meno paroda 
vyko rugsėjo 16—19 dd. Ją aplan- 
kė labai daug žmonių, lietuvių ir 
svetimšalių. 

e Mokslo mėgėjai Čikagoje rūpi- 
nasi lietuvybės išlaikymu. Tuo 
klausimu rengiamas paskaitų cik- 
las, kurio direktoriumi išrinktas 
kun. V. Bagdanavičius, M. I. C. Tai 
yra savo rūšies studija, panaši į 
pernai Čikagoje pravestus žurnalis- 
tikos kursus. 


e Rugpjūčio 23 d. Toronte pa- 
šventintas lietuvių Prisikėlimo baž- 
nyčios sklypas ir atidarytas staty- 
bos fondas. Gausus lietuvių dalyva- 
vimas iškilmėje visiems padarė di- 
de'i įspūdį. Greitai bus pradėti 
statybos darbai. Dabar  pama!dos 
laikomos vienoje miesto salėje. 


e Sydney lietuviai bendruome- 
nės namams statyti sudare komite- 
tą. Jo pirmininku yra inž. Balys 
Daukus. 

e Spaudoje rugpjūčio mėnesį bu- 
vo paskelbtas atsišaukimas, pasira- 
šytas M. Krupavičiaus, V. Sidzi- 
kausko, L. Šimučio, B. Babrausko, 
S. Lozoraičio ir Simonaičio, rašyto- 
jo Vydūno paminklo statymo ir jo 
veikalų išleidimo reikalu. Atsišau- 
kime nuoširdžiai prašoma aukų 
šio didelio lietuvio atminimui pa- 
gerbti. Amerikoje ir Kanadoje gy- 
venantieji aukas prašomi siųsti 
šiuo adresu: B. Babrauskas, 1436 
So. 50 Ave., Cicero, Ill. Europoje gi 
ir kitur gyvenantieji aukoms siųsti 
naudojasi šiuo adresu: E. Simonai- 
tis, (21a) Detmold—Lipe, Fridrich 
Richter Strasse 3, Germany. Auko- 
tojų pavardės bus skelbiamos spau- 
doj. 

e Dr. V. Karvelienės paminėji- 
mas įvyko rugsėjo 20 d. Brooklyne 
Apreiškimo parapijos salėje. Pa- 
skaitas skaitė M. Galdikienė ir T. 
šlepetienė. Buvo meninė dalis. 


e Rugpjūčio 19 d. Austrijoje mirė 
prof. K. V. Buinevičius. Velionis il- 
ga laiką dėstė Vytauto Didžiojo 
Universiteto medicinos fakultete ir 
iš šios srities parašė mokslo veika- 
lų. 

6 Montrealio universitete lietu- 
viai studentai, išklausę lituanisti- 
kos paskaitų ir iš šios srities parašę 
mokslinį darbą, gali gauti humani- 
tarinių mokslų diplomus (M. (A 
Ph. D.). Čia užskaitoma ir atitinka- 
mos šakos kursas, išeitas Lietuvo- 
je. Montrealio universitete lituanis- 
tikos skyriaus vedėjas yra Dr. An- 


tanas Ramūnas, o sekretorius dr. 
Henrikas Nagys. Epizodiniams kur- 
sams ir atskiroms paskaitoms pa- 
kviesta: prof. Juozas Brazaitis, A. 
Vaičiulaitis, Bern. Brazdžionis, A. 
Tamošaitis, Dr. A. šapoka, kun. dr. 
Pr. Gaida. 


e Vargoninkų Sąjunga, įsteigta 
prieš 40 metų, šią vasarą rugpjūčio 
19— 20 dd. turėjo Čikagoje savo 40 
seimą. Sąjunga yra apjungusi lie- 
tuvių muzikos pajėgas Amerikoje. 
Jos nariai, įvairių parapijų vargo- 
nininkai, per 42 metus puoselėja 
lietuvišką dainą bei giesmę mūsų 
parapijose. Jų pastangomis dar iki 
šiol  teberengiamos dainų šven- 
tes, organizuojami ir lavinami 
chorai, leidžiamas laikraštis “Mu- 
zikos žinios“. Savo ei'ėse “Vargo- 
ninkų Sąjunga" turi žymių kompo- 
zitorių. 

e Rugpjūčio 17—20 dd. Čikagoje 
įvyko Katalikų Moterų Sąjungos 25 
seimas. Dalyvavo 59 atstovės. Ka- 
talikų Moterų Sąjunga Amerikoje 
dabar turi 63 kuopas ir 2,300 narių. 
Turtas yra išaugęs iki 148,000 dol. 
Sąjunga iki šiol rėmėsi apdraudo- 
mis, mažiau paisydama kultūrinių 
tikslų. Atvykus tremtiniams ir tu- 
rint Amerikoje pakankamai gerų 
apdraudos organizacijų, Sąjunga 
atsistojo savotiškoje  kryžke'ėje. 
Apdraudos naujų narių nevi'ioja. 
Sąjunga gi, nežiūrint spaudoje ir 
privačiai iškeltų pasiū'imų, kultū- 
rine linkme neįgali pasukti. Tai 
ypač matosi iš jos laikraščio “Mo- 
terų Dirvos“. Tokioje  padėty yra 
kalbama net apie naujos Katalikių 
Moterų organizacijos steigimą. 


6 Seserų Kazimieriečių šv. Kry- 
žiaus ligoninė Čikagoje iš Karo Ve- 
teranų Fondo gavo 20,000 dol. vė- 
žio ligos tyrinėjimams. 

e Prancūzijoje lietuviai dar nėra 
susiorganizavę į Pasaulio Lietuvių 
Bendruomenę. Visuomeniniai, poli- 
tiniai ir kultūriniai reikalai tebėra 
L. š. Draugijos kompetencijoje, ku- 
ri veikia nuo 1944 metų. Pasaulio 
Lietuvių Bendruomenė baigia išeiti 
iš organizavimosi padėties. 


e Rugpjūčio 16 d. mirė Latvijos 
atstovas Vašingtone Julius Feldma- 
nis. Tas pareigas jis ėjo nuo 1949 
metų. Feldmanis buvo vienas iš 
gabiausių Latvijos politikų. 


e Poeto Mykolo Vaitkaus 70 me- 
tų sukaktis paminėta rugpjūčio 15 


'd. Čikagoje Lietuvių  Auditorijoje. 


Minėjimą surengė Lietuvių Ra- 
šytojų Draugija, kurios garbės na- 
riu yra jubiliatas. Dalyvavo ir pats 
poetas, pasidalindamas su gausiai 
susirinkusia publika savo ilgo am- 
žiaus atsiminimais. 


Į 


ra 


padaryti jį visiems prieinamą. Pačioje pradžio 
dos išlaidomis Amerikoje ir finansiniu lietuvi 
„leidimas kainuoja žymiai brangiau, kaip Europoje. Tremtiniai gi, 

dalį, pačiame imigracijos įsisiubavime patys buvo 


dol. Jungtinėse Valstybėse. Bet tokia kaina neįstengė pad 
davo nuostoliai. Tai didžiai trukdė žurnalo kles'ėjimą. Vienok 
pobūdį, buvo vengiama komercinių reklamų. Šiandien, dar 
toms išlaidoms, tokia žema prenumerata leidi 


DER EL EAT OSI US 


1949 metais. perėmus kultūros žurnalo AIDAI leidimą, ilgai ir atidžiai buvo svarstyta, kaip 


je teko susitikti su dviem sunkumais—didelėmis spau- 
ų tremtinių nepajėgumu. Čia knygos bei laikraščio iš- 
kurie sudaro didžiąją skaitytojų 
reikalingi pagalbos. 


1 tai atsižvelgus, AIDŲ metinė prenumerata buvo nustatyta kaip galima žemiausia — 5 


engti leidimo išlaidų ir kasmet susidary- 
„norint pilnai išsaugoti jo kultūrinį 
labiau pakilus popieriaus, pašto ir ki- 
aimas AIDŲ pasidarė visiškai nebeįmanomas. 


Žurnalo leidėjai, priversti finansinių sunkumų, o taip pat remdamiesi tuo, kad imigrzcijos 


nepritekliai bent dalinai sumažėjo ir atvažiavusieji finansiškai atsistojo ant tvirtesnių kojų, AIDŲ 
„ metinę prenumeratą pakelia vienu doleriu. Nuo 1954 metų AIDAI kainuoja šeši doleriai tiek JAV. 
tiek Kanadoje, tiek kitose šalyse bei kontinentuose. 


Todėl maloniai prašome visų žurnalo skaitytojų atkreipti į tai savo dėmesį ir suprasti susi- 


dariusią padėtį. Šešių dolerių metinė prenumerata AIDUS pakels iš finansinių sunkumų ir užtik- 
„Tins jų ateitį. 


AIDŲ LEIDĖJAI 


sAL4DAI SKIRIA LLTERATOROS PREMIJA 


Mėnesinis kultūros žurnalas “ Aidai", leidžiamas TT. Pranciškonų, pamečiui skirs po vieną $500.00 premiją už 


„premijos komisijos geriausiu pripažinta grožinės literatūros ir mokslo veikalą. šiuo skelbiama jos taisyklės: 

Meninė priežiūra— Telesforas Valius 


a eidžia— Tėvai Pranciškonai 


1954 metais antra karta premija bus skiriama už grožinę literatūra: poeziją, noveles, apysakas, romaną ar dramą. 
Už premijos komisijos geriausiu pripažinta veikala skiriama premija nebus skaldoma ES ski autorių, 
Premijos Komisija vertins 1952-1953 m. pasirodžiusius viešumon grožinės literatūros paijiB9S o tais us 
parašytus, bet del dabartiniu szlygų negalėjusius būti išspausdintais kūrinius tų autorių, kurie juos prisiųs 
komisijai. ię ko į 
Eileraščių rinkinys, skiriamas premijai, turi sudaryti nemažiau 32—48 puslapių knygą, jeigu ji būtų išspaus 
dinta. E eis ar apysaku rinkinys turi būti nemažiau kaip 100 puslapių dydžio Spaudos Lao 
Paskutinė data kūriniams įteikti 1954 metų sausio 1 d. Siusti šiuo adresu: Ant. Vaičiulaitis, 85-64 144 st., 
Jamaica 35, N. Y. į M | £ 
Premijuota kūrinį, jei jis būtu parinktas iš viešumon dar nepasirodžiusiu veikalų, autorius sutinka dalinai ar 
—-—- 7 - 
ištisai spausdinti per “Aidus". 


Rie'dia- Keli joo s, "alarries a S Antanas Vaičiulaitis, 


"až ičiulaitis : ; 
454 Um D 85-64 144th St., Jamaica 35, N. Y. 


edakcijos nariai— T. Leonardas Andriekus, 


Dailininko adresas — Telesforas Valius, 


irni -Niliūnas 
O. F. M., Juozas Girnius, Alfonsas Nyka-Nili S Aa o one Ca koda 


Administracijos adresas— Aidai, 
630 Bushwick Ave., Brookiyn 21, N. Y. 


